
ELOSZO. 

A  székesfőváros  földrajzának  megírása  régi  vágyam  voltr 
de  a  sors  mindig  elterelt  tőle.  Gondolataim  azonban  sokszor  fog- 
lalkoztak vele,  s  mindig  világosabban  kezdtek  kibontakozni  előt- 
tem a  város  fejlődésének,  nagyságának,  gazdasági  életének  a 
földbe  rejtőző  titokzatos  rugói.  Nemcsak  a  földmives  kedveli 
az  élést  adó  rögöt,  hanem  a  városi  ember  is,  aki  az  anyagokat 
megváltoztató  kulturtermelés  mögött  is  fiallja  a  föld  parancs- 
szavát. 

Munkámmal  „Budapest  földrajza"  még  nincsen  készen.  A 
metropolis  él,  tehát  változik.  Egy  évtized  elégséges,  hogy  föld- 
rajza lényegesen  más  képet  mutasson.  De  még  mai  állapotát  sem 
tudtam  hűen  vázolni.  A  feleletre  váró  kérdések  száma  óriási,  a 
legtöbbje  hosszú  fáradságos  adatgyűjtést  kivan,  mihez  egy  ember 
kevés.  Ezért  munkám  nem  teljes.  Sok  részletében  még  bizonytalan 
is.  Célom  az  volt,  hogy  a  fővárosi  tanítósággal  a  „városok  föld- 
rajzá"-nak  módszereit  alkalmazott  módon  közöljem.  Törekvésem 
a  természeti  befolyások  kutatásán  alapuló  oknyomozás  volt.  A 
mai  iskolai  földrajz  megmarad  a  leírásnál,  bízom  benne,  hogy  a 
jövőben  feleleteket  fog  keresni  arra  a  kérdésre  is,  hogy  „miért?" 

A  szerző. 


1.  A  székesfőváros  talajának  ősföldrajzi  kialakulása. 

A  város  földrajza  földjének  ismerete  nélkül  egy  lépést  sem 
tehet,  Budapest  arculatát,  jellemét,  földjének  szerkezete  írja  elő. 
Ezen  alapul  területének  morfológiai  osztályozása,  A  föld  hasz- 
nosítható, felhasználható  adományai  a  település  őstörténetének 
feltételeit  írják  elő.  Amint  a  település  képét  csak  úgy  érthetjük 
meg,  ha  visszamegyünk  az  ősi  homályba  burkolt  első  telepig,  a 
ma  elénk  táruló  szép  hegyvidékünket  és  a  ma  gazdag,  egykor 
sivár  pesti  rónát,  mint  a  város  lakóhelyét  is,  csak  akkor  tudjuk 
helyesen  ábrázolni,  ha  megismerkedünk  annak  fejlődéstörténeté- 
vel, A  mai  arculatot  ugyanezen  helyen  számtalan  régibb  arculat 
előzte  meg,  A  föld  felszínén  folyton  megújuló  változások  között 
a  mai  helyzet  csak  egy  hosszú  sorozat  utolsó  tagja,  melyet  egy 
újabb  hosszú  sorozat  fog  még  követni.  Budapest  ősföldrajza  a 
triász-időszakba,  a  dolomit  első  rétegeinek  lerakodási  idejébe 
vezet  vissza  bennünket,  a  régebbi  időt  nem  is  homály,  hanem  tel- 
jes sötétség  borítja,  melyből  csak  annyit  tudunk,  hogy  a  dolomi- 
tot még  egy  idősebb  mészkő  előzte  meg.  Azután  az  évek  milliói 
alatt  egymásután  rakódtak  le  hol  egy  tenger  fenekén,  hol  annak 
partján,  vagy  később  tavakban,  folyók  völgyeiben  azok  a  kőzet- 
rétegek, melyek  egyike-másika  később  Budapest  fejlődésében  is 
nagy  szerepet  játszott.  Tenger,  tó,  folyóvölgy  váltakoznak  terüle- 
tünkön egymásután,  A  mai  Alföld  és  a  Nyugati  Magyar  Közép- 
hegység mai  éles  határvonala  csak  későn,  a  miocén-korban  alakult 
ki,  midőn  nagy  repedéseken,  óriási  vulkáni  lávatömegek  tódulnak 
ki.  E  repedések  mentén  az  Alföld  területe  lesülyed,  előttünk 
ismeretlen  felszínű  területét  elborítják  a  tenger  hullámai,  s  az 
abban  élő  elhaló  állatok  miriádjainak  maradványai,  meg  a  beléje 
torkolló  folyók  hordalékja  betemeti.  A  törmelék  vízszintes  alföl- 
det alkot.  Az  Alföld  ősi  kőzeteiről  csak  itt-ott  mélyfúrások 
útján  kapunk  újabban  adatokat,  ezek  ősi  kristályos  kőzetekről 
tanúskodnak,   amelyek   a  mi   hegységeink   legrégibb   rétegénél   is 

sokkal  öregebbek.  Az  Alföld  még  ma  is  sülyed,  amit  a  gya- 
kori földrengések  bizonyítanak,  mint  újabban  a  kecskeméti,  né- 
hány évvel  ezelőtt  a  budapesti. 

E  fejezetben  végig  kísérjük  földünk  történetét  az  első  de- 
rengő homálytól  kezdve,  s  megismerkedünk  földünkkel,  annak 
kőzeteivel,  melyek  ismerete  nélkül  a  város  földrajzában  biztos 
lépést,  mint  mondtam,  nem  tehetünk, 

A  dolomit. 

A  dolomit  ásvány;  kalcium  és  magnézium  karbonát  1:1 
arányban.  (A  dolomit-ásvány.)  Kőzet-alkotásban  nagy  szerepe 
van,  de  ebben  az  esetben  kalcium  és  magnézium  karbonát  tar- 
talma különböző  arányban  lép  fel.  Ez  alapon  azután  a  ,, dolo- 
mitos mészkő",  a  ,, meszes  dolomit"  és  a  ,, dolomit"  kőzetet  külön- 
böztetjük meg  a  kalcium-tartalom  mennyisége  szerint.  A  dolo- 
mit-kőzet a  tengerfenékből  kiemelkedő  víz  alatti  hegyek  tetején 
keletkezik,   korallzátonyos  helyeken. 

Budapest  környékén  sok  dolomit-sziklát  találunk,  A  szé- 
kesfőváros területén  mindenütt  látjuk  a  dolomitok  hatalmas 
tömbjeit.  Ezek  a  legrégibb  kőzetek,  melyek  Budapest  környéké- 
nek felépítésében  résztvesznek,  A  mi  dolomitjaink  képződése 
tehát  a  geológiai  őstörténet  legrégibb  homályba  burkolt  ese- 
ménye. Budapest  földjének  őstörténetéből  az  első  kép  a  ten- 
ger tükre,  melyeket  itt-ott  talán  megszakított  egy-egy  korall- 
zátony, vagy  kerek  atoll,  korallgyűrű.  A  mai  Gellérthegy  vagy 
Hármashatárhegy  olyan  módon  rejtőzhettek  a  tengerszin  alatt, 
mint  ma  Óceánia  korall-szigetei. 

A  budai  dolomit  világosszinü  szürkésfehér  vagy  sárgás  kő- 
zet. Felülete  gyakran  tele  van  apró  repedésekkel.  A  dolomit  rit- 
kán fordul  elő  rétegekben,  rendesen  tömör  sziklákat  alkot.  Ha 
tele  van  haj  szál  vékony  repedésekkel  a  levegő  behatása  következ- 
tében finom  porrá  mállik  szét.  így  keletkezik  a  híres  budai  „kő- 
por",  amelyet  régi  idők  óta  használnak  a  budaiak  súrolásra.  Szó- 
davíz-gyártásra, továbbá  földes  festékek  gyártásánál  is  hasz- 
nálják. 

A  budai  dolomit  geológiai  korát  a  benne  található  egykori 
állatok  ritkasága  miatt  sokáig  nem  tudták  megállapítani,  míg 
néhai  József  királyi  herceg  a  hűvösvölgyi  hadapródiskolától  ke- 
letre a  Guger-hegy  oldalában  nem  talált  egy  dolomitszirtben  ne- 


hány  kövületet.  A  királyi  herceg  útmutatása  szerint  Böckh  János 
és  Hofmann  Károly  geológusok  ott  megtalálták  a  Megalodon 
triqueter  vezérlő  kövületét  is  számos  csiga  kíséretében,  s  így 
kétségtelenül  megállapíthatták,  hogy  a  budai  dolomit  felső 
triász  korú, 

Budapest  környékén  a  dolomitnál  idősebb  kőzet  csak  egy 
van,  az  óbudai  Szépvölgy  szaruköves  mészköve,  de  ez  nem  ját- 
szik nagyobb  szerepet  a  hegyvidék  felépítésében,  A  dolomit  alól 
több  helyen  kibukkanik  s  kisebb  megszakításokkal  nyomozható 
a  Hármashatárhegy  óbudai  lejtőjén  a  hidegkúti  kálváriáig,  sőt 
dél  felé  a  Gellérthegyig,  ahol  a  kerítés  építkezése  alkalmával 
tárták  fel  a  Duna  felöli  oldalban,   (Ördög  orma,) 

A  dachstein-mészkö. 

Salzkammergutban  a  Hallstatti-tó  déli  partjai  fölött  hatal- 
mas hegytömeg  emelkedik  háztető  módjára.  Az  egyik  oldala  me- 
nedékes, a  másik  hirtelen  meredek,  ez  a  Dachstein,  Az  osztrák 
geológusok  figyelmét  már  korán  felhívta  ez  a  sajátságos  alakú 
hegy.  A  Dachstein-t  felépítő  kőzet  hatalmas  vastag  rétegekből 
áll  s  az  Alpesek  összetöredezésével  ezek  a  vaskos  rétegek  is 
félrebillentek;  így  keletkezett  a  rétegek  felső  lapjain  a  hegység 
menedékes  lejtője,  a  másikon  a  letört  meredek  sziklafal.  Bán- 
hida  környékén  a  Dachstein  apró  mintáit  megtaláljuk  a  Peskő- 
ben  és  szomszédaiban.  Közelebbről  vizsgálva  a  Dachstein  kőze- 
tét, látjuk,  hogy  az  tömör,  hajszálrepedések  rajta  nincsenek,  ha 
sósav  éri,  erősen  pezseg,  tehát  kalciumtartalma  nagy,  magnézium- 
karbonát  tartalma  csekély,  A  geológiai  irodalomban  ezt  a  mész- 
követ  dachstein-mészkőnek   nevezik. 

A  dachstein-mészkőben  a  kalcium  mellett  vasoxidulos 
agyagos  részek  is  vannak,  melyek  ha  oldódva  kimállanak,  vörös 
szinü  agyag  keletkezik.  Az  esővíz  ezt  a  vörös  agyagot  lemossa, 
s  azok  a  hasadékokat,  árkokat  kitöltik.  Az  ilyen  vörös-agyag  te- 
hát a  dachstein-mészkő  terméke.  A  Karsztban  igen  nagy  szere- 
pet játszik  ez  a  vörös  agyag,  mert  az  Adria  mellékén  lakó  olasz 
szöllőművelők  fáradságos  munkával  gyűjtik  és  őrzik,  mert  az  az 
ő  egyedüli  termőföldjük  a  kietlen  sziklavilágban,  A  Pilis-hegy 
és  a  Nagykovácsi  környéki  vörös  erdőtalajok  is  ilyen  eredetűek. 

Nevezetes  a  mi  dachstein-mészkövünk  arról  is,  hogy  sok 
nagy  barlangot  mosott  ki  benne  a  víz.  Ezek  is  karszt-jelenségek. 

A  csobánkai  Macska-barlang  és  a  pilisi  Ördöglyuk  ilyen  kőzet- 
ben vannak, 

A  dachstein-mészkö  éppenúgy  tengeri  lerakódás,  mint  a 
dolomit.  A  budavidéki  dachstein-mészkö  közvetlenül  a  dolomit 
után  keletkezett,  a  körülmények  ugyanis  hatalmas  mennyiségű 
dolomit  képződése  után  egyszer  csak  úgy  alakultak,  hogy  a  mag- 
néziumkarbonátok kimaradtak. 

Az  idősebb  harmadkori  lerakódások. 
Eocén. 

A  dachsteini-mészkő  tengere,  amelyből  lerakódott,  eltűnt. 
Hogyan?  Mi  követte?  A  geológia  feleletet  adni  nem  tud  még 
egyelőre.  A  nyomozás  megakad,  a  folytonosság  megszakad.  Nyu- 
gaton a  mai  Gerecse-hegység  területén  a  dachstein-mészkö  lera- 
kódása utáni  időben  is  tenger  volt,  valamint  onnan  délnyugatra 
az  egész  Bakony-vidéken  is.  A  jura-tenger  hullámai  azonban  a 
főváros  vidékén  nem  hagytak  nyomot,  legalább  eddig  még  nem 
akadtunk  rá, 

A  dachstein-mészkö  után  következő  legidősebb  kőzet  a 
Nagykovácsi  és  Pilisszentiván  községek  körüli  édesvízi  mészkő. 
Ez  azonban  nem  rakódott  le  közvetlenül  akkor,  amikor  vissza- 
húzódott a  dachstein-mészkö  tengere  a  mi  vidékünkről,  hanem 
sok  évszázezreddel  később,  A  szentiváni  mészkő  sokkal  fiata- 
labb, egészen  új  kornak  képviselője  már. 

A  triász-tenger  már  régen  eltakarodott,  az  iszapjából  kelet- 
kezett dolomit  és  dachstein-mészkö  napsugárra  került,  kikezdte 
mindjárt  a  denudáció,  úgy  hogy  a  harmadkor  elején  már  meg- 
tépázva, lekaparva  állottak  a  dolomit  és  dachstein-mészkö  ré- 
tegei; a  kimállott  dachstein-mészkö  alól  sok  helyen  kibújt  már 
az  idősebb  dolomit.  A  szentiváni  édesvízi  mészkő  ilyen  meztelen 
dolomit-mezőre  rakódott  le.  Valószínűleg  egy  terjedelmes  tó 
partja  volt  Pilisszentiván  környéke  abban  az  időben,  melyet  a 
geológusok  eocén-nek  neveznek,  úgy  a  közepe  táján.  Ezt  onnan 
tudjuk,  mert  a  dolomiton  olyan  mészkövet  találunk,  mely  merő- 
ben elüt  a  dachstein-mészkőtől.  Nem  is  tengerben  keletkezett, 
mert  olyan  kagylók  és  csigafajok  vannak  benne  megkövesülve, 
melyek  csak  édesvízben  tudnak  élni.  A  szentiváni  édesvízi  mészkő 
többször  váltakozik  szenes  palával  vagy  tiszta  szénréteggel.  A 
szenet  bányásszák  is,  1880  óta  több,  mint  2  millió  métermázsát 


fejteltek  ki  csak  a  nagykovácsi  bányában.  A  széntelepekkel  vál- 
takozó édesvizi  mészkövet  főként  széntelepekre  való  kutatás  ré- 
vén ismertük  meg,  mert  csak  kevés  helyen   jutnak  felszínre, 

A  nagykovácsi  és  pilisszentiváni  édevízi-mészkő  tava  az 
utána  következő  geológiai  időkben  sósvízzé  változott  át.  Az  édes- 
vizi mészkő  felett  fekvő  rétegek  kövületei  ugyanis  olyanok,  hogy 
azok  csak  elegyes,  félig  sós,  félig  édes  vízben  élhettek.  Talán  a 
közelben  már  az  édesvizi  mészkő  lerakódása  idején  tengerpart 
volt,  s  a  tó  a  partközeiben  volt.  Ilyen  módon  amint  a  tengerpart 
szintája  emelkedett,  sós  vize  a  pilisszentiváni  tóba  jutott.  Esetleg 
a  pilisszentiváni  tó  úgy  alakúit  át,  mint  a  mai  belső-ázsiai  lefo- 
lyástalan tavak,  melyek  a  sótartalmat  összegyűjtik  és  elraktá- 
rozzák. Ezeknél  a  sótartalom  lassan  és  állandóan  növekszik,  míg 
a  tengeri  transgressziónál  hirtelen  változik  át  az  édes  víz  sóssá. 
Néhai  Hantken  Miksa  egyetemi  tanárnak  a  nagykovácsii  szén- 
bánya feltárási  munkálataira  vonatkozó  vizsgálatai  szerint  az 
édesvizi  mészkőre  először  elegyes  vízre  valló  agyag  települ 
Azután  ismét  édesvizi,  majd  többször  váltakozó  édes  és  elegyes 
vízi  lerakódások  következnek.  Végre  győz  a  tenger,  s  az  egész 
főváros  vidékét  elönti  a  nummulites-tenger, 

A  nummulitesek  a  protozoáknak  csoportjába  tartozó  leg- 
alsóbbrendű apró  állatok,  Többé-kevésbbé  vastaghéj jú,  számos 
kamrára  osztott  mészházakban  éltek.  Házacskáik  többnyire  olyan 
alakúak,  mint  a  lencse,  sokszor  nem  is  nagyobbak  ennél,  A 
geológiai  másodkor  szárazulati  időszaka  után,  amikor  a  tenger 
ismét  elöntötte  területünket,  annak  fenekét  ezeknek  milliárdjai 
népesítették  be.  A  tengerfenék  iszapjában  elhalt  nummulitesházak 
kitűnően  megkövesedtek  később  az  iszappal  együtt,  s  az  idősebb 
(geológiai)  harmadkor  kőzetei  közül  a  legnevezetesebbek  egyike 
a  nummulites-mészkő. 

A  nummulites-mészkő  rétegeket  megelőzi  a  szintén  alsó- 
rendű szerves  maradványokkal  teli  tengeri  sósvizi  agyag.  Ez  tele 
van  a  nummulitesekhez  közelálló  állatok  héjjaival   (Operculina) , 

A  nummulitesek  úgy  mint  a  korallok  a  csendes,  tisztavizű 
partközeli  tengerfeneket  szeretik,  tehát  még  nem  volt  mély  tenger 
akkor  a  területünk.  Egyes  részeken  még  akkor  is  szárazföld,  ta- 
lán szigetek  voltak,  mikor  a  nummulites  tenger  elterült.  Buda- 
keszi közelében  egykorú  elegyes-vizű  lerakódások  vannak,  melyek 
még  vékony  széncsíkot  is  tartalmaznak. 

Az  elegyes  vízből  történt  lerakódásokra  már  teljesen  ten- 

geri  eredetű  lerakódások  következnek.  Területünk  általánosan 
sülyedésnek  indul.  Az  elegyes  és  édesvizek  partjai  a  régi  dolomit 
és  dachstein-mészkö  hegyeken,  dombokon  voltak.  Most  azokat  is 
elönti  a  tenger.  Ezért  van  az,  hogy  sok  helyen  hiányoznak  az 
édesvízi  és  elegyes-vizi  lerakódások,  ezek  a  szenet  tartalmazó 
rétegek,  s  a  tengeri  eredetű  lerakódások  közvetlenül  a  dolomit 
és    dachstein-mészkö    sziklákon   találhatók   meg. 

Az  előbb  említett  gyorsan  gyarapodó  tenger,  mely  elöntötte 
a  budai  hegyeket,  a  „harton"  tenger  nevet  viseli,  az  angliai  Bar- 
ton-Cliff-röl,  ahol  hasonló  lerakódásokat  fedeztek  fel.  Ez  a  bar- 
ton-tenger  már  igen  változatos  térszint  talált  maga  előtt.  Az 
összetöredezett  dolomit  és  dachsein-mészkő,  a  hajdani  algás, 
korallzátonyos  felsö-triász  tenger  lerakódásai  most  lekopott,  le- 
mosott sziklás  hegység  lehetett,  melynek  oldalait  szikla-törmelék 
borította.  A  barton-tenger  meszes  és  márgás  lerakódásai  beborí- 
tották az  elegyes-vizi  lerakódásokat,  valamint  a  sziklás,  törme- 
lékes, kavicsos  szárazföldet,  A  barton-tenger  lerakódásait  azért 
mindenütt  megtaláljuk  a  mészkő  és  márga  alakjában,  melyeket 
az  idősebb  képződményektől  többnyire  kavics,  konglomerátum 
réteg  választ  el,  A  barton-tenger  elég  sok  ideig  tartott,  mert  lera- 
kódásai legalább  100  méter  vastagságot  érnek  el, 

A  Kis-Svábhegy  északi  kőbányájában  a  barton-tenger  tör- 
ténetének érdekes  fejezete  tárul  elénk,  A  barton-tengerböl  szür- 
kés mészkő  rakódott  le  először.  Azután  a  foraminiferás  mészkő 
következett,  majd  egy  márgapad,  e  fölé  pedig  szürkés  orbitoidás- 
mészkő  rakódott.  A  Svábhegy  már  akkor  is  kiemelkedhetett  kör- 
nyezetéből, mert  a  szürkés  orbitoidás-mészkő  fölé  dolomit-kon- 
glomerátum terült.  A  konglomerátumon  ismét  egy  márgapadot 
találunk,   azon  pedig  vulkáni  hamut    (tufa). 

A  kis-svábhegyi  kőbánya  kőzeteiben  a  barton-tenger  állat- 
világának maradványai  megkövesülve  fennmaradtak.  A  nummu- 
liteseken  kívül  tüskésbőrűek,  osztrigák  és  más  tengeri  kagylók, 
csigák,  kefalopodák,  a  mai  polypok  rokonai,  azonkívül  többféle 
rák  kövületei  fordulnak  itt  elő,  de  találtak  cápafogakat  is,  A  bar- 
ton-tenger partközeli  faunája  voltak  ezek  valamikor.  A  barton- 
tenger  lerakódásait  ezenkívül  is  sok  helyen  megtaláljuk,  s  benne 
a  hasonló  kövületeket.  Az  óbudai  Szépvölgy  kőbányáiban  vannak 
cápafogak  is. 

A  barton-tenger  lassankint  változást  szenved.  Az  előbb 
még  csak  elvétve  fellépő  márgapadok  után  most  már  majdnem 

kizárólagossá  lesznek  a  márgák,  A  geológusok  ezeket,  a  barton- 
lenger  ifjabb  idejéből  való  lerakódásokat  felsö-orbitoidás  réte- 
geknek nevezik,  szemben  az  előbb  leírt  alsó-orbitoidás  rétegek- 
kel. Az  orbitoidák  a  már  említett  nummulinidák  egyik  neme. 
Bryozoás-rétegeknek  is  nevezik  őket,  mert  temérdek  bennük  a 
mohállat  (Bryozoa),  A  mohállatok  vékony  kéregként  vonják  be 
a  partközeli  tengerekben  nemcsak  a  part  szikláit,  hanem  a  ten- 
gerfenéken levő  elhalt  kagylókat,  csigákat  is.  A  bryozoás  márga 
faunája  már  lényegesebb  eltérést  mutat  az  alsó  orbitoidás  mész- 
kővel szemben.  Úgy  látszik,  hogy  a  tengerfenék  ismét  emelkedni 
kezdett,  a  partok  hátráltak,  s  így  az  elsekélyesedett  tenger  fau- 
nája is  megváltozott.  Az  óbudai  Mátyás-hegytől  északra  a  Hár- 
mashatár-hegyen és  Üröm  határában  is  előfordul  még  a  bryozoás- 
márga,  de  attól  északra  már  nem. 

A  bryozoás-márga  Ürömtől  kezdve  a  Svábhegyig,  sőt  azon- 
túl a  Csiki-hegyekig  terjedt.  Rendesen  a  nummulites  mészkövön 
fekszik.  Az  eocén-idő  évezredei  alatt  e  tengerek  feneke  gyakran 
változott. 

Oligocén. 

Az  alsó  oligocén-tenger  lerakódásaival  kitöltötte  az  egyes 
rögök  közét  és  peremeit,  ezek  a  ,, hárshegyi  homokkő",  a  ,, budai 
márga"   és  ,,kiscelli  agyag." 

A  hárshegyi  homokkő  nevét  a  budai  Hárshegytől  vette, 
A  hárshegyi  erdőben  itt-ott  kibukkanó  sziklákat  közelebbről  meg- 
vizsgálva, látjuk,  hogy  azok  kvarcszemeket  tartalmazó  homok- 
kőből állanak.  Kicsi,  meg  nagy  (többnyire  mogyoró  és  dió  nagy- 
ságig, de  ökölnyiek  is)  kvarcszemek  találhatók  benne.  Ott,  ahol 
a  homokkő  közelebb  van  a  triász  sziklához,  a  dolomit  vagy  a 
dachstein-mészkőhöz,  az  utóbbiakból  is  találunk  benne  darab- 
kákat, de  a  legjellemzőbb  benne  a  sok  kvarcszem  előfordulása. 
Ez  azért  nevezetes,  mert  a  budai  hegységben  nincs  olyan  kőzet, 
melyben  már  eredetileg  kvarc  fordulna  elő,  s  így  kérdéses,  hogy 
ez  a  sok  kvarc  honnan  került  a  hárshegyi  homokkőbe,  A  homokkő 
kétségtelenül  tengerparti  lerakódás,  mert  Hofmann  Károly  és 
Koch  Antal  tengeri  kagylókat  és  csigákat  találtak  benne,  viszont 
a  homok,  melyből  ez  a  homokkő  összetapadt,  mint  a  kvarc  bizo- 
nyítja, nem  a  közeli  szárazföldről  jutott  a  tengerbe.  A  budai 
hegységből  csak  a  dolomit  és  a  dachstein-mészkő  darabkák  szár- 
maztak,   Schafarzik    Ferenc,    a   budai   hegység    egyik    térképező 

geológusa  azt  hiszi,  hogy  egy  erős  vízáramlat  sodorta  a  homokot 
a  budai  hegység  partjára,  s  ott  lerakta  azt.  E  homok  eredete 
nagyon  problematikus,  de  nem  lehetetlen,  hogy  az  Alföld  lezök- 
kent masszivumáról  származik.  A  tenger  hullámverése  erősen 
pusztította  a  triász  és  eocén  sziklás  partot,  és  lefűrészelte  a  hegy- 
ség egy  részét.  A  lefűrészelt  piateaura  lerakta  a  homokot.  Ez 
a  későbbi  geológiai  korokban  összetöredezett  plateau  ma  300 — 480 
méter  tengerszint  feletti  magasságban  van,  A  Svábhegy,  János- 
hegy, a  csobánkai  Nagy-kevély  stb.,  általában  a  ma  500  méternél 
magasabb  hegyekre  már  nem  tudta  ez  az  alsó-oligocén  tenger 
rárakni  homokját.  A  homokkő  építéshez  alkalmas,  Budapest 
építkezéseinél  gyakran  találkozunk  vele,  tömérdek  lépcsőt  és 
falszegélykövet  faragnak  belőle.  A  déli  vasút  kiklopsz  falazata 
is  hárshegyi  homokkőből  készült,  melyet  számos  kőbányában 
fejtenek. 

Feltűnő  jelenség,  hogy  a  hárshegyi  homokkő  aránylag  szűk 
térre  szorítkozik,  a  budai  hegység  északi  részére  Budakeszi, 
Nagykovácsi,  Hidegkút,  Boros-Jenő,  Solymár  és  Csobánka  vidé- 
kére. A  budai  hegység  déli  részén  helyét  a  budai  márga  foglalja 
el.  A  budai  márga  ugyanabból  az  alsó-oligocén  tengerből  rakó- 
dott le,  mint  a  hárshegyi  homokkő,  de  úgy  látszik  a  tengeráram- 
lástól védett,  csendesebb  vizű  öblökben. 

A  „budai  márga"  az  első  kőzetek  egyike  volt,  melyekkel  a 
legrégibb  magyar  geológusok  foglalkoztak.  Ez  onnan  van,  mert 
körűiveszi  a  Svábhegyet,  a  Sashegyet,  a  Gellérthegyet.  Mikor 
a  Várhegy  alatt  az  alagutat  vájták,  ki  sem  kerültek  a  budai  már- 
gából,  az  egész  alagút  a  budai  márgába  van  vésve.  A  márgában 
ugyanazon  kagylókat  és  csigákat  megtalálták,  mint  a  hárshegyi 
homokkőben.  De  azonkívül  Hantken  Miksa  talált  benne  tömér- 
dek apró  állatka  maradványát,  úgynevezett  foraminiferákat.  A 
hárshegyi  homokkőben  nem  találunk  foraminiferákat,  mert  ezek 
csak  a  nyugodtvizű  öblöket  szeretik.  Néhanapján  egy-egy  rövid 
ideig  tartó  tengeráramlat  elsodródott  a  bu^^ai  márga  csendes 
öbleibe  is,  s  hozott  magával  mutatóba  a  hárshegyi  kvarcos  ho- 
mokból, ezért  a  budai  márgában  is  találunk  itt-ott  vékony  kis 
homokkő-betelepüléseket. 

A  hárshegyi  homokkő  faragott  építőkőnek  alkalmas,  a 
budai  márga  pedig  cementgyártásra,  Melocco  Péter  újlaki  ce- 
mentgyára a  budai  márgában  dolgozik,  s  bizonyára  találnának 
még  másutt  is  hídrauli  tulajdonságú  cementgyártáshoz  alkalmas 

márgát.  A  budai  márga  tehát  a  székesfőváros  egyik  iparágának 
alapja. 

A  budai  márgán  íekvö  agyag  az  u,  n.  „kiscelli-agyag" , 
melyei  az  óbudai  Kis-Czell  nevű  régi  kolostorról  neveztek  el  a 
geológusok.  Ez  a  kolostor  egy  tágas  terraszon  épült,  amely  ter- 
rasz  a  budai  márgát  fedő  agyagból  van.  A  kiscelli-agyag  a  Vártól 
északra,  a  Rózsadomb  alatt  és  Óbuda  nyugati  részén  nagyobb 
vastagságban  fordul  elő.  Ha  a  székesfőváros  térképén  felkeres- 
sük a  budai  téglavetőket,  megtaláljuk  a  kiscelli-agyag  elterje- 
désének határait  is.  Ahol  most  a  budai  jégpálya  van,  ott  vala- 
mikor téglavető  volt.  Ez  is  ,,kiscelli-agyag"-terület.  A  fogaskere- 
kűn túl  ma  is  hatalmas  téglagyár  dolgozza  fel  a  kiscelli-agyagot, 
éppenúgy  Óbudán  is.  A  kelenföldi  régi  téglagyár  is  kiscelli-agyag- 
ban  dolgozott.  A  székesfővárosi  téglaipar  tehát  jó  részben  a  kis- 
celli-agyaghoz  van  kötve. 

A  hárshegyi  homokkő,  budai  márga  és  kiscelli  agyag  egy- 
mással eredetükben  összefüggő  lerakódások  voltak.  A  kiscelli 
^éy^é  tengerfenékről  azonban  lassan  eltakarodott  a  tengervíz, 
a  budai  hegység  ismét  emelkedni  kezdett.  Míg  előbb  csak  egyes 
szigetekként  emelkedtek  ki  a  Svábhegy,  Jánoshegy,  a  Nagykevély 
vagy  Pilisvörösváron  túl  a  Pilis-hegy,  addig  most  az  egész  mai 
budai  hegység  szárazra  került,  s  lett  valamely  nagyobb  száraz- 
földnek része,  vagy  csak  megnövekedett  sziget?  Annyi  bizonyos, 
hogy  míg  az  alsó-oligocén  tenger  behatolt  a  budai  hegység  belse- 
jébe, s  szintje  a  mai  Duna-szint  fölött  300  méternyire  volt,  a 
felső-oligocén  tenger  szintje  alig  emelkedett  a  mai  Duna-szint 
fölé  100  méterrel.  A  felső-oligocén  tenger  lerakódása  a  pectun- 
culusos-homok. 

Ez  Budafok,  Budaörs,  Torbágy,  Törökbálint  határában  borít 
nagy  területet.  Pectunculusos-homoknak  nevezzük,  mert  rend- 
kívül sok  pectunculus-kagyló  van  benne. 

Mielőtt  a  pectunculusos-homok  lerakódott,  először  félig 
sósvízre  jellemző  agyagos-homokos  rétegek  rakódtak  le,  itt-ott 
vékony  lignit-teleppel.  Ezt  Pomáz  környékén  találjuk  meg.  Fe- 
lette azután  a  tiszta  fehér  vagy  fehéres  sárga  homok  következik, 
mely  már  tiszta  sós  tengervízből  rakódott  le. 

A  fiatalabb  harmadkori  lerakódásolc. 

Miocén. 

A  pectunculusos  homok  lerakódása  beköszöntője  volt  egy 
új  korszaknak  a  budai  hegység  történetében.  A  budai  hegységet 
ezentúl  már  csak  körülmossa  a  tenger,  de  belsejébe  behatolni 
többé  már  nem  tud. 

Budafok,  Törökbálint,  Érd  községek  területén  a  pectun- 
culus-homok  fölött  kavics  és  kavicsokból  összetapadt  konglome- 
rátum-rétegeket találunk.  Ezeket  tehát  már  folyóvizek  görgették 
a  tengerbe,  A  kavicsok  között  osztriga,  pecten  kagylók,  cerithium- 
csigák,  cápaíogak  találhatók,  tehát  olyan  tengerpartközeli  fauna, 
mely  ott  szokott  előfordulni,  ahol  édesvíz  keveredik  a  tenger- 
vízzel. A  pesti  oldalon  a  felszínen  nem  lépnek  ki  a  kavicsok,  de 
mikor  a  nagykörúti  főcsatornát  építették,  kitűnt,  hogy  nem  nagy 
mélységben  meg  van  az  a  város  alatt,  A  kavicsokban  víz  szüren- 
kezik,  s  a  régi  időkben,  mikor  még  nem  volt  vízvezetékünk,  sok 
kút  e  kavicsokból  nyerte  vizét,  A  kőbányai  serfőzők  és  téglagyá- 
rak ma  is  ezekből  a  rétegekből  szivattyúzzák  a  vizet, 

A  kavicsok  korát  megállapították  a  geológusok,  e  szerint 
azok  alsó-mediterrán  korban  rakódtak  le,  A  kavics  fölött  durva, 
zöldesszürke  homok,  majd  finomabb,  sárgás  homok  következik. 

A  Törökbálint,  Budafok-i  alsó-mediterrán  part  körülbelül 
a  mai  Duna  mentén  haladhatott  Buda-Kaláz,  Pomáz,  Szentendre, 
Tahi  felé,  E  vonaltól  keletre  a  pesti  oldalon  igen  sok  helyen 
megtalálták,  Fóth  táján  már  mélyebb  lehetett  az  alsó-mediterrán 
tenger,  mert  itt  a  kisebb  kavicsszemek  már  meszes  iszapba  sü- 
lyedtek,  mely  ma  elég  kemény  mészkő,  A  szép  fóthi  templomot 
is  ebből  az  alsó-mediterrán  mészkőféleségből  építették, 

Magyarország  paleogeografiájában  a  geológiai  harmadkor 
egyik  legnevezetesebb  mozzanata  az  a  hatalmas  vulkános  műkö- 
dés, melynek  eredménye  az  az  óriási  vulkán-koszorú,  mely  az 
Alföldet  óriási  ívben  veszi  körül  a  Balaton  vidékétől  Márama- 
rosig,  sőt  onnan  még  tovább  haladva,  egészen  a  Székelyföldig, 
Középhegyek  és  dombvidékek  hosszú  láncolata  keletkezett  ezen 
vulkánok  megmerevedett  láváiból,  A  tömérdek  láva  nem  egy- 
szerre tódult  ki.  Már  a  harmadkor  elején  az  eocénben  törnek  ki 
az  első  vulkánok.  A  székesfőváros  környékét  ez  még  megkímélte, 
a   nummulites-tenger   nyugodtan   mosta   a   triász-sziklákat.   Tör- 


■■■■■■■■■■■•■■■■■■■■■««■■■■■■■■■■■■■■>■■■•■■■>■■■■••■•■■■>■■«•■>••"        19 

melékanyaga  és  hamuja  valahogy  eljutott  a  főváros  vidékérc  is. 
Már  Szabó  József  fedezett  fel  a  Széchenyi-hegy  Budakeszi  felé 
eső  oldalában  kvarctrahit  törmeléket,  Hofmann  Károly  pedig  a 
budaörsi  Kálvária-hegyen  ugyancsak  az  eocénben.  Találtak  ilyet 
később  más  helyeken  is  a  budai  hegységben, 

A  kvarctrahit-kitörések  később  is  folytatódtak,  mert  a  kis- 
celli-agyagban  is  talált  Szabó  József  kvarctrahit  szemeket.  Az 
alsó-mediterrán  tengerbe  is  jutottak  eruptives  kőzetzárványok. 
De  mai  ismereteink  szerint  még  mindig  ment  volt  a  főváros  kör- 
nyéke vulkáni  kitörésektől,  ezek  az  anyagok  is  a  budai  hegység 
távolabbi  szomszédságából  származtak,  de  az  sem  lehetetlen, 
hogy  helyben  tenger  alatti  kitöréssel  van  dolgunk. 

Az  alsó-mediterrán  tenger  már  hosszú  ideig  moshatta  a 
budai  hegység  lábát,  mikor  a  vulkáni  tevékenység  elérte  végre  a 
mi  vidékünket  is  és  kitódultak  azok  a  rengeteg  lávatömegek,  ame- 
lyek ma  megmerevedve  az  egész  Visegrád-Szentendre-i  hegysé- 
get, a  700  méter  magas  Dobogókőt  alkotják.  Lehet,  hogy  már  az 
alsó-mediterrán  idején  megkezdődik  ez  a  vulkános  működés,  de 
az  alsó-mediterrán  tenger  iszapjába  még  nem  került  akkor  ter- 
mékeiből. 

Az  alsó-mediterránban  vagy  annak  a  végével  megkezdő- 
dött vulkáni  kitörések  termékeit  Koch  Antal  vizsgálta  meg.  A 
hatalmas  területet  elfoglaló  andezitek  és  a  velük  kapcsolatos 
vulkáni  hamuból  képződött  tufák  maradványai  ezentúl  az  összes 
fiatalabb  képződményekben  előfordulnak  zárványok  alakjában. 
Az  andeziteket  sok  kőbányában  fejtik,  s  a  fővárosi  kövezet-koc- 
kák túlnyomó  részét  ezekből  fejtik.  Az  andezit-terület  egyik  leg- 
nevezetesebb helye  a  dunabogdányi  Csódi-hegy,  amely  úgyneve- 
zett ,,lakkolith",  azaz  félbenmaradt  vulkán,  amelyet  az  alulról 
jövő  lökés  rétegboltozattá  alakított,  az  így  keletkezett  űrben  pe- 
dig a  láva  megmerevedett.  A  lökés  ereje  már  nem  volt  akkora, 
hogy  a  kőzetboltozatot  széjjeltéphette  volna. 

Az  alsó-mediterrán  tenger  ezen  vulkáni  működés  idején 
némi  változáson  ment  keresztül,  A  tengerpartja  körülbelül 
ugyanaz  maradt  ugyan,  de  a  fenék  sekélyesedése  következtében 
a  lerakódásai  megváltoztak.  A  Budafok-Törökbálint-Érd  vidéken 
lerakódik  az  úgynevezett  lajtamészkö,  melyet  a  Lajta-hegység 
hasonló  képződményeiről  neveztek  el,  A  lajtamészkövet  és  a  vele 
egykorú  egyéb  lerakódásokat  felső-mediterrán-nak  nevezi  a 
geológia. 

A  lajtamészkö  tengeri  mészalgák,  korallok  és  más  meszes 
héjú  állatok  felhalmozódásából  keletkezett,  olyan  helyen,  ahol 
nem  ömlött  folyóvíz  a  tengerbe.  Az  alsó-mediterrán  kavicsokat 
szállító  folyó  úgy  látszik,  másfelé  vette  útját.  A  lajtamészkő 
Wien-nek  legjobb  építőköve,  mert  könnyen  faragható,  és  mégis 
eléggé  tartós.  A  mi  lajtamészkövünk  kevésbbé  alkalmas  építő- 
kőnek, de  azért  nálunk  is  fejtik. 

Az  Érd-Budafok  területén  kívül  feltárták  a  lajtamészkövet 
csatornaásás  közben  a  Ludoviceum  vidékén,  továbbá  Kőbányán 
a  vasúti  bevágásban  a  felületen  is  látható. 

A  székesfőváros  északi  vidékén  már  nem  találunk  lajta- 
mészkövet. A  városligeti  artézi-kút  fúrásakor  kitűnt,  hogy  addig 
sem  terjed  a  lajtamész,  mert  ott  a  pectunculus-homok  fölött 
édesvízi  réteget  találtak,  egy  zöldes  szinü  agyagot,  melyben  mo- 
csári növények  maradványai,  magvai  voltak.  Mikor  pedig  a  ká- 
posztásmegyeri vízmüvet  építették,  s  a  Duna  alatt  három  alagutat 
vájtak,  hogy  a  szentendrei  sziget  déli  végén  ásott  kutak  vizét 
átvezessék  a  balpartra,  itt  nem  lajtameszet,  hanem  kékes  agya- 
got és  homokos  rétegeket  találtak.  Ez  közvetlenül  parti  lerakó- 
dás, tehát  a  Városliget-Káposztásmegyer  vidék  a  sekély  lajta- 
mészkő-tengernek lagunás  partja  lehetett, 

A  tengerpart  fokozatos  hátrálását  ezután  is  figyelemmel 
kísérhetjük.  A  szárazföld  hordalékja  gyorsan  feltölti  a  partot, 
s  így  a  tenger  mindig  hátrább  vonul,  még  akkor  is,  ha  feneke  vál- 
tozatlan marad. 

A  lajtamészkő  felett  egy  másik,  hozzá  hasonló  kőzet,  az 
ú,  n,  szarmata  mészkő  képződött.  Ez  is  parti  képződésű  lerakó- 
dás, a  sós  víz  már  elegyessé  változott,  mikor  e  durva  fogású 
mészkő  iszapja  lerakódott.  A  visegrádi  meg-megújuló  vulkáni 
működésre  emlékeztetnek  a  benne  előforduló  vékony  tufapadok. 
Nagyon  sok  foraminifera  van  benne,  s  innen  van  az,  hogy  tiszta 
a  mészkő.  Nálunk  a  szarmata  mészkő  pótolja  a  lajtamészkövet, 
mert  ez  is  kitűnő  építőkő,  s  nagy  mennyiségben  fordul  elő  Té- 
tény,  Sóskút,  továbbá  Páty  környékén.  A  Kúria  palotájának  külső 
falburkolata,  oszlopai,  szobormüvei  sóskúti  szarmata  mészkőből 
vannak,  valamint  a  Lánchíd  pilléreinek  felső  részei  is. 

A  szarmata  mészkő  tömör,  vájható  kőzet,  azért  kitűnő  pin- 
céket, sőt  lakásokat  is  vájnak  bele.  A  budafoki  borkereskedelem 
főleg  a  jó  pincéknek  köszönhető,  a  nagy  kőbányai  és  budafoki 
sörfőzők  pincéiket  szintén  a  szarmata  mészkőből  faragták  ki. 

Pliocén. 

A  szarmata  mészkő  lerakódása  után  a  tenger  ismét  hátrább 
vonul,  s  az  utána  következő  időben,  a  pontus-han  c  tenger  partja 
már  a  tétényi  plató  déli  percmén  van,  s  onnan  egy  már  távo- 
labbi körben  futja  körül  a  főváros  területét  keleten.  A  pontusí 
lerakódások  homok,  agyag  s  helyenként  meszes  agyag,  márgás 
kőzet,  A  homokos  rétegekben  a  mastodon  csonttöredékeit  talál- 
ták. A  pontusi  lerakódások  alsó  szintjei  homokból  vannak,  erre 
kékes  agyag,  végül  sárgás  agyag  következik.  Az  agyagban  vé- 
kony homok  és  néhol  meszes  padok  vannak. 

Ugyanakkor  a  budai  hegység  tetején  a  Svábhegyen  édes- 
vizű tó  volt,  melynek  fenekén  10 — 12  méter  vastagságban  fehér 
mészkő  rakódott  le.  A  tó  vize  forrásokból  táplálkozott.  Ezekben 
a  lerakódásokban  édes  vízre  jellemző  csigákat  találtak. 

A  tenger  ezen  visszahúzódása  nemcsak  a  mi  budai  hegy- 
ségünkre jellemző,  hanem  ez  csak  kicsiben  mutatja  képét  egy 
hatalmas  változásnak,  mely  egész  Európa,  északi  Afrika  és  nyu- 
gati Ázsia  paleogeografiájában  végbement.  Ezeken  a  területe- 
ken mindenütt  a  tenger  szintjének  sülyedésével  találkozunk,  s 
mindenütt  beltengerek,  tavak  keletkeznek  a  régi  tenger  mélye- 
déseiben. A  tenger  szintje  ebben  az  időben  sülyed  a  mai  niveaura. 
Ezt  a  nagy  változást  jelzi  a  történeti  földtan,  amikor  a  pontusí 
lerakódásokat,  amelyek  többé  már  nem  tiszta  tengeri,  hanem  leg- 
feljebb beltengeri  lerakódások,  már  a  pliocénbe  helyezi. 

Székesfővárosunk  környékén  ekkor  már  hatalmas  emlős 
fauna  élt.  Bár  itt  csak  elvétve  találtak  egyes  mastodon  csont- 
maradványokat, de  Magyarország  más  területein  végzett  ásatá- 
sok alkalmával  kitűnt,  hogy  különböző  ragadozók,  macskafélék, 
hiénák,  majmok  stb.,  ma  már  teljesen  idegen  állatfajok  népesí- 
tették már  akkor  be  a  pontusi  beltengerek  partvidékeit. 

A  mi  pontusi  lerakódásainkra  a  limnocardium  és  con- 
geria-kagylók  jellemzők  (kecske-körmök),  amelyek  arra  valla- 
nak, hogy  a  szarmata-tenger  a  pontusi  időben  már  elszakadt  az 
óceántól,  mert  csak  így  volt  lehetséges,  hogy  vize  lassankint  ki- 
édesedett  a  beléje  jutó  folyóvizek  következtében. 

Később  még  jobban  összezsugorodik  a  pontusi  beltenger. 
Európában  a  legnagyobb  összefüggő  víztükör  marad  a  Fekete- 
tenger és  Káspi-tó  vidékén,  s  a  pontusi  beltengernek  ezt  a  köz- 
vetlen utódját  /eyaníei-tengernek  nevezzük.  Ugyanekkor  hazánk 

a  nagy  tavak  országa  volt,  az  egész  Alföld  egy  vagy  több  tóból 
állott,  melyek  vize  már  édes  volt. 

A  levantei-idöben  székesfővárosunk  területének  egy  igen 
fontos  történeti  mozzanata  játszódott  le,  amely  mindenesetre 
fontosabb,  nagyobb  jelentőségű  volt  reá  nézve,  mint  az  ember 
történetének   újkorában  bármelyik    esemény. 

A  budai  hegység  rögei  és  a  visegrádi  vulkáni  hegység  meg- 
merevült lávái  nyugaton  egy  hatalmas  tavat  duzzantottak  fel, 
melynek  vize  folyton  gyarapodva,  lassankint  kicsordult  e  hegy- 
gát tetején,  s  azt  végül  kimosta.  Ez  volt  a  Duna  történetének  ne- 
vezetes eseménye  a  levantei  időben,  mert  ezen  időtől  kezdve  a 
Győri-medence  vize  a  budai  hegység  lábánál  folyt  le  délkelet  felé. 
Az  áttörés  következtében  keletkezett  a  festői  visegrádi  Duna- 
szoros, A  szorosból  kiszabaduló  folyóvíz  természetesen  rengeteg 
kavicstömeget  görgetett  alá,  így  keletkezett  a  pesti  oldalon  a  ha- 
talmas levantei  kavics-törmelékkúp.  Kvarc,  gránit,  gneisz,  mészkő 
és  andezit-kavicsok  halmozódtak  fel,  amelyek  részint  a  szomszédos 
hegységekből,  részint  a  távolabbi  északi  hegységekből  származ- 
tak, A  Duna  ekkor  még  legalább  30 — 40  méterrel  a  mai  színtje 
felett  folyt;  ebben  a  magasságban  találjuk  meg  kavics-terraszait, 
Óbuda  mellett  a  kiscelli  párkánysík  valószínűleg  a  Duna  levantei 
szintjét  jelzi,  A  levantei  kavicsokra  ráakadtak  Budapesten  is, 
pl,  a  Karpfenstein-utcai  csatornázás  alkalmával.  De  előfordul- 
nak nagy  vastagságban  Csömör,  Czinkola,  Rákosszentmihály 
határában.  Ezek  a  kavicsok  már  50 — 60  méterrel  magasabban 
fekszenek  a  Duna  mai  szintjénél.  A  kavicsokat  közvetlenül  homok 
borítja,  melyen  a  folyóvíz  munkájának  nyomát,  apró  kimosáso- 
kat, amilyeneket  az  erős  záporok  szoktak  okozni,  lehet  észlelni. 
A  kavicsok  általában  törmelékkúpszerüen  helyezkednek  a  Duna 
nyílásához,  s  így  a  kavicsrétegek  általában  dél-délkelet  felé 
dűlnek, 

Rákoskeresztúr  és  Pusztaszentlőrinc  határában  a  kavicsok 
átlag  20  méter  vastagságúak,  s  itt  a  kavicsbányákból  nagy  meny- 
nyiségben  hordják  el. 

Jelenkori  lerakódások. 

Az  ember  megjelenésének  idején  az  Alföldet  kitöltő  tavak 
folyton  törpülnek,  A  jobbparti  rész  már  egész  Ercsi -ig  száraz,  s 
a  budai  hegységből  egy  folyó  halad  dél  felé,  melyet  Halaváts 
„Meridionálís-folyónak"   nevez.    Ez   a    folyó  természetesen   csak 

hátrahagyott  kavicsai  alapján  állapítható  meg,  A  tétényi  platón 
találjuk  meg  első  nyomait,  azután  Batta  vidékén  keskeny  kavics- 
sávot  találunk,  mely  Ercsi  közelében  szétterül.  Ez  a  folyó  a  pon- 
tusi  agyag  tetején  haladt,  mint  a  levantei  kavicsokat  hozó  folyó, 
amit  a  benne  talált  elefánt-csont,  kagyló  és  csiga  maradványokkal 
lehet  bizonyítani, 

A  ,,meridionális"-folyó  Ercsi  közelében  szakadt  az  Alföld 
akkori  tavába.  Ugyanezen  tó  Rákoskeresztúr,  Rákos,  Pécel  hatá- 
rában homokot  rakott  le,  azon  a  vidéken  lehettek  partjai  a  le- 
vantei kavics-törmelékkúp  végénél.  Az  ó-pleisztocén  tó  azonban 
a  levantei-kavicsok  tetejére  is  rakhatott  le  homokot,  mert  Fóth, 
Mogyoród,  Csömör,  Kerepes  és  Kis-Tarcsán  is  megtaláljuk.  Itt 
azonban  kavicscsal  keverve  fordulnak  elő,  s  nem  tudjuk  pontosan 
megkülönböztetni,  hogy  tavi  vagy  részben  fluviális  lerakódás-e? 

A  mésztufa  forrásokból  rakódott  le.  Míg  a  pontusi  tenger 
idején  a  Svábhegy  tetején  törtek  elö  meszes  források,  addig  a 
pleisztocénben,  mikor  a  vízszint  lényegesen  sülyedt,  már  ala- 
csonyabb szinteken.  A  svábhegyi  források  kiapadtak,  s  a  pleiszto- 
cénben 160 — 240  m.  szinten  törnek  elö  a  források,  A  mésztufa 
likacsos,  szürke  közét.  A  Gellérthegy  nyugati  oldalán  találjuk 
meg  egyes  kiálló  tömbökkel.  A  budai  Várhegy  egész  felületét  e 
mésztufa  alkotja,  továbbá  meg  van  a  Lipótmezön,  a  kiscelli  pár- 
kánysíkon, az  ürömi  hegyen,  a  Péterhegyen,  a  békásmegyeri 
Ezüsthegyen,  a  kalázi  Karapovács  és  a  pomázi  Majdan-dombon. 
Mindenütt  vízszintesen  fekvő  padokat  alkot.  Növényi  maradvá- 
nyokat és  szárazföldi  csigák  házait  találjuk  bennük.  Találtak 
bennük  szarvas,  vádló,  elefánt,  rhinocerosz,  vaddisznó  stb,  csont- 
maradványokat is.  Elég  jó  építőkő,  s  ezért  ahol  lehet,  fejtik  és 
elhordják, 

A  lösz  a  pleisztocén-lerakódások  legismeretesebbje.  A 
pleisztocénben  Ázsia  belső  területein  és  Európában  száraz,  siva- 
tagos klima  köszöntött  be.  A  növényzet  gyenge  volt  ahhoz,  hogy 
a  málló  kőzetek  nyirokját,  porát  megkösse,  s  így  annak  könnyebb 
részei  a  levegőbe  kerültek,  s  onnan  szitálódva  más  helyen  ismét 
lerakódtak,  A  budai  Kis-Svábhegy  déli  és  délkeleti  oldalán  a 
Ráth  György-utca  helyén  az  útépítés  előtt  2 — 3  méter  vastagság- 
ban mély  árkot  öveztek  lösz-falak.  De  a  budai  hegységben  egye- 
bütt is  majdnem  mindenütt  található  (Zugliget,  Óbuda),  A  hegyes 
területen  a  lefolyó  vadvizek  sok  helyen  mély  árkot  mosnak,  a  leg- 
többször függőleges  falakkal  tárják  föl  a  löszt. 

A  pesti  oldalon  csak  távolabb,  Mogyoród,  Péczel  tájékán 
találunk  löszt,  de  ez  is  homokos,  nem  tiszta,  légből  hullott  lösz. 
összarvas  és  elefánt  maradványait  találták  benne.  Solymáron 
téglát  is  égetnek  löszből, 

A  lösz  elterjedése  arra  vall,  hogy  az  ó-pleisztocén  tavak 
még  inkább  zsugorodnak,  mert  a  tavi  homoklerakódásokra  lösz 
rakódott. 

Ugyanezek  a  geológiai  erők  a  jelenben  is  működnek.  A 
Duna  ma  is  hozza  a  homokot,  úgy  mint  a  levantei  kavicsot.  Ma 
már  öregebb,  nem  olyan  sebes  a  folyása,  s  nem  is  birja  meg  a 
durvább  kavicsot.  A  hegyekről  lefutó  vizek  a  hegyek  lábánál  tör- 
meléket halmoznak  fel,  A  vizenyős,  vápás  helyeken  szikes  agya- 
gok képződnek,  A  levegőből  lösz  már  nem  rakódik  le  ugyan,  mert 
a  kultúra  alá  fogott  területeken  a  levegő  tisztaságát  por  nem  za- 
varja, hanem  a  homokos  területekről  felkapja  a  szél  a  könnyen 
mozgó  kvarcszemeket  és  elhordja,  másutt  pedig  buckókat  épít 
belőlük.  A  székesfőváros  Alföld  felé  eső  részén  nagy  futóhomokos 
területek  vannak,  amelyeket  azonban  már  javarészt  megkötöttek. 
A  székesfővárosból  a  pesti  határon  széles  sávban  ültetett  erdő 
is  megakadályozta  terjedését,  A  futóhomokos  terület  hepe-hupás. 
Valamennyi  talaj  engedve  az  uralkodó  északnyugati  szélnek, 
északnyugat-délkeleti  völgyeket  alkot,  de  a  futóhomokos  terüle- 
tek különösen.  Az  északnyugati  száraz  szél  behatása  alatt  a  ho- 
mokbuckák ebben  az  irányban  hosszú  vonalakba  sorakozva,  dom- 
bokat építenek  fel.  Dunaharaszti  északkeleti  oldalán  is  ilyen 
dombsor  szakítja  meg  a  község  továbbterjedését. 

'2.  A  budai  hegység  és  a  pesti  sikság  felépitésének 
szerkezete  és  arculata. 

Az  előző  fejezetben  megismerkedtünk  székesfővárosunk  te- 
rületét felépítő  kőzetekkel,  azok  eredetével,  valamint  a  régi  geo- 
lógiai idők  folyamán  fennállott  földrajzi  viszonyokkal.  Láttuk  a 
hajdani  tengerek  partvonalainak,  mélységi  viszonyaínak  és  állat- 
világának gyakori  változásait.  Minden  alkalommal  a  tenger  fene- 
kén lerakódott  iszap  —  ma  a  felszínen  levő  kőzet  —  minősége 
és  a  benne  zárva  foglalt,  ma  vele  együtt  kövesedett  állatmarad- 
ványok és  növényi  maradványok  megismeréséből  következtettünk. 

Most  azokat  a  változásokat  kutatjuk,  amelyeken  ezek  a  kő- 
zetekből felépült  rétegek  keresztülmentek.  Ezeket  a  változásokat 
megismerve  szerezhetünk  csak  képet  a  székesfőváros  területének 
arculatáról.  Valamint  egy  nemzet  mai  politikai  törekvéseit,  állami 
életének  jelen  állapotát  csak  úgy  ismerhetjük  meg  valójában,  ha 
annak  történetét  is  ismerjük,  éppenúgy  minden  darab  föld  helyes 
ábrázolásakor  ismernünk  kell  eme  földdarab  fejlődéstörténetét 
is  attól  az  időtől  kezdve,  amikor  e  földdarab  felépítésében  ma 
résztvevő  legrégibb  sziklarög  a  hajdani  tenger  fenekén  mint  iszap 
lerakódott. 

Az  előbb  időrendben  tárgyalt  kőzetek  megismerésekor  az 
első  feltűnő  jelenség  volt,  hogy  a  felső-triász  tenger  és  a  harmad- 
kori tenger  lerakódásai  közötti  időből  székesfővárosunk  környé- 
kén semmiféle  kőzetet  nem  találtunk.  Tehát  az  egész  jura  és  kréta 
idő  néhány  százezer  esztendejének  semmi  tanuja  nem  maradt- 
Ez  csak  úgy  lehetséges,  ha  területünk  ezen  hosszú  idő  alatt  szá- 
razföld volt,  mert  különben  valamilyen  tengerfenéki  iszap  bebo- 
rította volna  a  dolomit  és  dachstein-mészkő  tetejét. 

A  másik  rögtön  szembetűnő  jelenség  az,  hogy  éppen  a  leg- 
idősebb, tehát  a  kronologikus  sorrend  szerint  éppen  legalul  fekvő 
közetrétegek  alkotják  a  legmagasabb  hegyeket,  s  a  legfiatalab- 
bak, a  Duna  menti  sík  területeken,  tehát  csakis  a  legmélyebb  te- 
rületeken foglalnak  helyet. 

Ezeket  az  érdekes  körülményeket  a  geotektonika,  vagyis  a 
hegyszerkezettan  magyarázza  meg, 

A  tenger  fenekén  egymásra  halmozódott  iszaprétegek  át- 
változván közetpadckká,  nem  maradnak  meg  mindig  nyugodtan 
eredeti  helyzetükben.  Láttuk  az  imént,  hogy  a  tenger  partja  és 
feneke  minő  változásoknak  van  alávetve,  A  tengerfenék  is  gyak- 
ran változtatja  helyzetét,  hol  kiemelkedik,  hol  lesülyed,  partjai 
hol  összehúzódnak,  hol  kiterjeszkednek.  A  szárazon  levő  terüle- 
tek is  emelkednek  és  sülyednek.  Ezek  a  tömegmozgások  próbára 
teszik  a  közetek  ellenálló  képességét,  s  miután  a  mozgások  nem 
történnek  mindig  egyenletesen,  söt  ellenkezőleg,  mindig  szabály- 
talanul, a  kőzetpadok  összetöredeznek. 

Ha  a  tömegmozgás  lassan  történik,  s  a  közetpadok  plasti- 
ciíasa  megengedi,  gyűrődés  keletkezik.  Ha  azonban  a  kőzetpadok 
merevek,  akkor  összetöredeznek. 

A  íelső-triász  tenger  feneke  is  kétségtelenül  magasabban 
feküdt,  mint  a  mai  területünk.  Miután  a  felső-triász  tenger  vissza- 
húzódott, e  tenger  fenekének  sülyedése  következtében  területünk, 
a  hajdani  tengerfenék  szárazföld  lett,  A  tenger  arra  a  területre 
szorult,  amely  jobban,  mélyebbre  sülyedt,  amely  tehát  a  tenger- 
vizét magához  gyűjtötte.  De  azért  a  most  már  szárazzá  lett  dolo- 
mit és  dachstein-mészkö  terület  is  sülyedt.  A  sülyedés  nem  volt 
egyenletes  és  egyszerre  egy  időben  általános,  ezért  összerepede- 
zeti;  össztöredezett.  Az  összetöredezés  következtében  kisebb- 
nagyobb  rögök  keletkeztek. 

Gyűrődés  csak  úgy  keletkezik,  ha  nem  sülyedés,  hanem  ki- 
emelkedés történik.  A  kiemelkedés  alkalmával  oldali  nyomás, 
feszülés  keletkezik,  a  nyugodtan  elterülő  kőzetpadok  összepré- 
selődnek. A  mi  területünk  nem  préselődött  össze,  hanem  dara- 
bokra szakadozva  sülyedt,  ezért  a  mi  területünkön  gyűrődés  sincs. 

A  triász  után,  talán  még  az  egész  jura  és  kréta  időszakban 
történtek  már  valószínűleg  az  első  törések.  Ezt  abból  következ- 
tethetjük, mert  amikor  a  harmadkor  elején  a  nummulites-tenger 
ismét  elönti  területünket,  vannak  egyes  szigetek,  melyeket  már 
nem  tud  e  nummulites-tenger  vize  elborítani.  Tehát  akkor  már 
egyenlőtlen  térszin  alakult  ki.  Minthogy  a  tengerfenék,  ha  nagy 
tömegmozgások  nem  történtek,  mindig  egyenletes,  okvetlenül 
már  egyes  területeknek,  még  pedig  a  mi  területünk  nagyobbik 
részének  le  kellett  sülyednie.  Azok  a  táblaszerű  rögök,  amelyek 
legkevésbbé  sülyedtek  le,  most  szigetek  maradtak. 

Ezen  bevezetés  után  ismerkedjünk  most  már  közelebbről  a 
székesfőváros   területének   hegyszerkezetével. 

Hofmann  Károly  leírását  követve,  járjuk  keresztül-kasul  fő- 
városunk területét,  mindig  a  geológiai  szerkezetet  tanulmányozva- 

Induljunk  ki  először  a  hidegkúti  völgyből,  a  Hármashatár- 
hegy lábától.  Minthogy  az  előbbiekből  már  tájékozódtunk  aziránt, 
hogy  területünk  miféle  kőzetekből  épült  fel,  azokat  már  a  hely- 
színén is  könnyen  felismerjük,  most  azt  vizsgáljuk,  hogy  a  kü- 
lömböző  korú  és  eredetű  kőzetpadok  milyen  viszonyban  vannak 
egymással,  hogyan  helyezkednek  egymás  fölé. 

Először  is  a  ,,kiscelli  agyag"-ot  pillantjuk  meg,  melyet  vé- 
kony lösz-réteg  borít.  Tehát  egy  tengerfenéki  (partközeli)  agyag, 
melyet  fiatalabb  pleisztocén-korú  levegőből  hullott  lerakódás 
takar.  Itt  a  térszín  hullámos,  dombos,  de  nem  meredek.  Tovább 
menve,  hirtelen  meredek  hegyoldalra,  a  Hármashatárhegy  olda- 
lára kell  felkapaszkodnunk.  Amint  a  meredek  kezdődik,  rögtön 
dolomitot  látunk  a  lábunk  alatt.  Minthogy  a  kiscelli  agyag  alatt 
nagyon  mélyen  kell  feküdnie  rendes  körülmények  között  a  dolo- 
mitnak, hogyan  kerültek  mégis  így  egymás  mellé?  sőt  a  dolomit 
magasabban  van  még,  tehát  látszólag  még  föléje  került? 

Úgy,  hogy  a  kiscelli  agyag,  az  alatta  fekvő  összes  régibb 
kőzetpadokkal  együtt  a  mélységbe  sülyedt.  Tehát  nem  a  dolo- 
mit emelkedett  ki,  hanem  a  kiscelli  agyag  sülyedt  le. 

Felkúszva  a  Hármashatárhegy  tetejére,  látjuk,  hogy  az  egész 
hegytömeg  dolomitból  épül  fel. 

A  Hármashatárhegytől  délkeletre  egymásután  következnek 
a  mindig  jobban  alacsonyodó  hegykúpok.  Amint  leereszkedünk  a 
Hármashatárhegy  délkeleti,  kevésbbé  meredek  oldalán,  a  nummu- 
liieszes-mészkő  padjait  pillantjuk  meg.  Ez  már  nagyon  természe- 
tes, hiszen  tudjuk,  hogy  a  nummuliteszes-mészkő  az  a  kőzet, 
amely  a  székesfőváros  területén  a  felső-triász  rétegekre  (dolomit 
és  dachstein-mészkő)  közvetlenül  következik.  Most  már  lenn  va- 
gyunk a  hegy  nyergén,  ahol  a  lösz  mindent  eltakar,  de  ha  leásunk, 
a  barton-lerakódás  (bryozoás)  felett  mindenesetre  megtaláljuk 
a  budai  márgát,  s  a  felett  a  kiscelli  agyagot.  Ebből  nyilván  követ- 
kezik, hogy  a  Hármashatárhegy  hidegkúti  oldalán  is  megvannak 
a  kiscelli  agyag  alatt  mindezek  a  kőzetek. 

A  Hármashatárhegy  dolomitja,  s  a  hegynyergen  található 
harmadkori  kőzetek  együttesen  alkotnak  egymással  szorosan 
egybeforrva  egy  rögöt.  Az  összes  rétegek  délkelet  felé  dűlve  van- 


nak,  aligha  abban  a  fekvésben,  ahogy  a  tenger  fenekén  leülleped- 
tek,  A  tábla  hidegkúti  oldalán  leszakadt,  lerepedt,  egyidejűleg 
pedig  délkelet  felé  kissé  megbillent.  Ez  a  Hármashatárhegy  geo- 
lógiai története  és  mai  szerkezete  egyben. 

Már  most  felmerül  a  kérdés,  mikor  történt  ez?  A  geológus 
erre  is  meg  tudja  adni  a  feleletet.  Persze  nem  határozott  évszám- 
mal, hanem  csak  viszonylagos  kort  tud  megmondani.  Minthogy 
a  kiscelli  agyagot  megtaláljuk  a  tábla  tetején  is,  annyit  meg 
tudunk  mondani,  hogy  mindez  jóval  a  kiscelli  agyag  lerakódása 
után  történt. 

A  Hármashatárhegy  most  említett  délkeleti  nyerge  az, 
melyről  az  újlaki  Szépvölgy  száraz  árka  veszi  kezdetét,  A  nye- 
reg délkeleti  oldalán  ugyanazon  jelenség  ismétlődik,  mint  a  hegy 
hidegkúti  oldalán,  vagyis  ismét  hirtelen  fellép  a  dolomit.  Tehát 
egy  újabb  töréssel  van  dolgunk,  A  hegy  gerincvonalán  haladva 
a  Mátyáshegyig,  ugyanezen  jelenséget  még  négyszer  látjuk  is- 
métlődni. 

A  Hármashatárhegy  és  Kecskehegy  és  a  közöttük  levő  hegy- 
tető összesen  tehát  hat,  egymástól  repedésszerű  töréssíkokkal 
elhatárolt  dolomit-táblából  állanak,  A  táblák  kivétel  nélkül  dél- 
kelet felé  billentek  félre. 

Az  ilyen  szerkezetű  hegyeket  ,,rög-hegység" -nek  nevezzük. 

Hasonló  módon  van  felépítve  az  egész  budai  hegység,  sőt 
a  pesti  síkság  is,  csakhogy  utóbbi  mélyebben  zökkent  le,  ennél- 
fogva a  Duna  kavicsai  és  a  fiatalabb  harmadkori  lerakódások  be- 
temették. 

A  Hármashatárhegy  hat  darabra  szakadozott  tábláit  Óbuda 
felé  egyetemlegesen  határolja  egy  ÉNy — DK,  csapású  hatalmas 
törésvonal,  mely  innen  a  Császárfürdőig,  s  onnan  a  budai  Vár- 
hegy keleti  oldalán  át  a  Gellérthegy  keleti  meredek  sziklafaláig 
húzódik.  Ez  a  repedés  még  sokkal  hatalmasabb  az  előbbieknél; 
ennek  mentén  fakadnak  fel  a  budai  meleg  források. 

De  törés  határolja  e  hegy  tömeget  nyugatról  is,  még  pedig 
egy  a  Gugerhegy  lábától  halad  ÉNy,  és  DK, -re,  egy  pedig  az 
Ördögárok  mentén.  Fenn  a  Gugerhegy  és  a  Hármashatárhegy 
közét,  a  Szépvölgyet,  a  már  említett  nummuliteszes-mészkő  és 
barton-lerakódás  (bryozoás-márga)  tölti  ki.  A  Gugerhegy  alatti 
törés  mentén  azonban  a  dolomit  olyan  mélyen  szakad  le,  hogy 
az  Ördögárok  és  e  törés  között  csakis  az  idősebb  harmadkorú 
rétegek  vannak  a  felszínen. 

A  Mátyáshegy  déli  oldalán  a  Szépvölgy  a  lehorpant,  le- 
sülyedt  völgyek  példája.  A  völgy  fenekét  a  budai  márga  alkotja, 
amely  alatt  a  bryozoás-márga  és  ez  alatt  a  nummulitcszes-mészkö 
következnek,  valamennyi  természetesen  a  dolomiton  nyugszik, 
mely  most  már  teljesen  a  mélységbe  sülyedt.  Ezeket  az  idősebb 
harmadkorból  származó  közeteket  többszörös  törés  szeldeli  ke- 
resztül. 

A  Zöldmái  tetején  is  a  budai  márgát  találjuk  meg,  s  ha 
innen  a  Józsefhegyen  keresztül  a  budai  Várhegyre  megyünk,  az 
alapközet  mindenütt  a  budai  márga,  amely  minden  kert  kapálá- 
sakor kibukkan.  Darabjait  az  út  szélén  látjuk  felhalmozva,  A 
József  hegy  tetején  egy  kis  területen  forrásból  leüUepedett  pleisz- 
tocén édesvizi  mészkövet  találunk,  jeléül,  hogy  a  meleg  források 
valamikor  itt  is  felfakadtak. 

Hasonló  korú  édesvizi-mészkö  borítja  a  budai  Várhegyet 
is.  Ez  a  mészkő  adja  a  Várhegy  lapos  alakját,  mi  által  alkalmas 
volt  arra,  hogy  ott  város  épüljön.  A  Várhegy  tömege  azonban 
szintén  budai  márgából  épült  fel,  A  József  hegy.  Rózsadomb  és 
a  budai  Várhegy  között  a  budai  márga  hatalmas  teknőt  alkot, 
melynek  legmélyebb  részeit,  a  Margit-körút  és  Szénatér  tájékait 
a  kiscelli-agyag  tölti  ki. 

Tegyünk  most  egy  másik  kirándulást  festői  hegyeinkben. 
Ha  az  esztergomi  vasút  ürömi  állomásáról  torony-irányában  aka- 
runk Pesthidegkút  faluba  jutni,  a  Csúcsoshegy  gerincén  kell  ke- 
resztülmásznunk. Először  egy  könnyen  járható,  nem  nagyon  me- 
redek hegyoldalon  járunk.  Itt  a  felületen  mindenütt  lösz  fekszik, 
a  vízmosta  árkokban  pedig  „hárshegyi  homokkövet"  látunk  ki- 
bukkanni. Tovább  menve,  a  hegytető  hirtelen  meredekké  válik  s 
ugyanakkor  a  dolomit-szirtek  állanak  előttünk.  Nyilvánvaló,  hogy 
a  hárshegyi  homokkő  a  leszakadt,  lesülyedt  területet  jelzi,  s  a 
dolomit-szirtek  a  fennmaradt  magasabb  rögöt,  A  hárshegyi  ho- 
mokkőtábla törés  mentén  lezökkent.  Az  óbudai  temető  vidékén 
ma  is  látunk  keletkezni  ilyen  földszakadásokat,  sülyedéseket. 
A  hárshegyi  homokkő  alatt  meg  kell  lennie  a  barton-tenger  lera- 
kódásainak is,  ezt  már  az  előző  fejezetben  elmondottakból  tud- 
juk, azon  alul,  már  meglehetős  nagy  mélységben  pedig  a  dolo- 
mitnak is. 

A  meredek  dolomit-lejtőn  némi  üggyel-bajjal  jutunk  fel 
a  Csúcsoshegyre.  De  a  másik  oldalra  nyíló  kilátás  bőven  megju- 
talmaz  bennünket   a    fáradságért.   Amonnan   ugyanis   egy   tágas 

szántóföldek  színes  mezőitől  tarkított  medence  mutatkozik,  mely- 
nek közepén  Pesthidegkút  falva  integet  felénk,  A  medence  dél- 
nyugati peremét  a  Csúcsoshegyhez  hasonló  hegykúpok  sora  al- 
kotja, ezek  egyike  a  333  m.  magas  Várhegy.  Amilyen  szabályos 
a  medence  képe,  olyan  szabályos  a  hegyszerkezet  tektonikája  is. 
A  Csúcsoshegy  felől  menve  nummuliteszes-mészkő,  majd  hárs- 
hegyi homokkő  következik,  Pesthidegkút  falva  pedig  már  a  kis- 
celli-agyagon  épült.  Innen  a  Várhegy  felé  menet,  ugyanezen  kö- 
zeteket találjuk  meg,  csak  megfordított  sorrendben.  Maga  a  Vár- 
hegy pedig  dachstein-mészkőből  épült.  íme,  egy  terület,  melyen 
a  kőzetpadok  szabályos  sorrendben  fekszenek  egymáson.  Itt  tehát 
törés  és  nagyobb  sülyedésröl  nem  lehet  szó,  az  egész  medence 
éppenhogy  egy  kicsit  lehorpadt,  de  anélkül,  hogy  a  rétegek  törést 
szenvedtek  volna. 

A  Várhegy  nyugati  oldalán  a  Remete-völgy  húzódik.  Mély 
árok  ez,  mely  mintegy  100  méternyire  fekszik  a  Várhegy  és  a 
Hosszúerdőhegy  között.  Az  árkot  lösz  tölti  ki,  s  a  vadvizek  hordta 
kavics.  Az  árok  kizárólag  a  folyóvizek  kiváj ása,  mert  benne  a 
geológiai  szerkezet  szabályszerűsége  nem  szenvedett  csorbát, 
túlnan,  a  Hosszúerdőhegyen  és  a  Várhegy  délnyugat  felé  dűlő 
dachstein-mészkő  padjai  következnek. 

A  Hosszúerdőhegyről  most  délkelet  felé  a  Hárshegyre  irá- 
nyítjuk lépteinket.  A  Hosszúerdőhegy  lábánál  a  dachstein-mészkő 
alatt  megpillantjuk  a  dolomitot,  az  Ördögárokban  pedig  a  hárs- 
hegyi homokkövet,  mely  az  egész  eróziós  árkot  kitölti.  Az  árkot 
már  abban  az  időben  vájni  kezdte  a  folyóvíz,  ami  abból  követ- 
kezik, hogy  a  hárshegyi  homokkő  már  egy  ott  talált  völgyet  töltött 
ki.  De  lehet,  hogy  csak  a  hullámverés  pusztította  el  a  nummuli- 
teszes-mészkövet,  vagy  pedig  a  mélységben  rejtve  maradnak 
nyomai  szemeink  elől.  Maga  a  Hárshegy  dachstein-mészkőből 
épült  fel,  de  a  tetején  ismét  a  hárshegyi  homokkő  fekszik. 

A  Hárshegyről  a  Szép  Juhászné  nevű  ismert  vendéglőhöz 
jutunk.  Már  a  Hárshegy  tetején  a  hárshegyi  homokkő  alatt  látsza- 
nak a  nummuliteszes-mészkő  nyomai.  A  Szép  Juhászné  közelé- 
ben a  nummuliteszes-mészkő  és  a  rajta  fekvő  hárshegyi  homokkő 
meredeken  dűlnek  a  völgy  felé,  A  völgy  fenekén  pedig  kiscelli 
agyag  van,  A  völgy  ellenkező  oldalán  a  nummuliteszes-mészkő 
ismét  a  felszínen  van,  A  Szép  Juhászné  völgye  tehát  egy  hor- 
padék,  melyben  mint  egy  repedésben  konzerválódtak  az  idősebb 
harmadkori  tengerek  lerakódásai. 

Szép  bükkös  erdőben  menjünk  most  a  jánoshegyi  kilátó- 
toronyhoz. Az  erdő  talajában  dolomit  mállásából  származó  tör- 
meléket, itt-ott  dolomit-göröngyöt  látunk.  Ebből  tudjuk,  hogy 
dolomitból  épült  hegyoldalon  járunk.  Ha  tudjuk,  hogy  a  dolomit 
könnyen  szerte  hulló  kőzet,  hamarosan  mállik,  eltudjuk  kép- 
zelni, hogy  az  csak  olyan  domború  hegyhátakat  alkot,  mint  a 
Gellérthegy,  Igaz,  hogy  az  Alpok  legbizarrabb  sziklatornyai,  a 
tiroli  dolomitok  ellenkeznek  ezzel,  csakhogy  utóbbiak  csak  a  leg- 
újabb geológiai  idő,  majdnem  a  jelenkor  eleje  a  pleisztocén  jég 
eltakarodása  óta  meztelenek,  azonkívül  nagy  magasságban  van- 
nak s  nincsenek  tele  hajszál-repedésekkel,  A  sok  folyóvíz  köny- 
nyen  eltakarítja  a  lehulló  törmeléket,  A  dolomit  másforma  he- 
gyeket épít  tehát  az  Alpokban  és  mást  a  mi  szerény  kis  hegyeink- 
ben, A  mi  hegyeinkben  a  dolomit  meredek  sziklafalat  csak  ott 
alkot,  ahol  a  víz  alámos,  mint  például  a  Gellérthegy  esetében, 
ahol  csak  ott  találunk  meredek  sziklás  oldalt,  ahol  a  Duna 
vize  járt 

A  Jánoshegy  30  méter  magas  kúpja  a  Bástya-sétányról  te- 
kintve is  úgy  látszik,  mintha  csak  rá  volna  helyezve  a  Svábhegy 
hosszú  gerincének  északi  végére.  A  Jánoshegy  kúpjához  érve, 
csakugyan  észrevesszük,  hogy  az  dachstein-mészkőből  van.  Ez 
jobban  ellenáll  a  légköri  mállásnak  s  ennek  köszönhetjük  a  mi 
szép  kilátó  pontunkat,  a  Budai-hegység  legmagasabb  ormát  (529 
méter) , 

Menjünk  most  végig  a  Svábhegy  tetejének  gyönyörű  kocsi- 
útján,  amely  a  fővárosiak  egyik  legkedvesebb  és  valóban  nagyon 
szép  sétaútja.  Amint  a  ,,Pozsonyhegyi"  vendéglőhöz  érünk,  amely 
a  Jánoshegy  alatti  nyergen  van,  az  út  ismét  emelkedni  kezd.  Fel- 
jutunk a  ,,Hármaskút" -ieiöre.  Ez  a  hegytető,  s  innen  tovább  a 
gerinc  a  Széchenyi-hegy  felé  mintegy  50  méter  vastagságú  num- 
muliteszes-mészkőből  épült  fel,  A  nummuliteszes-mészkő  padjai 
a  zugligeti  oldal  felé  dűlnek,  A  Zugliget-Törökvész  ismét  egy 
olyan  horpadék,  mint  a  Pesthidegkúti-medence,  A  Svábhegyi  kb, 
50  méter  vastagságú  nummuliteszes-mészkő  alatt  mindenütt  dolo- 
mitnak kell  lennie,  egészen  a  budaörsi  hegyekig, 

A  pontusi-tenger  idején  a  Svábhegyi-gerinc  még  terjedel- 
mesebb plató  lehetett,  mert  a  nummuliteszes-mészkő  tetején 
egy  pontusi-időből  való  édesvizű  tó  lerakódásait  találjuk  meg. 
A  mai  keskeny  gerincen  tó  nem  keletkezhetnék. 

A  Széchenyi-hegyen  állva,  megpillantjuk  a  budaörsi  völ- 
gyet, s  azon  túl  egy  alig  100  méter  magas  lapos  tetejű,  terjedel- 

mes  dombhátat,  ez  a  tétényi-plató.  Most  már  ne  kutatgassuk 
a  gyér  feltárásokat,  inkább  egészen  általánosan  e  terület  hegy- 
szerkezetét. 

A  Széchenyi-hegy  nyugati  oldalán  a  regényes  Farkasvölgy- 
ben még  dolomitot  találunk.  A  Farkasvölgy  peremein  a  pontusi- 
tó  fehér  mészköve  van  meg,  melynek  alsó  része  agyag,  homok, 
homokkő,  amely,  mint  már  tudjuk,  közvetlenül  megelőzte  a  fehér 
édesvizi-mész  lerakódását.  A  Farkasvölgy  keresztül  szeli  a  pon- 
tusi  fehér-mészkövet  is,  tehát  ez  a  völgy  szintén  fíatalabb  korú, 
mint  a  svábhegyi  tó  volt. 

A  dolomit  felett,  a  budaörsi  völgy  felé  egészen  szabályosan 
a  nummuliteszes-mészkő,  azon  pedig  a  bryozoás-réteg  következik, 
de  meglehetősen  meredeken  dűlve  a  völgy  felé.  A  dolomitnál 
idősebb  rétegek  is  vannak  jelen.  A  farkasvölgyi  kőbányában  van 
feltárva  egy  szaruköves  réteg  is,  melyből  malomköveket  készíte- 
nek. A  felszint  azonban  többnyire  lösz  alkotja. 

Majd  a  budai  márga  következik,  de  szintén  nem  nagy  vas- 
tagságban, végül  hatalmas  tömegben  a  ,,kiscelli  agyag".  Törés- 
vonalat itt  nem  veszünk  észre,  hanem  mintha  az  egész  völgy- 
fenék lehorpadt,  lezökkent  volna,  a  dolomitok  szélén  mindig  me- 
redekebb dülésű  rétegeket  találunk,  mig  a  dombos  völgy  középső 
részein  a  kiscelli-agyag  már  majdnem  zavartalanul  vízszintesen 
fekszik.  Úgy  tűnik  fel,  mintha  a  lassan  sülyedö  völgy  szélcin  a 
kőzetpadok  hozzátapadnának  a  dolomithoz.  Ilyen  jelenség  akkor 
áll  elő,  ha  a  lesülyedés  nem  volt  nagyon  jelentékeny,  s  a  kőzet- 
padok  szilárdsága  megbírta  azt. 

Az  államvasút  vonalától  délre  a  pectunculusos  homok  vas- 
tag rétegét  találjuk  meg,  szintén  alig  észrevehetően  délkeleti  dű- 
lésben.  Ahol  a  tétényi  plató  meredekebb  oldala  kezdődik,  ott 
már  „mediterrán  konglomerátum" -on  kavicsot  látunk.  Ebből  épült 
fel  a  budafoki  Sashegy  (180  m.)  nevű  domb  is.  Majd  a  plató 
tetején  a  Duna  felé  folyton  növekedő  vastagságban  a  lajtamészkő, 
majd  a  szarma/a-mészkő  következik,  eleinte  vízszintes  fekvés- 
ben, majd  a  Duna  felé  meredekebb  dűléssel,  jelezve,  hogy  a 
plató  végével  egy  újabb  lépcsőzetes  sülyedési  terület  következik. 

A  szarmata-mészkőhöz  pontusi  homok  és  kavics  támaszko- 
dik. A  Duna  jelenkori  hordalékja  fedi  be  a  pontusi  rétegeket.  A 
Csepelsziget  altalaját  már  pontusi  rétegek  adják. 

Most  leírt  sétáinkkal  bejártuk  körülbelül  pontosan  a  székes- 


főváros  budai  részének  határvonalát.  Ezek  után  még  egy  igen 
fontos  geológiai  metszetet  kell  bemutatnom, 

A  már  jól  ismert  Hármashatárhegyröl  kell  most  az  óbudai 
Szt,  Donát  kápolnához  lebocsátkoznunk.  A  Hármashatárhegy  ke- 
leti oldala  150  méter  magasságú  meredek  sziklás  lejtő.  Az  egész 
hegytömeg  túlnyomórészt  dolomitból  épült,  csak  talapzatában  van 
egy  idősebb  mészkőréteg.  Amint  a  sziklás  lejtő  lábához  érünk, 
a  geológiai  felépítés  jelentékeny  változását  látjuk.  A  sziklalejtö 
alatt  egy  kevésbbé  meredek,  lankásabb  domboldal  következik, 
mely  dél  felé  a  Szépvölgyi-  és  Bécsi-út  között  valóságos  terrasz 
alakot  vesz  fel.  A  felszínéi  rendesen  lösz  alkotja  ugyan,  de  a 
vízmosásokban,  árkokban  a  ,,kiscelli  agyag"  bukkanik  elő,  tehát 
kétségtelen,  hogy  területünk  leszakadt  része,  s  a  repedési  síkot 
az  előbb  említett  meredek  sziklalejtő  képviseli,  A  Szt.  Donát  ká- 
polna körül  a  kiscelli  agyag  tetején  találunk  forrásokból  lerakó- 
dott meszet.  Alant  a  dombok  lábánál  az  óbudai  síkság  terül  el, 
melyet  a  Duna  hordaléka  tölt  fel.  Óbuda  alatt  azonban  nem  nagy 
mélységben  mindig  megtaláljuk  a  kiscelli  agyagot,  mely  itt  tete- 
mes vastagságú.  Alatta  nagy  mélységben  van  már  a  bryozoás 
és  nummuliteszes-mészkő,  még  lejjebb  a  lezökkent  dolomitrög. 

Ezt  a  margitszigeti  kútfúrás  révén  tudjuk.  Néhai  József  fő- 
herceg 1866-ban  Zsigmondy  Vilmost  megbízta  ugyanis  azzal,  hogy 
a  Margitszigeten  hévforrást  nyerendő,  artézi-kútat  fúrjon.  E  kút 
közel  120  méter  mély,  de  már  9  méter  mélységben  elérték  a  kis- 
celli agyagot,  105  méter  mélységben  pedig  már  a  budai  márgát  is. 
Ebben  még  5  métert  lefúrtak,  de  akkor  már  annyi  felszökő  hév- 
vizet kaptak,  hogy  a  fúrást  beszüntették. 

Távolabb,  a  Városligetben  ugyancsak  Zsigmondy  Vilmos 
fúrt  artézi-kútat  1868 — 1878-ban,  5'/^  méterig  agyagos  tőzeges 
homokban  fúrtak,  amely  a  Városligeti  tóból  rakódott  le.  Azután 
10  métert  haladt  a  fúró  a  Duna  pleisztocén  kavicsaiban.  16  méter 
mélységben  elérték  a  mediterrán  tenger  agyag,  homok  és  homok- 
kőből álló  lerakódásait.  Ezen  mintegy  330  méter  vastagságú  lera- 
kódással a  budai  hegységben  nem  találkoztunk,  de  ismerjük  a 
paleogeografíai  tárgyalásból.  Majd  a  fúró  keresztül  ment  egy  19 
méter  vastag  édesvízi  lerakódáson,  zöldesszinü  agyagon,  azután 
a  pectunculusos-homokba  jutott.  Csak  580  méter  mélységben 
akadtak  a  kiscelli  agyagra,  mely  Óbudán  a  felszínen,  a  Margit- 
szigeten pedig  9  méter  mélységben  van,  A  kiscelli  agyag  a  Város- 
liget alatt  325  méter  vastagságú,  s  így  az  artézi-kútban  905  méter 

mélyen  van  a  budai  márga.  (Érdekes,  hogy  a  budai  márga  a  pesti 
síkság  felé  fokozatosan  vékonyodik.)   916  méter  mélységben  egy 

85  cm.  vastag  széntelep  van,  ugyanolyan  eredetű,  mint  a  pilis- 
szentiváni.  917  méter  mélységben  van  csak  a  dolomit,  melyből 
a  hévvizek  előtörnek. 

Az  elmondottakból  kitűnik,  hogy  székesfővárosunk  területe 
a  rögös  hegységek  típusába  tartozik.  Az  egész  budai  hegység  úgy 
keletkezett,  hogy  körülötte  a  szomszédos  területek  lesülyedtek. 
Tehát  nem  a  hegység  emelkedett  a  síkság  fölé,  hanem  megfor- 
dítva, a  síkság  szakadt  le  a  hegység  alá.  Ezen  leszakadás  nem 
történt  egyenletesen,  hanem  darabokban.  Sőt  maga  a  mai  hegy- 
ség is  inkább  lefelé  sülyedt,  ha  nem  is  annyira,  mint  a  síkság,  de 
nem  hogy  emelkedett  volna.  Hiszen  láttuk,  hogy  a  hegység  leg- 
újabb tömbjei  is  össze  vannak  repedezve, 

A  táblákká  repedezés  és  általános  sülyedés  oka  az  egész 
Föld  egy  általános  jelensége,  a  földkéreg  összehúzódása. 


A  főváros  területének  morfológiáját  tehát  a  törések  alap- 
ján állapítjuk  meg,  A  törések  közül  a  legfontosabb  az,  mely  a 
Vörösvári-völgytől  a  Gellérthegy  lába  alatt  Budafokig  húzódik. 
Ez  az  a  hatalmas  repedés,  melynek  mentén  Budapest  területe 
egy  nyugati  magas  és  egy  keleti  alacsony  fekvésű  részre  oszlik. 
A  Duna,  melyet  a  két  rész  elhatároló jának  szoktak  említeni,  volta- 
képen nem  a  fő  morfológiai  határ,  csak  véletlenül  éppen  össze- 
esik azzal.  Azaz  nem  is  véletlenül,  de  nem  szoros  kapcsolatban 
a  fő  törésvonallal. 

A  nyugati  magas  terület,  amint  láttuk,  összetöredezett 
dolomit-  és  dachstein-mészkő  táblákból  áll.  Az  összetöredezés 
másodrendű  törések  mentén  történt.  Ezek  szerint  a  budai  hegy- 
ség következő  morfológiai  csoportjait  állapíthatjuk  meg: 

1.  Hármashatár  hegy  csoportja  (Kecskehegy),  A  Törökvész 
és  óbudai  törésvonalak  között, 

2,  Svábhegy  csoportja.  Ide  tartozik  a  Sashegy  és  Gellért- 
hegy is,  A  főtörés,  a  budaörsi  horpadék  és  a  Törökvész  törés- 
vonala között, 

E  csoportok  több  harmadrendű  törés  következtéban  kisebb- 
nagyobb  táblákká  vannak  szakadozva.  A  Hármashatárhegy  cso- 
portját, amint  láttuk,  több  haránttörés  darabolja  fel,  A  Svábhegy 
csoportja  különösen  gazdag  ilyen  törésekben,  melynek  a  Buda- 

Örsi  és  Csiki-hegyek,  Sashegy,  Gellérthegy,  Kis-Svábhcgy  stb,  a 
bizonyítékai. 

A  budai  hegység  harmadik  csoportja  a 

3.  Tétényi  plató,  mely  a  budaőrsi  horpadék  és  a  főtörés 
között  fekszik. 

Ezzel  szemben  a  pesti  síkság  egyenletesebb,  egységesebb, 
bár  alatta  nagy  mélységben  folytatódik  a  rögös  lesülyedt  tábla- 
szerkezet. A  felszín  alatt  azonban  nagy  vastagságban  fiatal  üle- 
dékes lerakódások  vannak,  melyek  a  mélybe  sülyedt  sziklarögö- 
ket teljesen  betemetik,  A  pesti  síkság  fiatal  , .harmadkori"  üle- 
dékei már  nem  alkalmazkodnak  a  régi  rögökhöz,  mint  a  budai 
hegységben,  hanem  teljesen  önállóan  egy  fél  medencét,  vagyis 
inkább  lapos  tányért  alkotnak.  Ennek  a  tányérnak  külső  pereme 
Vác  és  Aszód  környékén  van,  ahol  a  pectunculusos-homok  200 — 
250  méter  magas  dombokat  alkot  a  tenger  szine  felett,  míg  ugyanaz 
a  Városliget  artézi-kútjában  345  méter  mélységben,  tehát  237 
méterrel  a  tenger  színe  alatt  fekszik. 

A  mediterrán  kavicsok  alkotják  a  Mogyoród- Veresegyházi 
dombokat,  ez  a  Városligetben  már  csak  16  méternyi  mélységben 
fordul  elő.  Kerepes  vidékén,  a  pannoniaz-lerakódások  fordulnak 
elő  nagy  területen,  Fóth-Cinkota-Szentlőrinc  vidékén  pedig  a 
/eyan/e/-kavicsok.  Az  egész  síkságot  többnyire  lösz  és  futóhomok 
borítja. 

3.  Hévforrások  és  ásványvizek. 

Régi  históriai  időben  híres  volt  Aquincum  hévvize;  már 
abban  az  időben,  mikor  az  első  jelei  kezdődtek  az  alakulandó 
városnak.  Vendéget  már  akkor  is  csaltak  ide  a  budai  hévforrások. 

Ha  semmi  más  kultúra  nem  keletkezett  volna  a  budai  part 
mentén,  hanem  az  ország  fővárosa  máshol  épült  volna  meg,  akkor 
is  élne  itt  egy  fürdőtelep,  mely  hazánkban  a  legnagyobbak  egyike 
lenne,  A  Sárosfürdő,  Rudasfürdő  és  Rácfürdö  a  Gellérthegy  ter- 
mészetes parkja  körül  egyrészt,  másrészt  a  Császárfürdő  kör- 
nyéke kétségkívül  egy-egy  élénk  forgalmú  fürdőtelep  lenne,  a 
maitól  meglehetősen  eltérő  alakban.  Ha  e  fürdőtelepek  nem  vá- 
rosban épülnek,  több  szálloda  épül,  kereskedők,  iparosok  tele- 
pednek oda,  szórakozóhelyek  keletkeznek.  Előreláthatólag  két 
olyanféle  telep  keletkezik,  mint  például  Herkulesfürdő.  Ha  tud- 
juk, hogy  ilyen  tényező,  mint  egy  kitűnő  felszökő  hévforrás  minő 
természetes  támasza,  ha  nem  is  közvetlenül  oka  egy  születő  fél- 
ben levő  városnak,  megérthetjük,  hogy  fővárosunk  micsoda  nagy 
értékű  kincsei  e  hévforrások, 

A  gyógyító  erejű  hévforrás  olyan  természeti  jelenség,  mely 
közvetlenül  kapcsolatban  áll  az  ember  település-földrajzával,  E 
fejezetben  kizárólag  a  budai  hévforrások  eredetével  és  minősé- 
gével foglalkozunk.  A  folyton  bugyogó  hévforrás  a  fizikai  földrajz 
kutatásának  tárgya,  de  azon  nehéz  problémák  közé  tartozik, 
amelynek  megoldásához  nemcsak  geológiai,  hanem  fizikai  szak- 
ismerettel kell  rendelkeznünk, 

A  budai  hévforrások  megismerése  és  kihasználása  körül 
Zsigmondy  Vilmosnak  van  a  legtöbb  érdeme.  Ez  a  kiváló  férfiú 
a  legszebb  példáját  mutatja,  hogy  az  elvont  szaktudós  munká- 
jából hogyan  kell  levonni  a  hasznot  a  gyakorlati  élet  számára, 

Zsigmondy  a  geológiai  kutatások  eredményeképpen  elfo- 
gadta kiinduló  pontul  azt  a  hegyszerkezetet,  melyet  mi  már  az 
előbbi  fejezetben  megismertünk.  Már  tudjuk,  hogy  az  egész  budai 

hegység  össze-vissza  van  repedezve,  táblákká  töredezve,  még  pe- 
dig annyira,  hogy  ugyanazon,  s  valamikor  összefüggő  réteg  egyik 
táblája  néhol  250  méterrel  magasabban  fekszik,  mint  a  másik. 

A  dolomit  és  dachstein-mészkö  is  tele  vannak  haj  szál  vékony 
repedésekkel.  Ezért  a  dolomit-területekre  jutó  víz  gyorsan  a 
mélységbe  szivárog.  A  márga  és  a  kiscelli  agyag  ellenben  nem 
bocsátja  testén  keresztül  a  vizet.  A  Budai-hegységben  tehát  víz- 
átbocsátó és  víztartó  rétegek  váltakoznak,  még  pedig  úgy,  hogy 
a  víztartó  rétegek  a  fiatalabbak.  Ezért  a  budai  hegységben  nem 
találunk  forrásokat,  mert  a  víztartó  rétegek  nem  engedik  alulról 
a  vizet  feltörni.  (Kivéve  a  Disznófö  forrását.)  A  víztartó  rétegek 
a  dolomitban  tehát  zárva  tartják  a  vizet  még  ott  is,  ahol  különben 
a  felszínre  tudna  jutni.  Minthogy  a  dolomit  alsó  részei  tele  van- 
nak vízzel,  melyek  kifolyását  a  víztartó  borító  rétegek  megaka- 
dályozzák, a  felső  víztömegek  az  alsókra  hidrosztatikai  nyomást 
gyakorolnak.  Már  most,  ha  az  alsó,  alacsonyan  fekvő  dolomit- 
rögöt fedő  víztartó  rétegen  valahol  nyílás  támad,  a  hidrosztatikai 
nyomás  következtében  felszökő  forrás  keletkezik. 

A  margitszigeti  artézi-kút  fúrásakor  amint  keresztül  fúrták 
a  105  méter  vastagságú  kiscelli-agyagot,  hatalmas  mennyiségű  víz 
ömlött  a  felszínre,  amely  e  kúton  át  még  ma  is  folyik,  s  az  isme- 
retes margitszigeti  vízesést  alkotja. 

Zsigmondy  Vilmos  javaslatára  a  főváros  a  Városligetben 
is  fúratott  artézi-kútat,  ahol  a  víztartó-rétegek  átfúrása  után  szin- 
tén a  felszínre  tódul  a  víz. 

A  fent  vázolt  geológiai  szerkezet  a  kétséget  szinte  kizárja 
az  iránt,  hogy  a  pesti  oldalon  akárhol,  ha  átfúrják  a  víztartó  ré- 
tegeket, mindenütt  felszökő  vizet  kapnak. 

Térjünk  most  már  át  a  hévforrásokra.  Artézi-kút  felszökő 
vize  nem  mindig  hévvíz  is  egyúttal.  Az  alföldi  atrézi-kútak  kitűnő 
ivóvizet  szolgáltatnak,  de  ásványos  összetételre  és  gyógyító  ha- 
tásra egyik  sem  hasonlítható  a  mi  budai  hévvizeinkhez.  A  geo- 
lógiai szerkezet,  mely  a  felső  víztartó  rétegek  segítségével  elő- 
írja a  felszökő  források  előtörését,  nem  magyarázza  még  meg, 
hogy  miért  kell  e  felszökkenő  vizeknek  hévvizeknek  lenniök.  A 
Császárfürdő  vize  tudvalevőleg  65"  C-ig  emelkedik,  a  városligeti 
artézi-kúté  74"  C-ig.  Honnan  ered  ez  az  óriási  hő? 

Az  olyan  fúrásoknál,  melynél  héwizek  nem  fordultak  elŐ, 
1700  méter  mélységben  1600  méterrel  a  tenger  színe  alatt  56"  C 
hőmérsékletet  találtak.  A  hőmérséklet  növekedése  a  föld  gyom- 

rában  30 — 40  métcrenkint  T  C,  Tehát  2000  méternél  jóval  nagyobb 
mélységre  kellett  a  dolomitban  a  víznek  leszürenkeznie,  hogy  74*" 
C-ig  emelkedhessek.  Minthogy  a  dolomitot  917  méter  mélységben 
érték  el  a  Városliget  alatt,  legalább  1000—1200  méter  vastagság- 
ban kellene  vízbocsátó  rétegeknek  lenniök.  Ez  pedig  valószinütlen. 

A  hévvizek  valószínűleg  juvenilis  eredetűek,  tehát  a  Föld 
belsejéből  igen  nagy  mélységből  jönnek  gőz  alakjában,  amely 
keresztül  hatol  a  kőzetek  legvékonyabb  repedéscin  is.  Amint  a 
dolomitig  emelkedik,  ott  lecsapódik,  keveredik  a  dolomit  vizével, 
s  azzal  együtt  a  természetes  repedések  vagy  az  artézi-kút  men- 
tén felszínre  száll/) 

A  budai  hegységben  a  törésvonalak,  repedések  szabályta- 
lanul helyezkednek  el.  Az  a  körülmény,  hogy  a  városligeti  artézi- 
kút  fúrásakor  a  dolomitot  csak  900  méter  mélységben  érték  el, 
holott  a  budai  hegységben  400 — 450  méter  magasságig  emelkedik, 
arra  enged  következtetni,  hogy  a  pesti  oldal  hatalmas  sülyedést 
szenvedett,  A  sülyedés  valószínűleg  nem  egyetlen  repedés,  ha- 
nem több  törés  mentén  lépcsősen  történt.  Ezek  körül  a  legjelen- 
tékenyebb a  Pomáz-Budakalász-Békásmegyer-Uj  pesti  vasúti  híd- 
Nagykörút-Közvágóhíd  által  jelzett  vonal  mentén  fekszik,  A  Vö- 
rösvári-völgy két  párhuzamos  repedés  mentén  sülyedt  le.  Az 
egyik  a  Hármashatárhegy  északkeleti  lábánál  vonul  a  Margit- 
hídig, s  onnan  a  budai  Várhegy  alatt  a  Gellérthegy  keleti  lábáig 
nyomozható,  honnan  valószínűen  Budafokig  a  Duna  mentét  követi. 
A  Pasarét-Hüvösvölgy-Pesthidegkút  völgyülete  a  Vörösvári-völgy 
pandant- ja,  A  Nagykovácsi  és  Budakeszi  községek  medencéi  ön- 
álló kisebb  sülyedések.  A  Budai-hegység  déli  lábánál  Törökugrató- 
Budaörs-Sashegy-Gellérthegy  irányában  pedig  szabálytalanul  el- 
helyezkedett repedések  övezete  húzódik. 

Ezen  repedések  mentén  az  egyes  területek  lesülyedtek,  ma- 
gukon a  repedéseken  pedig  a  héwizek  törnek  elő.  Amikor  a  ma 
mélyen  lesülyedt  területek  még  magasabban  feküdtek,  a  hévvizek 
a  régebbi  repedések  mentén  szöktek  elő.  A  pesti  oldal  erős  lezök- 
kenése  pedig  a  Duna  szintája  mentén  nyitott  nekik  utat,  A  mai 
hévforrások  a  Hármashatárhegy-Gellérthegy  és  a  békásmegyeri 
törésekhez  kötöttek. 

A  budai  keserűvizek  a  kiscelli  agyag  területén,  annak  déli 
peremén  fordulnak  elő,  mielőtt  a  pectunculus  homok  elborítja. 


*)  Schréter  Zoltán.  A  budapesti  hévforrások  története.  Magyar  Balneolo- 
giai  Értesítő,  V.  évf,  1,  sz.  1912, 

A  lapos  völgyfenéken  közönséges  kutakban  gyülemlik  össze  a 
keserűvíz  a  kiscelli  agyag  tetején  a  csekély  vastagságú  homokos 
rétegek  alatt.  A  keserűvizek  tulaj  donképen  közönséges  talajvizek, 
melyek  a  vízhatlan  kiscelli-agyag  takaró  tetején  a  csapadékból 
gyülemlenek  össze  lefolyástalan  apró  medencékben,  A  kiscelli- 
agyagban  apró  molekulákban  eloszolva  pirit,  dolomit  és  földpát 
szemcsék  vannak,  s  ezekből  erednek  a  keserűvíz  ásványos  alkat- 
részei. A  kiscelli-agyag  felülete  a  talajvizek  és  a  levegő  behatása 
alatt  mállásnak  indul,  s  az  említett  ásványok  vegyi  felbomlása 
következtében  kénsavas  sók  keletkeznek.  A  kénsavas  só  már  a 
medencékbe  érkezés  előtt  keserüvízzé  változtatja  a  csapadék- 
vizet, a  lefolyástalan  medencékben  pedig  a  víz  sűrűsödik  és  még 
több  helyben  képződött  sót  is  vesz  fel,^) 

A  keserűvíz-területek  Lágymányos  és  Budaörs  között  négy 
csoportot  alkotnak,  az  Erzsébet-sósfürdői,  őrmezei,  dobogói  és 
budaörsit.  Az  ásványvíz  termelésében  az  első  helyet  a  dobogói 
csoport  foglalja  el,  melynek  Hunyady  János-ról  elnevezett  kútja 
világkereskedelmi  cikket  ad  piacra. 


^)   Hoffmann-Lóczy.  A  budai  keserűvíz-források  keletkezéséről.  Földtani 
Közi.  1904.  p.  317.  I 

4.  A  Duna  Budapest  körül. 

Budapest  területéről  csak  a  harmadkor  vége  felé,  a  pliocén 
idején  tűnt  el  véglegesen  a  tenger.  A  beltengerek  lassú  lecsapó- 
dása nyomán  tavak,  majd  mocsarak  keletkeztek,  s  a  lassankint 
kiszivárgó  hajdani  tengerfenéken  sivatagos  pusztaságot  látott  meg 
a  napsugár.  Amint  hazánk  földje  a  tengerszint  fölé  került,  meg- 
kezdte rajta  a  folyóvíz  is  a  munkáját. 

Az  eltakarodó  tenger  sajátságos  medencéket  hagyott  hátra, 
A  wieni,  Győri-medence  és  alföldi  medencék  lépcsősen  helyezked- 
nek el.  Wien  158,  Komárom  105,  Budapest  97,  Báziás  64  méter- 
rel van  a  tenger  szine  felett.  A  három  medencét  hegysorok  sza- 
kítják meg.  Ma  a  medencéket  a  Duna  köti  Össze  egymással,  amely 
keresztül  vágta  a  hegygátakat. 

A  Duna  visegrádi  festői  szurdoka  hatalmas  áttörés,  melyet 
a  folyam  vájt  medréül.  Ez  az  áttörés  fővárosunk  környékén  a 
megoldatlan  geográfiai  problémák  egyike.  A  Győri-medencét  az 
Alföldtől  a  Nyugati  középhegység  választja  el,  A  hegygáton  ma 
a  visegrádi  szorosnál  sokkal  kényelmesebb  haránttöréses  völgye- 
ket találhatna  a  Duna.  A  visegrádi  szorosban  a  Duna  megtartja 
nyugat-keleti  folyását  mindaddig,  míg  az  Alföld  peremére  ér. 
Az  Alföld  fiatal  harmadkori  lerakódásaira  a  Duna  már  finomabb, 
apróbb  szemű  hordalékot  rakott. 

A  Duna  a  váci  könyöknél  hirtelen  délre  fordul,  mert  a  nem 
omladozó  és  a  folyóvíztől  könnyebben  fürészelhető  andezitek  a 
felszin  közelében  itt  megszűnnek.  Iparkodik  tehát  követni  az 
egész  terűlet  általános  lejtősödését.  Keleten  a  gödöllői  dombvidék 
is  szerepet  játszottt  a  Dunának  dél  felé  kényszerűlésében.  A  Duna 
a  Nyugati-középhegységet  éppen  fővárosunk  környékén  hagyja 
el.  Mielőtt  ezt  tenné,  szorosan  a  Budai-hegység  lábához  simul, 
míg  a  balparton  hajdani  ott  járásának  nyomait  a  különböző  el- 
mosódott terraszokban  látjuk, 

A  kiscelli-párkánysík  valószínűleg  arra  vall,  hogy  a  Duna 


törmeléket  felhalmozó  tevékenysége  nem  tudott  lépést  tartani 
az  Alföld  sülyedésével.  Az  Alföld  alatt  a  fíatalabb  harmadkorú 
lerakódásokat  is  nagy  mélységben  50 — 200  méternyire  találták 
meg  az  artézi-kütak  fúrásakor.  Az  ezeket  borító  hatalmas  közet- 
tömegek  nagy  részét  a  folyóvizek  szállították  az  Alföldre. 

A  Duna  Budapest  alatt  már  kettős  tevékenységet  fejt  ki, 
rombol  is,  épít  is.  A  Duna-Tisza  közti  hátságnak  a  dunántúli  domb- 
vidéktől elkülönülése  a  Duna  vajasának  eredménye.  Ma  is  erősen 
dolgozik  a  löszpartok  alámosásán. 

A  Duna  már  a  dévényi  kapunál  több  mint  131,000  km.'  te- 
rület lefolyó  vizeit  hozza  magával,  városunk  területére  pedig 
mintegy  192,000  km.'  vidék  összegyűjtött  vizével  érkezik  meg. 

A  dévényi  kaputól  felfelé  eső  Duna  hidrológiájának  legfon- 
tosabb jelensége,  hogy  a  baloldali  vízgyűjtő  területe  a  téli  hó,  a 
jobboldali  ellenben  az  örök  hó  övezetébe  is  esik,  A  baloldali 
területen  tehát  kora  tavasszal  takarodik  el  a  hó,  A  geológiai  szer- 
kezet alkalmatos  vizet  átbocsátó  mészkőpadokat  mutat,  melyek 
sok  vizet  nyelnek  el  hasadékaikban,  A  jobboldali  terület  ellen- 
ben éppen  nyáron  bővizű.  Geológiai  szerkezete  tömörebb,  vizet 
nem  bocsátó  kristályos  kőzetekből  épült  fel,  melyet  ugyan  fiata- 
labb, vizet  könnyen  átbocsátó  rétegek  borítanak  a  Duna  felé,  de 
azok  is  kiadják  könnyen  a  vizüket  a  Duna  mentén,^) 

Az  Alpok  felől  száraz  szél,  a  föhn  fújdogál,  A  Duna  felső 
vízgyűjtő  területe  az  Északi-tenger  felől  jövő  nedves  szelekből 
kapja  vizét,  amely  az  Alpok  előtt  lecsapódik,  A  jobboldal  itt  is 
több  csapadékot  kap,  mnit  a  baloldal,  A  kisebb  mennyiségű  téli 
csapadék  is  általában  jobban  megmarad  kora  tavaszig  a  jobbolda- 
lon, mint  a  baloldalon, 

A  Duna  vizében  tehát  legnagyobb  szerepet  játszanak  az 
Alpok  északi  lejtőjének  folyói,  A  tavaszi  hóolvadás  alkalmával 
a  baloldal  a  jobboldal  alacsony  részével  együtt  egészen  kiürül, 
ilyenkor  már  Pozsonynál  kisebb  jelentőségű  árvizek  keletkeznek. 
Ha  az  olvadás  egyidejű,  ehhez  csatlakozik  a  Győri-medence  télen 
át  tározódott  csapadéka,  s  így  már  elég  jelentékeny  lehet  Buda- 
pestnél, Nyáron  nagy  esőzésekkel  párosul  az  Alpok  magas  ré- 
gióinak hóolvadása,  ilyenkor  veszedelmes  hirtelen  gyors  lefolyású 
árvizek  keletkeznek, 

A  Duna  felső  vidékeinek  ellentéte  igen  üdvös  hatást  gya- 

^)   Bogdánfy  Ö.  A  természetes  vízfolyások  hidraulikája.   II,  k,  p.   162  f. 

korol  a  mi  Dunánkra,  A  nyári  bő  alpi  vízszolgáltatás,  ha  néha 
árvizekkel  párosul  is,  biztosítja  mindig  a  hajózás  lehetőségét. 
Tavasszal  a  balparti  hóolvadásek  látják  el  vízzel.  Csak  ősszel, 
ha  kevés  a  csapadék  és  az  Alpokban  korán  áll  be  a  hideg,  csökken 
meg  rendesen  a  vízmennyiség,  ilyenkor,  ha  csak  a  téli  jégtorlódás 
nem  duzzasztja  fel  helyenkint  a  vizet,  a  víz  állása  mindenütt  ala- 
csony egész  télen  át. 

Mint  láttuk  tehát  a  nyári  hirtelen  árvizek  a  legerősebbek, 
a  téliek  csak  akkor  veszedelmesek,  ha  a  jég  feltorlódik.  Különösen 
növeli  a  jégtorlódás  veszedelmét  az,  hogy  a  mi  alföldi  kontinen- 
tális klimánk  következtében  nálunk  előbb  áll  be  a  fagy,  mint 
nyugaton.  Nálunk  a  jég  megáll,  felülről  pedig  egyre  érkezik  még 
a  zajló  jég.  Másrészt  a  nyugat-keleti  ciklonok  néha  korábban 
hozzák  a  meleget  a  felső  Duna-vidékre,  Nyugaton  a  jég  megindul 
és  a  mi  vidékünkön  még  erősen  álló  jégen  turolást  okoz.  Ilyenkor 
a  Duna  jege  egész  torlaszokat  alkot.  Általában  a  Duna-meder 
hidrológiai  természete  szerencsésnek  mondható,  mert  felső  víz- 
gyűjtő területét  az  Alpok  s  ezzel  némileg  kapcsolatosan  Közép- 
Európa  klimája  igen  kedvezően  befolyásolják  az  árvíz-veszedel- 
met illetőleg,  A  felső  Duna  és  az  északmagyarországi  folyók  so- 
hasem áradnak  egyszerre.  Az  észak-déli  ciklonok,  melyek  az 
Alpokon  keresztül  csapadék  előzetes  lecsapódásával  járnak, 
a  Duna  felső  folyásán  száraz  időt,  Felsőmagyarországon  esőt  je- 
lentenek. Ezért  az  árhullámok  nálunk  ritkán  találkoznak, 

A  Duna  medrének  szélessége  a  nevezetesebb  pontokon: 

Pozsony  260  m, 

Komárom  450    ,, 

Esztergom  458    „ 

Vác  428    „ 

Budapest  290    „ 

Dunavccse  546    „ 

Mohács  322    „ 

Újvidék  260    „ 

Zimony  600    ,, 

Pancsova  858    „ 

A  Duna  vízmennyisége  Budapestnél: 

Legkisebb  600  m',  legnagyobb  10,000  m'.  Ha  a  Duna  a  0  pon- 
ton van,  vagyis  az  eddig  észlelt  legkisebb  állása  van  a  víznek, 
akkor  mindössze  600  m*-t  szállít  másodpercenkint.  Ha  az  alsó 
rakodópart  peremét  eléri,  amely  5:7  méterei  van  a  0  pont  felett, 


akkor  másodpercenkint  mintegy  7000  m'-f  szállít.  Ha  ezen  is  túl 
emelkedik  a  Duna,  akkor  olyan  árvíz  van,  amely  a  Duna  szabá- 
lyozása előtt  a  városra  már  nagy  veszedelmet  jelentett, 

Budapest  történetében  a  legnagyobb  árvízi  katasztrófa 
1838-ban  történt.  Ez  a  balparti  város  legnagyobb  részét  romba 
döntötte,  s  nagy  pusztításokat  okozott  a  jobbparti  rész  alacsonyabb 
helyein  is.  A  Duna  9-36  méterrel  emelkedett  0  pontja  fölé.  Az 
árvizet  jégtorlódás  okozta,  1837  december  23-án  a  Duna  erősen 
zajlott,  Decmber  24-én  Fadd-nál  megállott,  1838-ban  január  6-án 
Budapestnél  is  megállott  a  jég,  a  jégtáblák  felhalmozódása  fel- 
felé gyarapodva,  idáig  ért,  A  felső  Duna  mellékén  december  má- 
sodik felében  enyhére  fordult  az  idő,  beállott  az  olvadás,  s  vele 
a  Duna  növekedése.  Az  erősebb  áramlású  víz  a  Csepelszigetnél 
az  úszó  jégtáblákat  egymás  alá  szorította.  Vásárhelyi  Pál,  e  kiváló 
mérnökünk  hamar  észrevette  a  veszedelmet.  Januárban  a  szent- 
endrei sziget  végénél  is  képződött  egy  jégtorlasz,  melyet  csak 
március  13-án  tört  át  az  áradó  víz.  A  szentendrei  torlasz  jege  a 
csepelszigeti  torlaszon  azonban  szintén  fennakadt,  s  most  már 
erős  gát  keletkezett  itt  a  Duna  medrében.  Március  15-én  a  Duna 
elöntötte  a  fővárost,  a  víz  9 -36  méternyire  emelkedett  0  pontja 
fölé.  Ez  volt  városunk  legnagyobb  és  katasztrofális  árvíz-vesze- 
delme. 

Az  árvízveszedelem  ma  a  Duna  megzabolázása,  szabályo- 
zása következtében  úgyszólván  egészen  megszűnt  városunk  te- 
rületén. Az  1899-ik  évi  árvíz  mutatja,  hogy  a  gátak  egyedül  még 
nem  biztosítják  az  alacsonyabban  fekvő  területeket  az  elöntés 
ellen,  mert  a  talaj  is  sok  helyen  keresztülbocsátja  az  erős  nyo- 
más alatt  álló  talajvizeket,  a  töltés  mögött  is.  Városi  szabályozá- 
sunk a  partvédelmen  kívül  sokat  tett  az  utcaszintek  emelésével 
is  a  veszedelem  ellen, 

^-  A  Duna  gönyő-paksi  szakaszán  a  jégtorlaszok  okozták  a 
legnagyobb  veszedelmeket,  tehát  az  1894-ben  megkezdett  sza- 
bályozás is  tekintettel  volt  erre.  Az  eddig  észlelt  legnagyobb 
olyan  árvíznél,  melyet  nem  jégtorlódás  okozott,  mindössze  7; 27 
méter  volt  a  vízállás.  Városunk  mai  állapotában  ez  alig  jelentene 
Vészedelmet,  Míg  egy  nagy  jégtorlódás  olyan  árvizet  okozhatna, 
mint  1838-ban,  ez  ellen  még  ma  sem  tudnánk  védekezni,  A  tapasz- 
talat rávezette  mérnökeinket  arra,  hogy  jégtorlódás  csak  ott  ke- 
lietkezik,  ahol  a  meder  ellaposodik,  ágakra  oszlik,  zátonyos.  Az 
ilyen  helyeken  tehát  a  medret  egységessé  kell  tenni,  szűkíteni  és 

mélyíteni.  Ezzel  együtt  a  hajózás  igényeit  is  kielégítik.  A  holt- 
ágakat elzárták,  részben  téli  kikötőt  készítettek  belőlük. 

Budapest  környékén  különös  gondot  fordítottak  a  Duna 
szabályozására.  Szükséges,  hogy  a  Duna  mai  képének  ábrázolása 
előtt  a  folyam  régi  medrére  is  vessünk  egy  pillantást.  Mielőtt  a 
Duna  mai  mesterséges  medrét  megkapta  a  magyarság  kulturális 
munkálkodásából,  igen  változatos,  sőt  szeszélyes  történetet  élt 
végig.  Az  Alföld  levantei  tavába  egy  folyam,  melyet  még  alig 
nevezhetnénk  Dunának,  a  visegrádi  szoroson  ömlött  volt.  Scha- 
farzik  aldunai  tanulmányaiból  tudjuk,  hogy  az  ottani  szurdok, 
az  Alföld  tósága,  a  visegrádi  szurdok  és  a  Győri-medence  hidro- 
gráfiai képe  szoros  összefüggésben  voltak  a  mai  folyórendszcr 
kialakulása  előtt  is.  A  levantei  tóból  lecsapolódó  vizek  vájták  ki 
az  aldunai  szurdokot.  Igen  természetesnek  látszó  elmélet  az, 
hogy  minél  jobban  előrehaladt  az  erózió  az  aldunai  szurdokban, 
annál  inkább  sülyedt  a  levantei  tó  szintje.  A  levantei  tó  szintjé- 
nek sülyedése  maga  után  vonta  azt,  hogy  a  Vác  környékén  tor- 
kolló folyó,  a  Duna  elődje,  hasonló  munkát  végezzen.  Talán 
inkább  Garam  vagy  Ipolynak  nevezhetnők  ezt  a  folyót,  mert  a 
Duna  mai  ausztriai  és  német  vízgyűjtő  területéről  a  folyóvizek 
semmi  esetre  sem  jutottak  még  ide.  A  ,,Duna"  már  kész  folyó- 
medret talált  a  visegrádi  szurdokban, 

A  pleisztocénban  az  ősember  tehát  ugyancsak  más  képet 
látott  a  Gellérthegyről,  mint  a  mai  kiránduló. 

Figyelmen  kívül  hagyva  a  visegrádi  szurdokon  felül  levő 
folyóvizek  történetét,  csak  e  festői  sziklakapuból  kilépő  akár- 
milyen eredetű  folyóval  foglalkozzunk.  Halaváts')  szerint  ez  a 
folyó  először  Vecsés,  Monor,  Pilis,  Szolnok  irányában  haladt  és 
a  Tisza  mai  medrét  követte.  Ma  a  tervezett  Duna-Tisza  csatorna- 
ágyát akarják  ebben  az  irányban  elhelyezni.  Az  uralkodó  észak- 
nyugoti  szélirány,  s  vele  a  hajdani  tengerfenék  száraz  síkságain 
mozgó  futóhomok  elhelyezkedése  kedvezhetett  ennek  az  irány- 
nak. Az  Alföld  legmélyebb  vonala  is  a  Tisza  mentén  van.  Azon- 
kívül maradt  egy  gát  a  mai  tétényi  plateau  és  a  kőbányai  halmok 
vonalában,  mely  nem  is  engedte  volna  e  folyó,  illetve  közvetlenül 
e  gáttól  felduzzasztott  hajdani  tó  vizét  a  Duna  mai  medre  irá- 
nyában lefolyni. 


*)    Halaváts    Gyula.    Az    Alföld    Duna-Tisza    közötti    részének    földtani 
viszonyai.  Földt.  int.  Évk.  XI.  p.  125. 

A  tétény-köhányai  gát  áttörése  Schafarzik  szerint')  Erzsé- 
betfalvától  keletre  történt,  s  ekkor  a  folyó  Vecsés  alatt  Alsó- 
némedi-Ócsa-Lajosmizse-Szabadszállás    irányában   haladt. 

Ezek  a  régi  medrek  ma  magasabban  fekszenek,  mert  a  je- 
lenkor Dunája  más  medret  szerezvén,  mélyebbre  ásta  völgyét. 
Bizonyos,  hogy  a  pleisztocén  végével  a  Duna  már  megszerezte 
magának  a  visegrádi  kész  szurdokot.  A  Duna  a  régi  artézi  üle- 
dékekkel, kavicscsal,  homokkal  borított  laza  területeket  igyeke- 
zett elhagyni,  s  felkereste  a  nyugati  szilárdabb  közetű  vidéket.  A 
Baer-féle  törvény  természeti  jelensége  is  pártolhatta  ezt  a  tö- 
rekvését. 

Ez  a  törekvése  megnyilvánult  még  a  történeti  időben  is. 
Aquincum  építése  óta  egy-két  száz  méternyit  hordott  el  a  Margit- 
sziget tájékán  is  a  jobb  partról,  a  bal  partját  pedig  kisebb  eleven 
erejű  vizeinek  törmelékjével  feltöltögeti,  A  Duna  az  utolsó  év- 
ezredekben mindig  eresebben  támadja  a  jobbparti  meredek  oldalt. 
A  jobbpart  Szentendrén  alul  meszes  kőzetekből  áll,  s  Budafokon 
alul  a  Duna  vizéből  lerakódott  öntéstalajok  mind  meszesek.') 

A  rómaiak  Aquincumának  virágzása  idején  a  Duna  még 
zabolátlanul  kanyargott  mindenütt.  A  mai  Belváros  kis  magas- 
latot jelent  a  Ferenciek  temploma  körül.  Valamikor  ez  Duna-szi- 
get volt.  Az  újpesti  hidtól  a  Városliget  és  Népligeten  át  a  Gu- 
bacsi-dűlőhöz vezető  vonal  mentén  vannak  nyomai  egy  Duna- 
medernek. Salamon  Ferenc  szerint  a  mai  Király-utcát  keresztező 
hajdani  árok  is  régi  Dunaág  volt.  Egyben  megegyeznek  történet- 
íróink, s  ez  az,  hogy  a  mai  Belvároson  kívül  mindenütt  posványok 
terjengtek  az  Árpádok  és  Hunyadiak  korában. 

A  Duna  már  Visegrádtól  folyton  szigeteket  alkotva,  szerte 
ágazva  folyik,  s  ahol  egyesül,  medre  ott  is  szétterülő,  lapos.  így 
Újpestnél  kb.  850  méter  szélességű.  Újpest  alatt  Óbudánál  a  Nagy- 
szigetet alkotja.  A  jobboldali  karját  itt  téli  kikötőnek  használják. 
A  Margitszigetet  körülvevő  mindkét  Duna-ág  természettől  fogva 
kitűnő  és  mély  hajózási  út.  Itt  a  jégtorlódás  veszélye  sohasem 
fenyegetett.  A  Margitsziget  alatt  a  Duna  fokozatosan  keskenye- 
dik, a  Gellérthegy  alatt  már  290  méterre  szorul  össze.  A  Dunának 
ezen  keskeny  nyaka  változatlan  már  az  Árpádok  óta,  legfeljebb 

*)    Schafarzik    F.:    Saxlehner-féle    Hunyadi    János   keserűvíz    forrás    véd- 
tcrülete. 

-)  Treitz  Péter.  A  Duna-Tisza  közének  agrogeologiai  leírása.  Földt.  Közi. 

néhány  méterrel  keskenyült  a  pesti  oldalon  feltöltés  következ- 
tében, 

A  Gellérthegy  alatt  szabadul  csak  ki  a  Duna  igazán  a  hegy- 
ségből. Rögtön  ismét  900  méterre  szélesedik  ki  a  Haller-utca  irá- 
nyában. Régebben  pedig  az  egész  Kelenföldet  bejárta  ágaival, 
A  soroksári  elágazással  a  Csepel-szigetet  zárja  körül,  de  a  buda- 
foki ága  is  500 — 600  méter  szélességre  terül  szét.  Míg  a  Margit- 
és  Csepel-szigetek  között  10 — 13  méter  mély  a  meder  a  0  pont 
alatt,  addig  a  főváros  felett  és  alatt  2 — 3  méterre  is  ellaposodik, 

A  szabályozás  elve,  mint  már  említettem,  a  meder  össze- 
szoritása,  mélyítése  és  egységessé  tétele  volt.  Ezért  az  óbudai 
és  soroksári  Duna-ágakat  elzárták.  A  Gellérthegy  alatt  a  Dunát 
töltések  közé  szorították,  úgy  hogy  a  Haller-utcánál  900  méterről 
350  méterre  szűkítették  össze.  Ezzel  elérték  azt,  hogy  a  Duna 
legkisebb  vízállás  mellett  is  akadálytalanul  hajózható  még  a 
partok  mentén  is,  s  a  hajók  az  egész  rakodópartot  megközelíthe- 
tik; a  medernek  arasznyi  szegélye  sem  marad  soha  szárazon,  ami 
egészségi  szempontból  is  igen  üdvös,  mert  a  víz  kilökte  szemét 
a  parton  rendesen  bűzt  termel  és  járványt  okozhat.  Egyúttal  ez 
nagyban  hozzájárul   városunk  szépségéhez. 

A  legnagyobb  szabályozási  munkát  természetesen  a  Csepel- 
sziget orránál  végezték,  ahol  az  1838.-iki  árvíz  okai  rejtőztek.  Az 
összekötő  vasúti  híd  felett  a  jobb  parton  terjengő  holtmedret  el- 
zárták, s  azt  építési  telkekül  fogják  felhasználni.  Az  új  Műegye- 
tem már  a  feltöltött  holtmedren  áll,  A  híd  alatti  részből  téli  ki- 
kötőt építettek.  A  budafoki  ágat  csak  a  két  utolsó  évtizedben 
szabályozták,  A  soroksári  ágat,  mint  említettem,  szintén  elzár- 
ták, A  legújabb  tervek  szerint  a  soroksári  ág  alsó  részén  duz- 
zasztó-müvet, s  ennek  segítségével  a  Duna-ágból  mesterséges  tavat 
létesítenek.  Itt  lesz  az  új  kereskedelmi  kikötő,  melyet  a  vasúti 
híd  alatt  kapcsolnak  be  a  dunai  hajózásba. 

Az  emberi  munkát,  mint  a  Föld  arculatán  jelentékeny  vál- 
tozásokat okozó  földrajzi  tényezőt  előkelő  megjelenésben  látjuk 
a  Duna-folyam  történetében.  A  hatalmas  folyamot,  mely  azelőtt 
bekalandozta  ágaival  városunk  nagy  területeit,  s  még  néhány 
évtizeddel  ezelőtt  is  gyakran  nyugtalanította  árvizeivel  annak 
lakosságát,  ma  már  sziklabilincsekbe  szorították. 

5.  Budapest  környékének  hidrográfiai  jellemzése. 

A  székesfőváros  területének  hidrológiájáról  már  szó  volt  a 
geológiai  szerkezet  tárgyalásánál.  A  csapadékvizeket  az  összes, 
kiscelli  agyagnál  idősebb  kőzetek  elnyelik,  a  kiscelli  agyag  ellen- 
ben felületén  levezeti  őket.  A  kiscelli  agyag  és  a  budai  márga  a 
vörösvári  völgytől  kezdve  Budaörsig  helyenkint  megszakított 
vizet  át  nem  bocsátó  réteget  alkot  a  budai  hegység  keleti  oldalán. 
Ahol  tehát  a  kiscelli  agyagot  és  a  budai  márgát  idősebb  kőzetek 
felszínre  kibúvásai  szakítják  meg,  főleg  dolomit,  dachstein- 
mészkő,  bryozoás  márga  és  nummuliteses  mészkő,  továbbá  a  hárs- 
hegyi homokkő,  a  csapadékvizeket  ezek  részben  elnyelik  a  repe- 
désekben és  nyelőlyukjaikban,  részben  azok  lefolynak  a  kiscelli 
agyagra  és  a  budai  márgára.  A  vizet  át  nem  bocsátó  rétegek  egé- 
szen a  Dunáig,  vörösvári  és  budaörsi  völgyekig  nyúlnak  le,  s  itt 
lecsapolódnak.  A  kiscelli  agyag,  illetőleg  budai  márga  mindenütt 
a  felszínen  vagy  ahhoz  közel  fekszenek,  ennek  következtében  a 
lefolyó  vizek  sehol  sem  tárolódnak,  hanem  gyorsan  lefolynak.  A 
vizet  át  nem  bocsátó  takaró  szakadásain  a  régibb  kőzetek  csak 
kisebb  területeket  foglalnak  el,  s  így  a  hirtelen  nagyobb  mennyi- 
ségben megjelenő  csapadékból  csak  kevés  vizet  tudnak  elnyelni. 

A  tétényi  plató  alapja  pectunculus-homok,  melyre  medi- 
terrán kavics  települ.  E  rétegek  gyengén  a  Duna  felé  lejtenek,  s 
minthogy  a  vizet  keresztül  bocsátják,  az  a  Duna-völgyben  lecsa- 
polódik.  A  pesti  oldalon  ellenben  nagymennyiségű  víz  tárolódik, 
mert  a  kiscelli  agyag  és  a  budai  márga  már  többnyire  nagy  mély- 
ségbe sülyedt,  s  azon  nagy  vastagságban  pectunculus  homok  és 
mediterrán-kavics  fekszik,  A  Pest-környéki  halmok  is  többnyire 
víztartó  vagy  félig  víztartó  kőzetekből  épültek  fel,  s  ezért  jó  kút- 
vizet szolgáltatnak.  A  székesfőváros  balparti  területén  a  talaj- 
vizek járását  a  kiscelli  agyag  alaprétege  szabályozza.  Ahol  a  kis- 
celli agyagban    medencék    vannak,    ott    a    víz    feltárolódik.    Az 

1875-iki  talaj  fúrásokkal  megállapították  hidrográfiai  helyze- 
tét.') A  Városligettől  Rákospalota  határáig  terjedő  kelet 
felé  lejtösödő  víztartó  medence  vize  az  esztergomi  vasúti 
vonal  mentén  csordul  ki  a  Duna  felé.  Pleisztocén  korú  pos- 
vány volt  ez  a  medence,  melyben  tőzegtelep  keletkezett,  vizét 
ennek  következtében  keménynek  és  rossz  ízűnek  találták.  A  talaj- 
vizek másik  gyűjtőterülete  a  mai  kerepesi-temető,  Ligettelki-dűlő, 
lóversenytér  és  Városliget  alatt  van,  innen  a  víz  a  nyugati  pálya- 
udvar mentén  a  Lipótvárosnak  Lipót-körút  és  Alkotmány-utca 
közötti  része  alatt  áramlik  a  Dunához.  Ebből  a  talajviz-összegyü- 
lemlésből  táplálták  az  első  Lindley-féle  vízvezetéket;  a  vize  jó 
kúti  víz.  A  harmadik  áramlás  a  kőbányai  dombok  felől  az  Orczy- 
kert  alatt  a  Ferencváros  felé  irányul,  ahol  a  Dunába  ömlik.  Az 
Orczy-kert  Illés-kútja  ebből  az  áramlásból  táplálkozik.  A  talaj- 
vizek magasságát  részben  a  Duna  szintje  szabályozza."*) 

A  felszíni  vizek  más  utat  követnek,  A  domborzat  következ- 
tében a  budai  és  pesti  oldal  felszíni  vizeinek  hidrológiája  egészen 
ellentétes  képet  ábrázol,  A  budai  oldalon  a  déli,  Budaörs-Buda- 
fok-i  rész  a  pesti  oldal  hidrológiai  természetéhez  hasonló,  A  fel- 
színi vizek  hidrológiai  képében  a  különbséget  ismét  a  budai  márga 
és  kiscelli  agyag  okozza. 

Ahol  a  kiscelli  agyag  és  a  budai  márga  a  felszínen  vagy 
ahhoz  nagyon  közel  van,  a  felszíni  vizek  nagyon  gyorsan  lecsapo- 
lódnak.  Mint  már  említettem,  úgyszólván  az  egész  Budai-hegység 
ilyen  hidrológiai  tulajdonságú.  Az  által,  hogy  a  csapadékvizek 
rögtön  lecsapolódnak,  a  csapadék  nagyobb  mérvű  hirtelen  meg- 
növekedése az  ilyen  területen  könnyen  veszedelmet  is  okozhat, 
A  pesti  oldal  és  a  Budaörs-Budafok-i  vidék  vizet  átbocsátó  kő- 
zetekből épült  fel,  s  így  a  csapadékvizet  a  terület  nagyobbrészt 
elnyeli, 

A  hidrológiai  tulajdonságok  működésének  eredménye  ter- 
mészetesen a  hidrográfiai  arculattól   függ, 

A  budai  hegység  domborzata  a  tektonikai  részben  vázolt 
rögös  hegyszerkezet  következménye.  A  Vörösvári-völgy  —  Buda- 
foki nagy  törésvonal  mentén  a  Hármashatárhegy  horsztja  egyen- 
letes meredek  északkeleti  oldalt  kapott  a  Mátyáshegyig.  A  horszt 

*)  Horváth  Farkas,  A  főváros  és  környéke  műszaki  szempontból  p.  53, 
(Gerlóczy-Dulácska.  Budapest  és  környéke  3 — 4.  k.) 

*)  Szabó  József:  Az  ivóvíz  kérdése  Budapesten.  1877.  E.  Suess,  Über 
das  Grundwasser  der  Donau.  Österr.  Revue   1866. 


haránltörései  nem  voltak  elég  nagyok  ahhoz,  hogy  a  hegytömeg 
egységét  meg  tudták  volna  bontani,  s  így  a  Csúcshegytől  kezdve 
a  Hármashatárhegyen,  Kecskehegyen  és  Remetehegyen  a  Mátyás- 
hegyig vízválasztó  vonal  fut  végig.  Az  óbudai  hegylej  tőnek 
arculatát  a  kiscelli-agyag  takarón  lefutó  csapadékvizek  alakítot- 
ták ki.  A  Hármashatárhegy  dél  felé  lejtő  hátáról  a  csapadékvizek 
vizet  félig  elnyelő  kőzeteken  futnak  le,  míg  a  Gugerhegy  és  Re- 
*r^  metehegy  között  a  kiscelli-agyagra  liem  kerülnek,  A  Szépvölgy 

és  Pálvölgy  e  vizek  kimosásából  keletkeztek, 
I  A  hidegkúti  és  lipótmezői  sülyedési  terület  csapadékvizeit 

'     a  solymári  és  az  Ördögárok  vezetik  le,  A  kettő  vízválasztója  a 
szépvölgyi  vízgyűjtő  terület  nyugati  peremének  387  m,  magassági 
pontján  indul  ki  a  katonai  térképen  311    m,    magasnak    jelzett 
nyeregre,  mely  a  székesfőváros  természetes  és  közigazgatási  hatá- 
rát alkotja.   Innen  a  Vadaskert  legmagasabb  pontjára    (371   m,) 
halad  fel,  onnan  pedig  gyenge  görbüléssel  a  hidegkúti  Várhegyre. 
A  nagykovácsii  sülyedést  a    máriaremetei    árak    szurdokvölgye 
kapcsolja  a  hidegkúti  sülyedéshez,  a  vízválasztó  tehát  megkerüli 
az  egész  nagykovácsi  teknőt  a  Nagyszénás  és  Nagykopasz-hegyek 
érintésével,  honnan  a  budakeszi  Kőhegy  (467  m.)  és  a  Hárs  bozót 
;     gerincén  ismét  a  székesfőváros  határára  érkezik  vissza.  Az  Ördög- 
i      árok  vízválasztóját  a  Pozsonyi-  és  Jánoshegytől  kezdve  a  Hár- 
i     maskút-tetőn,  Széchenyi-hegyen  a  Svábhegyig  a  katonai  térképen 
I      jól  lehet  követni,  A  Svábhegyről  a  vízválasztó  az  Orbán-hegyi  és 
'      Németvölgyi-árkok  között  ereszkedik  a  Csősz-utcához,  ahonnan 
j      a  Gellérthegy  tetejéig  már  ismét  éles  határt  alkot.   Az  Ördög- 
\     árok  vízgyűjtő  területe  tehát  elég  terjedelmes.  Hidrológiai  tulaj - 
I      donságában  azonban  két  részre  oszlik,  felső  és  alsó  vízgyűjtő  te- 
:      rületre.  A  felső  területen  a  Hűvösvölgy  feletti  részen  dachstein- 
\.,.  mészkő  és  hárshegyi  homokkő  az  uralkodó  kőzet,  melyek  a  vizet 
meglehetősen  magukba  veszik;  hasonló  természetű  a  felső  lösz- 
takaró is.  Az  alsó-terület  a  széles  budai  völgy   sülyedése,  ahol 
a  felületen  majdnem  mindenütt  vízhatlan  kiscelli  agyag  és  budai 
márga  van. 

Az  Ördögárok  vízgyűjtő  területéhez  csatlakozik  egy  kisebb, 
a  Németvölgyi-ároké,  mely  a  Svábhegy  déli  lejtőjéről  Karthausi- 
és  Melinda-út  völgyéből,  valamint  a  Mártonhegy  lejtőiről  a  Sas- 
hegy és  Kis-Gellérthegy  között  a  Lenke-út  mentén  a  Dunába  viszi 
a  csapadékot. 

A  Németvölgyi-árok  alatt  dél  felé  a  Farkasvölgyi-árok  kö- 

vetkezik,  mely  Albertfalva  felett  torkollik  a  Dunába.  A  Széchenyi- 
hegyről  a  Farkasvölgy  vízválasztója  egy  lapos  nyergen  halad  a 
Budaörsi-hegyig  (483  m.),  honnan  a  Kakukhegyen,  Rupp-hegyen, 
Örsödön  át  a  Péterhegyig  (145  m.)  könnyű  követni  vonalát.  Úgy 
ez,  mint  az  előbb  említett  Németvölgyi  árok  a  budai-völgyével 
megegyező  hidrológiai  tulajdonságú,  a  hegység  magasabb  részei- 


Budapest  környékének  hidrográfiai  térképvázlata. 
(Mérték  1  :  412000.) 


nek  kisebb  foltját  kivéve,  a  kiscelli  agyagon  halad  végig,  melyet 
csak  vékonyan  borítanak  fiatalabb  képződmények. 

A  szorosan  vett  Budai-hegységet  északon  a  vörösvári,  délen 
a  budaörsi  völgyek  veszik  körül,  melyek  mindegyike  egy-egy  na- 
gyobb vízgyűjtő  területet  alkot.  Az  Aranyhegyi  (Filatori)  árok  az 
egész  vörösvári  sülyedési  területet  lecsapolja,  a  solymári  szurdok- 
völgygyei pedig  magához  ragadja  a  hidegkúti  medence  vizeit  is. 

Az  Aranyhegyi-árok  vízgyűjtő  területét  a  Pilis-Nagykevélyi  horszt 
gerince,  továbbá  a  Pilis-Nagyszénáshegyi  vonulat  vízválasztói  az 
előbb  már  ismertetett  ördögároki  vízválasztóval  együttesen  igen 
élesen  határolják, 

Békásmegyer  és  a  Római-fürdő  környékének  vizeit  az  esz- 
tergomi vasúti  töltés  északi  lábánál  húzódó  árok  vezeti  le,  ez  egy 
kisebb  önálló  vízgyűjtő  terület, 

A  Budaörsi-árok  vízgyűjtő  területe  a  Farkasvölgyi-árok  és 
az  Ördögárok  déli,  illetve  nyugati  vízválasztójánál  kezdődik.  A 
Nagykopaszhegy  hármas  vízválasztó,  a  Budaörsi,  Ördögárok  és  a 
Biai-völgy  (Benta-patak)  között,  A  Biai-völgy  és  a  Budaörsi  árok 
vízválasztója,  a  Nagykopaszhegytől  déli  irányban  a  Tóth  György- 
hegyen keresztül  a  Kiskopaszhegyre,  s  onnan  a  Biai,  Köszörűkő, 
Katalin  és  Iharos  hegyek  között  görbülvén  a  törökbálinti  Nagy- 
erdő és  a  tétényi  plató  tetején  Budafokig  megy,  A  Nagyerdő- 
Budafoki  vízválasztó  déli  oldalán  a  Kutyavári,  Felsőkút  és  Diós- 
árkok már  nem  érik  el  a  Benta-patakot. 

A  vázolt  hidrológiai  tulajdonságból  következik,  hogy  a  csa- 
padékvizek csak  a  vörösvári  és  budaörsi  sülyedési  terület  fiata- 
labb kőzeteiben  tárolódhatnak,  a  Budai-hegységben  ellenben 
mindenütt  rögtön  lefutnak,  csak  néhol  néhány  nappal  az  esőzés 
után,  A  vízgyűjtő  területek  elég  terjedelmesek  ahhoz,  hogy  na- 
gyobb esőzés  alkalmával  a  gyors  levezetés  következtében  nagy 
víztömegek  gyűljenek  össze  az  árkok  fenekén,  az  esőzés  elmara- 
dása pedig  teljes  kiszáradást  okoz.  Száraz  klima  esetén  a  budai 
hegység  nagy  része  sivataggá  változna,  mert  nem  tud  vizet  elrak- 
tározni. E  hidrológiai  tulajdonság  befolyást  gyakorol  a  hidro- 
gráfiai hálózat  kialakulására,  A  magasabb  területeken  a  vízvá- 
lasztók közelében  kevésbbé,  de  a  mélyebb  völgyekben,  s  a  hegy- 
lejtők lábai  közelében  már  nagyon  szembetűnő  a  víz  gyors  leve- 
zetésének eredménye,  A  Budai-hegységben  az  erózió  intenzitása 
sokkal  nagyobb,  mint  más  hasonló  orometrikus  értékkel  biró,  de 
vizet  jobban  megkötő  kőzetekből  épült  hegységben.  Nagyobb  zá- 
por alkalmával  dübörögve  rohannak  le  a  hegyoldalakon  olyan 
víztömegek,  melyekből  háromszor  akkora  vízgyűjtő  területre  le- 
hetne következtetni,  mint  amekkora  tényleg  szállította  azokat, 
A  Budai-hegység  nagy  völgyei  nem  eróziós  eredetűek,  mert  erózió 
nagy  völgyrendszereket  csak  folytonos  lassú  munkával  tud  ki- 
dolgozni, A  Budai-hegység  sülyedési  területei  önként  kínálkoztak 
a  lefolyó  víztömegek  felfogására  és  tovább  vezetésére,  A  horszto- 

kon  lerohanó  vizek  szabálytalan  vízmosásokat,  árkokat  hoztak 
létre,  amelyek  irányukat,  lefutásukat  gyakran  változtatják.  Az 
orbánhegyi  és  tamásúti  árkok  olyan  közel  vannak  egymáshoz, 
hogy  gátjukat  néhány  felhőszakadás  áttörhetné,  s  akkor  a  Német- 
völgyi-árok vízgyűjtőjéből  egy  terület  az  Ördögárokba  jutna.  Ter- 
mészetesen a  mai  árokszabályozás  gátat  vet  az  erózió  ilyen  mű- 
ködésének. 

Kétségtelen,  hogy  az  árkok  szabályozása  előtt  minden  felhő- 
szakadás katasztrófát  jelentett  a  Budai-hegységben.  Az  utolsó 
1875.-Í  felhőszakadás  pusztításai  még  általánosan  ismeretesek. 
Ezen  év  június  26-án  óriási  jégzápor  és  felhőszakadás  dühön- 
gött, s  különösen  az  Ördögárok  vízgyűjtő  területéről  olyan  víz- 
tömeg hömpölygött  le,  hogy  az  árok  azt  levezetni  nem  tudta. 
A  víz  az  árkot  elpusztította,  a  hegyekről  lesodort  iszappal  és  kő- 
darabokkal teljesen  betömte,  s  a  környékén  az  összes  utcákat 
1 — 2  méter  magasságig  feltöltötte  törmelékkel.  Sok  százezer  köb- 
méter földet  hordott  le  a  hegység  erdőtlen  oldaláról,  melyeken 
ősrégi  szőllőkultura  honosodott  meg,  A  szőllőket  a  víz  teljesen 
elpusztította,  a  tőkéket  gyökerestül  kimosta  és  elhordta.  Feltépte 
sok  helyen  az  utcák  kövezetét.  Az  Ördögárok  alsó  részét  éppen 
boltozták,  s  így  tele  volt  állványokkal,  A  már  beboltozott  csator- 
nát az  iszap  és  kőtörmelék  néhány  perc  alatt  betömte,  s  így  a  víz 
lefolyása  lehetetlen  volt.  Majd  a  boltozatot  is  felszakította,  s  kör- 
nyékén a  házakat  alapjában  támadta  meg.  Egész  sor  ház  omlott 
be  az  Attila-kőrút  környékén,  A  Vérmező  környéke  tóvá  alakult 
át,  mert  a  szabályozatlan  Rácváros  a  Szarvastér  környékén  ter- 
mészetes gátat  alkotott  beomlott  házaival.  Az  ár  nemcsak  embe- 
reket és  állatokat,  hanem  egész  háztetőket  sodort  magával,  A  kár 
csupán  anyagiakban  megközelítette  a  6  és  fél  millió  koronát,  A 
Budai-hegységben  egészen  új   mély  árkok  keletkeztek, 

A  katasztrófa  az  e  fajták  között  mindenesetre  az  utolsó 
volt,  de  bizonyára  nem  az  első,  A  szabályozás  terve  a  hegyi 
árkok  alámosásának  megakadályozását  célozta  első  sorban.  Az 
árkokat  harántfalakkal  látták  el,  hogy  a  víz  folyását  lassítsák  és 
erejét  elvegyék,  A  bukó  gátaknál  apró  vízesések  keletkeztek, 
miáltal  az  oldali  eróziót  meggátolták.  Azonkívül  eltiltották  a  to- 
vábbi erdőpusztítást,  s  a  kopár  helyek  nagy  részét  befásították. 
E  munkálatokra  azóta  állandóan  ügyel  a  székesfőváros,  s  eddig 
több  millió  koronára  rúg  a  reá  fordított  költség,  A  vadárkok  alsó 
részeit  fokozatosan  beboltozzák. 

A  pesti  oldal  eltérő  hidrológiai  tulajdonságának  megfele- 
lően, a  hidrográfiai  helyzet  is  más,  A  felszín  dunai  hordalék  és 
futóhomok,  mely  alatt  mediterrán  kavics  és  pectunculus-homok 
van.  A  Városliget  alatt  csak  a  laza  közetek  több  száz  méter  mély- 
ségre érnek  le.  Az  első  vizet  át  nem  eresztő  réteg  a  kiscelli-agyag 
a  Duna  mentén  még  közel  van  a  felszínhez,  de  a  Nagykörúton  túl 
már  igen  tetemes  mélységre  zökkent  le.  Kőbányán  s  annak  vona- 
lától keletre  vastag  pleisztocén  és  levantei  kavicslerakódások  van- 
nak, mely  alatt  csak  ritkán  jut  magasabbra  a  pontusi  agyag.  A 
felszíni  vizek  lomha  folyású  patakok,  a  csapadék  levezetése  túl^ 
nyomó  részben  a  laza  kőzetek  alsó  rétegeiben  történik  a  Duna 
felé  lassú  áramlás  képében.  A  patakok  folyásának  irányzása  ál- 
talában északnyugati.  Az  uralkodó  szél  irányához  alkalmazkodva 
halmozódnak  buckasorokká  a  felszíni  laza  közetek,  s  így  kijelölik 
a  folyóvizek  természetes  útjait.  A  csömöri  és  palotai  patakok 
Csömör,  Cinkota,  Csík-Tarcsa,  Kis-Tarcsa,  Kerepes,  Fóth  és  Mo- 
gyoród falvak  területének  vizeit  vezetik  le.  A  Rákos-patak  víz- 
gyűjtő területe  a  székesfőváros  pesti  oldala  északkeleti  részét, 
Rákoskeresztúr,  Rákoscsaba  és  Pécel  falvaknak  területét  foglalja 
el.  Régi  időben  a  mai  lóversenytéren  és  Városligeten  keresztül 
a  lipótvárosi  Dráva-utca  mentén  is  volt  egy  patak,  melyet  ma  már 
teljesen  elvezettek. 

A  pesti  oldal  vizei  nem  fejtenek  ki  erodáló  működést,  s  így 
a  fiziografiai  arculat  kialakulásában  nem  gyakorolnak  befolyást, 
ellenben  a  budai  oldal  folyóvizei  a  domborzaton  lényeges  válto- 
zásokat okoznak. 

E  helyen  meg  kell  emlékeznünk  még  Budapestnek  vízzel 
ellátásáról  is.  A  pesti  oldal  azon  területein,  melyeken  a  medi- 
terrán kavics  közel  van  a  felszínhez,  egyszerű  kutak  segítségével 
is  jó  és  elegendő  víz  nyerhető.  Természetes,  hogy  a  kavicsokon 
egyúttal  a  szennyvizek  is  könnyen  keresztül  szűrődnek,  s  így  a 
különben  jó  ivóvizét  fertőzés  veszedelme  éri  idővel.  Érdekes  volna 
tudni,  hogy  a  város  XVIII.  századbeli  terjedése,  amely  feltűnően 
kikerülte  a  kiscelli-agyag  területét,  és  állandóan  a  jó  ivóvizet 
tartalmazó  mediterrán-kavics  területét  követte,  tényleg  mennyi- 
ben függött  össze  a  geológiai-hidrológiai  felépítéssel. 

A  budai  oldal  állandóan  küzdött  a  vízhiánnyal.  A  város 
területén  uralkodó  a  kiscelli-agyag,  az  ennek  mállott  felületét 
érintő  felszíni  vizeket  a  vegybomlásból  keletkező  kénsavas  sók 
élvezhetetlenné  teszik.  Ezért  a  régi  budaiak  a  Duna  vizét  itták,  s 

nem  is  szívesen  laktak  nagy  távolságban  a  Dunától.  A  budai  oldal 
hosszanti  elterjedésének  oka  a  Duna  partja  mentén  tehát  könnyen 
érthető.  Budapestnek  vízzel  ellátása  olyan  probléma  volt, 
mely  már  korán  foglalkoztatta  annak  lakóit.  A  régi  vízvezetéki 
terveknek  ismertetése  nem  tartozik  ide,  csak  éppen  megemlítjük, 
hogy  Mátyás  király  palotáját  is  már  a  Svábhegyről  vezetett  víz- 
zel látták  el.  A  budai  várpalota  számára  a  XVIII,  század  máso- 
dik felében  (1771?)  a  mai  Ybl  Miklós-téri  vízvezetéket  építették, 
ez  is  a  Duna  vizét  használta  fel,  A  Várat  állítólag  már  a  törökök 
vízvezetékkel  látták  el,  mely  a  mai  déli  vasúti  szivattyúház  helyén 
volt,  s  1854-ig  városi  üzemben  maradt,  A  mai  vízvezeték  is  a 
Duna  saját  maga  által  hozott  kavicsaiban,  tehát  természetes  úton 
szűrt  vizét  hozza  a  városba.  Újpesttől  északra  ugyanis  a  kiscelli- 
agyagra  8 — 10  méter  vastagságú  kavics  rakódott,  melyet  véko- 
nyabb agyagtakaró  borít,  A  két  agyagréteg  közé  szorult  kavics  a 
Duna  felé  áramló  bőséges  és  tiszta  vizet  tartalmaz,  melyet  a  felső 
agyagréteg  megoltalmaz  minden  felülről  jövő  szennyes  víztől. 


6.  A  székesfőváros  kiimájáról. 

Budapest  éghajlatát  általános  meteorológiai  és  speciális 
földrajzi  tényezők  együttműködése  szabja  meg,  A  mérsékelt  égöv 
éghajlatát  a  nagy  változatosság  jellemzi,  városunk  éghajlatának 
összefoglaló  jellemzése  tehát  csakis  hosszú  ideig  tartó  meteoro- 
lógiai megfigyelések  alapján  lehetséges.  A  változatosság  álta- 
lános okozói  a  nyugatról  keletre  húzódó  ciklonok  {barométe- 
res minimum,  depresszió)  és  anticiklonok  (barométeres  maximum) 
a  levegő  örvénylő  mozgásai.  Ha  egy  ciklon  hazánkon  keresztül 
vonul  el,  csapadékos  szeles  időnk  van,  ha  tőlünk  északra  anticiklon 
keletkezik,  hideget  kapunk,') 

Ezenkívül  Budapest  klímájára  befolyást  gyakorol  földrajzi 
fekvése.  Mérsékelt  égöv  alatt  a  földrajzi  szélesség,  a  tengerpart- 
tól való  távolság,  a  tengerszint  feletti  magasság  és  a  földfelület 
reliefje  döntő  befolyásúak. 

Budapest  évi  közepes  hőmérséklete  melegebb,  mint  a  föld- 
rajzi szélességének  megfelelő  közepes.  Döntő  befolyása  van  erre 
azon  körülménynek,  hogy  északon  hegyes,  délen  sík  vidékek  ha- 
tárán van,  A  hegység  télen  enyhe,  nyáron  hűvös  éghajlatú,  a  sík- 
ság megfordítva.  Tengerpartunktól  való  távolságunk  a  síkságon 
annyiban  érvényesül,  hogy  némileg  kontinentálisabb  klima  kelet- 
kezik a  síkság  belsejében,  ami  1 — 2"-al  nagyobb  hőmérsékleti 
ingadozásban  nyer  kifejezést.  Egyébként  azonban  hegyes  vidé- 
keink annyira  befolyásolják  e  kontinentális  klima  kialakulásait, 
hogy  pl,  a  csapadékmennyiségre  már  úgyszólván  semmi  hatása 
sincs  tengerparttól  távolságunknak, 

A  földrajzi  fekvés  helyi  hatása  igen  jelentékeny,  A  hőmér- 
séklet nemcsak  a  földrajzi  szélesség,  hanem  a  tengerszint  feletti 
magassággal  is  növekedik.  Hazánkban  2"  földr,  szélesség  vagy 
200  méter  szintkülönbség  egyformán  1"  hőmérsékleti  csökkenést 

']  Róna  Zsigmond.  Éghajlat.  Budapest,  1909.  II.  k. 

Jelent.  Ebből  körülbelül  elképzelhetjük,  hogy  városunk  budai  és 
pesti  részének  hőmérsékleti  különbségei  milyen  mértékűek.  Álta- 
lában a  Svábhegyen  2"-al  alacsonyabb  a  hőmérséklet,  mint  a 
Dunaparton.  A  csapadékmennyiség  is  növekedik  függőleges  irány- 
ban, de  a  hegység  nyugati  oldala  csapadékban  gazdagabb,  mint  a 
keleti. 

Magyarországon  legkontinentálisabb  klimája  van  az  Alföld 
közepének,  ahol  a  leghidegebb  és  legmelegebb  hónap  közepes  hő- 
mérséklete között  25"  különbség  van.  Ugyanez  az  ország  nyugati 
határán  22"-nál  is  kevesebbet  tesz  ki,  Budapest  23'2''-nyi  értékével 
középhelyet  foglal  el  e  két  szélsőség  között,  Hasonló  értékeket 
kapunk,  ha  az  évi  legnagyobb  hideget  és  legnagyobb  meleget  ha^ 
sonlítjuk  össze.  Budapesten  —  22°  és  38°  között  ingadozik  mint 
végletek  között  a  hőmérséklet.  Az  első  fagy  1890 — 1900 
között  október  10-én,  az  utolsó  május  7-én  állott  be,  rendesen 
azonban  október  végén  kapjuk  az  elsőt,  s  április  elején  az  utolsót. 

A  csapadékmennyiségre  nagy  befolyással  van  az  Alföldek 
,;íárt  medence  volta.  Általánosan  azonban  még  sem  mondhatók 
esőben  szegényeknek.  Gyakran  lép  fel  nagy  szárazságf  ennek 
okai  azonban  általános  meteorológiai  tényezőkben  keresendők. 
Budapesten  átlag  121  csapadékos  nap  van,  a  legtöbb  május  és 
júniusban,  a  legkevesebb  február  és  szeptemberben.  Az  első  hó 
rendesen  november  első  felében,  az  utolsó  március  második  felé- 
ben esik.  (1879.  okt.  16.  és  1885.  május  16.)  Tartós  hótakaró  egész 
télen  át  azonban  ritkán  akad. 

Az  uralkodó  szél  északnyugati  irányú,  melynek  hevességéi 
jelentékenyen  mérséklik  a  budai  hegyek, 

Budapestnek  mérsékelt  kontinentális  tele  van  —  1 .6°  köze^ 
pes  januáriusi  hőmérséklettel.  A  Duna  Budapest-Baja  vonalától 
keletre  az  egész  ország  tele  hidegebb.  Tavasza  az  ország  déli  feléi- 
vel egyező,  áprilisi  közepes  hőmérséklete  112°,  a  Győr-Szatmári 
vonaltól  északra  már  hűvösebb  a  tavasz.  Nyara  enyhébb,  miftt 
az  Alföldé.  Július  közepese  21 -7,  míg  az  Alföldé  22—23* 
Őszi,  októberi  közepese  11  1",  majdnem  azonos  a  tavaszival. 

Csapadékban  a  város  területe  meglehetősen  szegény.  A 
Győri-medence  és  az  Alföld  csapadékban  szegény  területei  közé 
esik.  A  Nyugati-középhegység  nem  elég  magas  ahhoz,  hogy  ezen 
a  kedvezőtlen  körülményen  lényegesen  segíteni  tudna.  Bár  Buda- 
pest csapadéka  felülemelkedik  az  alföldek  600  mm.-es  atlagán, 
de  a  700  mm.-t  nem  éri  el.  .  .      ' 

Tavasszal   150     175, 

Nyáron  175—200, 

Ősszel   150—175, 

Télen  125  mm.  csapadékot  kap. 

Télen,  mikor  az  egész  síkságon  125  mm.-en  alul  marad  a 
csapadék,  fővárosunk  mint  csapadékgóc  emelkedik  ki. 

Természetesen  a  csapadékmennyiség  is  hatalmas  változáso- 
kat szenved  és  ilyenkor  nagyon  eltér  az  átlagtól.  így  1882-bcn 
896  mm,,  1863-ban  328  mm.  volt  a  csapadék,  amelyek  a  620  mm. 
átlagtól  lényegesen  különböznek, 

1875-ben  jún.  26-án  pusztító  felhőszakadás  volt,  mikor  egyet- 
len napon  103  mm.  csapadék  esett.  A  felhőszakadás  következ- 
ménye pusztító  árvíz  volt,  melyet  már  más  helyen  említettünk. 

Városunk  fejlődésében  a  klímának  legnagyobb  az  a  hatása, 
mely  befolyással  van  a  Duna  hajózhatóságára,  A  Duna  legnagyobb 
és  katasztrofális  árvizeit  mindig  a  jégtorlódások  okozták.  A  Duna 
hidrografiájának  tárgyalásakor  láttuk,  hogy  nemcsak  a  jégzajlást 
okozó  kemény  téli  időjárás  játszik  abban  szerepet,  hanem  a  Duna 
medrének  hidrometriai  sajátságai  voltaképpen  a  közvetlen  okozói 
e  veszedelemnek. 

Gazdasági  életünkre  közvetlen  befolyást  gyakorol  azon  idő 
mennyisége,  melyben  a  dunai  hajózást  a  jég  miatt  be  kellett  szün- 
tetni. A  német  északi  tengeri  kikötők  egyik  legnagyobb  természeti 
előnye  a  keleti-tengeriekkel  szemben,  hogy  amazoknak  a  kikötő 
befagyásaitól  nem  kell  tartamok.  A  legélénkebb  őszi  forgalomra 
már  nagy  hatással  van  az  az  aggodalom  is,  hogy  a  tömeges  áru- 
szállításkor amúgy  is  gyakran  fellépő  torlódások  elhárítása  előtt 
beáll  a  hideg  időjárás,  amely  újabb  idő  és  még  nagyobb  pénz- 
áldozatot ró  a  szállítókra.  Anglia  és  Franciaország  folyami  hajó- 
zását ez  a  veszedelem  soha  sem  fenyegeti,  A  Rajnán  is  csak  átlag 
21  napig  szünetel  a  hajózás.  Az  Élbe  20 — 24  napig,  az  Odera  30, 
a  Visztula  60 — 90  napig  van  jég  alatt  átlagban,  de  az  első  várható 
és  biztosan  utolsó  jégzajlás  közötti  idő  sokkal  nagyobb,  a  keres- 
kedelem pedig  ezen  utóbbi  értékekkel  számol.  Az  Élbe  80,  az 
Odera  100,  a  Visztula  hajózása  130  napig  bizonytalan  a  téli  idő- 
járás folyamán. 

A  Duna  ebben  a  tekintetben  két  szakaszra  oszlik.  A  Vas- 
kapu alatt  átlagban  37  napig  zajlik  a  Duna.  Az  ingadozás  ebben 
azonban  óriási.  40  év  alatt  nyolc  olyan  esztendő  volt,  melyben 

egyáltalán  nem  akadályozta  egy  napig  sem  jég  a  hajózást,  egy 
évben  azonban  94  napig  volt  zárva  az  út. 

Az  uralkodó  szél  befolyása  a  városok  egészségügyi  viszo- 
nyaira régóta  ismeretes.  Gyári  városrészek  elhelyezésénél  külö- 
nös tekintettel  kell  lenni  az  uralkodó  szélirányokra,  mert  a  gyá- 
rak korom  ja,  bűzös  kigözölgései,  gázai  azok  mentén  csapódik 
a  belső  lakott  városrészekre.  Budapesten  az  uralkodó  szél  nyu- 
gat-északnyugat felől  áramlást  mutat,  s  koronkint  erős  déli  sze- 
lek uralkodnak.  Ezért  a  legkárosabbak  a  budai  oldalon  elhelyezett 
gyárak,  s  az  uj  gázgyár  elhelyezése  valóságos  merénylet  Buda- 
pest lakosságának  egészsége  ellen.  Kogutowicz^)  tanulmánya  sze- 
rint a  városra  veszélytelenek  a  külső  Terézváros  és  Rákospalota, 
továbbá  a  külső  Ferencárostól  Erzsébetfalva  felé  terjedő  vidéken 
elhelyezett  pályaudvarok  és  gyártelepek.  Sajnos,  ezek  pontos 
megállapítása  ma  még  lehetetlen,  mert  hiányzanak  a  szélre  vo- 
natkozó részletes  megfigyelések,  melyek  végrehajtása  a  székes- 
főváros feladata  megfelelő  állomások  létesítésével. 


')   Budapest  fejlődése  és  »  szél,  Földr.  Közlem,   1913,  p.   132 — 137. 

7.  Természet-nyujtotta  hatások  Budapest  keletkezésére 

és  fejlődésére. 

A  városok  keletkezésének  kérdése  eddig  majdnem  kizárólag 
a  történettudományokat  foglalkoztatta.  Vannak  azonban  a  tele- 
pülések kezdetleges  alakjaiban  és  további  fejlődésük  folyamán 
olyan  tényezők  is,  melyeknek  kiderítése  és  helyes  megvilágítása 
a  földrajz  tudományának  feladata.  Végeredményben  a  település, 
mint  emberi  alkotás  fejlődésének  története,  természetesen  a  his- 
toricusé  marad.  Az  emberi  földrajz  megvilágítja  a  település  ter- 
mészetes előnyeit  és  hátrányait.  Feltehető,  hogy  azokat  már  a 
település  alkotói  is  felismerték  és  kihasználták.  Ebben  az  esetben 
e  tényezők  befolyása  a  településre  döntő  lehetett.  Ha  nem  ismer- 
ték fel,  ha  rövidlátók  voltak,  a  földrajzi  tényezők  kétségtelenül 
érvényesültek  a  település  jövő  sorsában.  A  település  alakja,  arca 
és  jelleme  mai  állapotában  rendesen  elárulja  a  földrajzi  ténye- 
zők hatásának  eredményét.  A  föld  nem  nagyon  változott  meg  az 
emberi  települések  története  alatt.  Ha  megváltozott,  azt  a  geo- 
gráfus minden  esetben  észre  veszi,  s  a  változásokat  megállapítja. 
Itt  tehát  két  tényező  kapcsolatos  működése  nyilvánul  a  település 
megalkotásában:  a  hely  és  a  települőé. 

Ha  a  föld  és  település  kapcsolatát  kutatjuk,  kétféle  módon 
tehetjük  azt.  Induktivus  módszerrel,  úgy,  hogy  a  történeti  kutatá- 
sok alapján  szerzünk  betekintést,  mily  mértékben  szerepeltek  a 
természeti  tényezők  a  település  létrejöttében  és  fejlődésében  a 
történeti  idők  folyamán.  Vagy  deduktivus  módszerrel,  ebben  az 
esetben  a  település  mai  alakjából  következtetünk  arra,  hogy  a 
múltban  a  természeti  tényezők  milyen  hatással  lehettek  a  tele- 
pülésre. 

Ebben  a  fejezetben  lássuk,  induktivus  módszerrel  milyen 
eredményre  jutunk.  Salamon  Ferenc  „Budapest  története"  alap- 
ján lapozgassuk  át  székesfővárosunk  történetét. 

Már  a  római  Aquincumra  vonatkozó  történeti  ismeretünk 

szolgáltat  némi  bizonyságot,  hogy  a  földrajzi  fekvés  és  az  épü- 
letkő nagy  szerepet  játszott.  A  középkori  népvándorlások  irányára 
nagy  befolyást  gyakoroltak  a  Kárpátok  hegyláncai  és  a  Duna, 
Salamon  azt  hiszi,  hogy  a  Kárpátok  és  a  Balti-tenger  közötti  sík- 
ság mocsaras  volta  kényszerítette  a  népáradatokat  a  Kárpátok 
felé.  Kétezer  évvel  ezelőtt  azonban  aligha  voltak  a  mocsarak  sok- 
kal terjedelmesebbek  ott,  mint  ma.  Bizonyára  voltak  csapások, 
ahol  nagy  néptömegek  is  könnyen  mozoghattak.  Sokkal  nagyobb 
akadálya  volt  ott  a  népvándorlásoknak  a  sok  nagy  folyó.  Kisebb 
csapatok  könnyen  átjutnak  a  nagy  folyókon,  de  a  hatalmas  sze- 
kértáborral, igás  és  egyéb  állattal  utazó  néptömegek  mindig  ki- 
kerülték a  folyón  átkelést,  ha  lehetett.  Tömérdek  fáradtságot  és 
időt,  sőt  még  a  két  részre  szakadás  következtében  nagy  veszélyt 
is  jelentett  a  folyón  átkelés.  Még  kis  karaván  is  szívesebben  cse- 
réli fel  a  nehezen  járható  hágóval  a  nehezen  gázolható  folyót, 
amint  ázsiai  utazásaimon  tapasztaltam  is. 

A  Dnjeper-folyón  átkelés,  vagy  pedig  ennek  a  nyugatorosz- 
országi hátságon  megkerülése  után  a  legtermészetesebb  közleke- 
dési útvonal  nyugat  felé  a  Kárpátok  külső  pereméhez  vezetett. 
Innen  az  út  vagy  a  Kárpátok  északi  lába  mentén,  vagy  a  hegy- 
láncon átkelés  után  a  Duna  váczi  könyöke  felé  lehetett  legköny- 
nyebben  folytatni. 

A  borostyánkő,  az  ó-kori  népek  kedves  ékköve  a  Balti- 
tenger  partjairól  került  a  Földközi-tenger  partjára,  A  keres- 
kedők útja  Sadowski^)  szerint  az  Odera  és  Visztula  vízválasztó- 
ján ért  a  Kárpátokhoz,  ahol  kétfelé  vált  a  Morva  irányában  és  a 
Duna  váczi  könyökéhez. 

Ha  a  hadcsapatok  és  borostyán  ezen  utakat  választották, 
bizonyosra  vehetjük,  hogy  ezek  voltak  a  fő  közlekedési  vonalak 
az  ó-korban  és  a  középkor  elején. 

Nincs  talán  semmiben  annyi  traditio,  mint  az  utak  megtar- 
tásában. Bizonyos,  hogy  a  legrégibb  homályos  ősidőkben  már 
ezen  csapásokon  haladt  a  vándor.  Hiszen  a  természet  kényszerítő 
eszköze  akkor  még  erősebb  volt,  A  folyón  átkelés  nagy  munka 
lehetett.  Semmi  addig,  míg  a  ló  könnyen  keresztülgázol.  A  közép- 
ázsiai nagy  kerekű  kordék  főképpen  a  folyók  legyőzésére  szolgáló 
alkalmatosságok.  A  puha  talajú  Visztula,  Odera  medrében  azon- 
ban azok  is  tengelyig  sülyednének,   míg  a  középázsiai   kemény 

^)   Le  commerce  de  l'ambre.  Congr.  internat.  d'Anthrbp.  Compte  Renda 
d.  1.  VIIÍ.  Sess.  Buda-Pest  1876,  I.  V.  p.  413. 

kavicsos  medrekben  kitünö  szolgálatot  tesznek.  A  Visztula,  Odera 
éppenúgy  közlekedési  válaszfalak  voltak  akkor,  mint  a  Duna. 
Ha  pedig  meg  volt  az  út  csapása,  arról  kevesen  tértek  le.  A  mai 
középázsiai  karaván-nép  egyetlen  tudása  a  nyom.  Hónapokra 
terjedő  utakon  az  előtte  jártak  nyomain  igazodik.  Az  én  embereim 
mindig  megmondták  utazásaimon,  kik  és  mikor  jártak  előttünk. 
Az  állati  ürülékekből,  a  paták  nyomaiból,  az  elhagyott  tanya- 
helyekből megmondották  mennyi  ideje,  mi  fajta  karaván  járt 
arra.  Teljesen  ismeretlen  hegyláncokban,  zig-zúg  völgyeken  át 
pontosan  elvezettek  a  hágóra.  A  kereskedő-karaván  nem  visz 
magával  vezetőt,  a  hadcsapat  nem  bízik  helyi  vezetőben.  Aki  a 
Pripet  mocsarai  mellől  Italiába  vagy  Galliába  akart  jutni,  az  a 
Dnyeszter  forrásvidékéhez  jutott  először,  azután  a  morva-domb- 
ság felé  vette  útját.  A  csapás  elvezette, 

A  Duna  könyöke  a  Kárpátoktól  befogott  területen  minden- 
esetre már  akkor  szerepet  játszott  a  közlekedésben,  mert  270" 
szögre  nyitott  legyezőhöz  hasonlatosan  futottak  oda  az  utak 
csapásai.  A  Duna  mint  egy  300  km.  hosszú  gát  terelte  észak  felé 
a  karavánokat  az  egész  Alföldről,  Erdélyből  és  a  mai  Romániá- 
ból. A  felső  Duna  pedig  kelet  felé  terelte  az  északi  karavánokat, 
s  nem  engedte,  hogy  rövidebb  úton  átvágjanak  a  Dunántúlon, 

A  Krisztus  előtti  századokban  már  a  Duna-vidéki  kelták 
ismerték  a  hajóépítést.  Ebben  az  időben  tehát  a  Dunán  már  át 
tudtak  kelni,  A  Duna  könyöke  közelében  már  rév  létesült,  A  Sa- 
dowski  említette  borostyánkő-útvonal  nem  végződött  már  zsák- 
utcában, hanem  folytatódott  a  Dunán  túl.  Most  már  a  nagy  kara- 
vánútak  nem  futnak  okvetlen  tehetetlenül  a  Duna  mentén.  Ez- 
által a  Duna  könyökének  pontja  veszít  közlekedési  jelentőségéből, 

A  rév  fontossága  kiemelkedik,  A  hajózás  a  vizi  és  száraz- 
földi útvonalak  érintkező  pontjainak  ad  jelentőséget.  Nem  gondo- 
lok még  a  mai  értelemben  vett  átmeneti  forgalomra,  A  hajón 
utazó  még  aligha  hagyta  el  e  járművet,  hogy  szárazföldön  foly- 
tassa útját.  De  az  áru  már  bizonyosan.  A  révnél  szárazföldi  és 
vízi  utak  kereszteződtek,  a  Duna  könyökénél  pedig  egyszerűen 
folytatta  a  vizi  utat  a  szárazföldi.  Utóbbi  pont  közlekedési  jelen- 
tősége még  vajmi  kevés  lehetett,  mert  a  kezdetleges  hajózás  mel- 
lett, aligha  szálltak  le  a  kelták  a  lóról,  hogy  a  vizén  folytassák 
útjukat,  hanem  a  parton  haladtak  tovább,  ha  lehetett. 

A  római  invázió  a  Dunát  védelmi  vonallá  tette,  ha  tehát  az 
előtte  elmúlt  időkben  a  Dunán  átkelés  kapcsolatot  teremtett  is 

a  jobb-  és  balparti  népek  között,  ez  most  ismét  korlát  mögé  ke- 
rült. Érdekes  a  római  légiók  elhelyezése  a  Duna  mentén  földrajzi 
szempyontból  is.  Egy  légió  állomásozik  Carnuntum-ban,  Pozsony 
fölött.  Egy  légió  Aquincumban,  kettő  pedig  az  Aldunánál.  Azt  hi- 
szem kétségtelen,  hogy  a  legalkalmasabb  révek  közelében  kellett 
a  légióknak  állomásozniok.  Az  ifjabb  Plinius-tól  tudjuk,  hogy  a 
római  hadmüveleteknek  a  nyár,  a  barbárokénak  a  Duna  balpartján 
pedig  a  tél  kedvezett,  mikor  a  Duna  befagyott. 

Miért  állottak  meg  a  rómaiak  a  Duna  kitűnő  védelmi  vona- 
lánál, azt  döntse  el  a  történettudomány.  Mindenesetre  a  jó  föld- 
rajzi határ  igen  fontos  momentum  lehetett  a  hódításban.  Ma  még 
a  nagy  folyam  sem  jó  birodalomhatárul,  sőt  ellenkezőleg,  a  leg- 
rosszabb, mert  hiszen  a  mai  közlekedés  mellett  a  folyam  elvá- 
laszthatatlanul egybekapcsolja  a  két  partját.  A  folyam  ma  közle- 
kedési főér.  Nyilván  a  Duna  mentén  hosszában  a  hajójárás  még 
nagyon  alárendelt  fontosságú  lehetett. 

A  római  települések  közül  vegyük  szemügyre  a  következő- 
ket, A  Csallóközi  Duna-ágak  egyesülésénél  épült  Bregetium.  A 
Duna  könyöke  alatt  Aquincum.  A  Garam  fordultával  szemben 
Carpis,  felette  fele  úton  Bregetium  felé  Salva,  valahol  Salva  kör- 
nyékén Anavon,  a  Velenczei-tótól  délnyugatra  Curta.  A  Duna 
mentén  Aquincumtól  délre  Salinum  a  Csepel-sziget  déli  vége  kö- 
zelében. Még  tovább  délre  Lussonium,  majd  Lugonium,  a  Dráva 
közben  Teutoborgium.  E  helységeket  mindenesetre  utak  kötötték 
össze,  A  római  mérföldkövek  innen-onnan  némi  adatot  szolgáltat- 
nak ezen  utak  hálózatáról.  Ezekről  érdekes  összeállítást  találunk 
Salamon  említett  munkájában. 

A  római  helységek  elhelyezésében  már  találunk  bizonyos 
rendszert,  de  nincs  tudomásom  róla,  hogy  minő  momentumok 
játszottak  közre  azok  alapításában.  Ezeknél  induktívus  módszert 
nem  alkalmazhatunk.  Egy  bizonyos,  hogy  a  révhelyek,  tehát  a 
Dunának  átkelésre  alkalmas  helyei  az  utak  elhelyezésére  döntő 
fontosságúak  voltak,  emezek  pedig  a  helységek  építésére  adtak 
irányítást. 

Tacitus  írásaiból  Salamon  szerint  kitűnik,  hogy  a  révhelyek 
mentén  épült  római  helységek  nemcsak  a  határvédelemben  ját- 
szottak szerepet,  hanem  a  kereskedelemben  is.  Az  északi  és  keleti 
barbárokkal  a  rómaiak  kereskedelmi  összeköttetésben  állottak, 
s  ez  természetesen  a  révhelyek  környékén  bonyolódott  le.  A  ter- 

mészetes  közlekedési  utak  tehát  hatást  gyakoroltak  már  a  római 
helységek  elhelyezkedésére  is. 

A  természeti  hatásra  közvetlen  bizonyíték  Aquincum  város 
építési  anyaga,  Aquincum  romjaiból  világosan  kitűnik,  hogy  az 
édesvízi  mészköböl  és  téglából  épült  fel.  Nyilvánvaló,  hogy  a 
római  Pannónia  egyik  legfontosabb  helységének  a  Duna  könyöke 
közelében  kellett  épülnie.  Ez  volt  a  tartomány  védelmi  sarka.  Itt 
kellett  tartózkodnia  egy  légiónak.  Már  most  a  hely  kiválasztásá- 
ban kétségtelenül  a  természet  parancsai  voltak  az  irányadók.  Itt 
már  a  geográfus  aligha  téved.  Ha  írott  dokumentumaink  nincsenek 
is  a  rómaiak  akkori  elhatározásának  indító  okairól,  azok  már  két- 
ségtelenül azonosak  lehettek  a  deduktio  eredményével.  Ha  ebben 
a  fejezetben  ki  akarom  kerülni  a  spekulativus  geográfiai  felfogást, 
nem  követek  el  hibát,  mikor  kijelentem,  hogy  a  rómaiak  a  követ- 
kező szempontokból  cselekedtek. 

A  carpis-i  (esztergomi)  és  az  aquincumi  rév  szorul  meg- 
erősítésre. A  két  révhelyet  egyenes  vonalban  a  vörösvári  völgy 
alig  40  kilométernyi  kényelmes  útja  köti  össze,  A  Duna  könyöke 
és  ezen  út  között  elég  nehezen  járható  úttalan  őserdővel  borított 
magas  hegyek  emelkednek.  Carpis  fölött  előnye  Aquincumnak, 
hogy  a  középkori  népvándorlások  fő  útiránya,  a  Nyugati-közép- 
hegység lábánál  húzódó  északkeleti  úttal  szemközt  fekszik,  mely- 
nek egyenes  folytatása  a  Balaton  mellékén  egyenesen  Róma  felé 
vezet  az  aquincumi  révhelyen  keresztül,  Carpistól  délre  pedig 
mindenütt  erdős  dombvidék  terül  el,  Aquincum  vidéke  a  síkon 
mocsaras,  a  hegyek  erdővel  borítottak  és  vízben  szegények,  bár 
alkalmas  építőkővel  rendelkezik,  Aquincum  területe  alkalmasabb 
építésre  is.  A  vörösvári  völgy  a  Duna  mellett  kiszélesedik.  Az 
északnyugati  szelektől  védett,  enyhébb  klimájú,  erre  a  rómaiak 
bizonyára  gondoltak,  A  carpisinál  sokkal  jobb  építőkő  a  könnyen 
faragható  mésztufa.  Téglagyártáshoz  ott  van  a  kitűnő  kiscelli 
agyag.  Végül  Aquincum  kincse,  a  hévvíz  is  igen  csalogatta  a  légiót, 

A  legfőbb  indító  okok  ezek  voltak  Aquincum  alapításánál. 
A  hely  szabad  kezet  engedett  a  castrum  elhelyezésére,  és  ren- 
delkezett minden  szükségessel  a  légió  számára.  Carpis  helyére 
elégséges  volt  egy  kisebb  őrség.  Aquincumból  a  legkönnyebben 
mozoghatott  a  légió  észak  felé,  Carpis  felé,  délre  a  nagy  dunai  út 
felé,  valamint  délnyugatnak  a  Balaton  irányában,  Carpis  fekvése 
ebből  a  szempontból  is  kedvezőtlenebb,  azonkívül  Aquincum  job- 


ban  a  középhelyet  foglalta  el  a  carnuntumi  és  aldunai  légiók 
között  is, 

A  többi  római  városok  helye  Pannoniában  nagyrészt  ott 
volt,  ahová  őket  a  geográfus  is  helyezné.  Úgy  látszik  azonban, 
hogy  az  akkori  alapítási  elvekről  írott  dokumentumokat  nem  vár- 
hatunk már  a  történettudományoktól. 

L  Valentinianus  375-ben  Aquincumnál  hajóhidat  köttet  a 
Dunán.  A  dunai  átkelésre  egyik  legalkalmasabb  pontnak  tud- 
hatta Aquincumét,  A  quadok  ellen  viselt  háborúból  ugyanazon 
úton  Aquincumba  is  tért  vissza.  574  körül  Baján  avar  király  Sir- 
mium  ostromakor  köttet  hajóhidat.  Mind  a  két  esetben  dereglyék 
összegyűjtéséről  van  szó,')  Ebből  az  következik,  hogy  a  Dunán 
már  meglehetősen  élénk  hajózásnak  kellett  kifejlődnie.  A  Duna 
már  mint  közlekedési  út  is  szerepel  a  szárazföldi  országutak 
mellett, 

Anonymus  szerint  Árpád  a  Csepelszigetet  szemelte  ki  csa- 
ládja és  házinépe  lakóhelyéül,  mely  választásnak  egyik  fő  oka 
volt  a  sziget  könnyű  védelme  hirtelen  meglepetések  ellen,  Ano- 
nymus és  más  krónikák  ellenkező  tényeket  beszélnek  el,  A  hon- 
foglaló magyarok  Dunán  átkelési  helye  is  homályos,  A  magyar 
honfoglalók  hadimozdulataiban  geográfiai  tények  hatásaira  tehát 
nem  lehet  következtetnünk,  A  történettudósok  értekezéseit  ol- 
vasva e  tárgyról,  önként  támadt  bennem  a  gondolat,  hogy  törté- 
nettudósaink jó  anthropogeografiai  iskolázottság  mellett  igen 
hasznosan  mérlegelhetnék  az  akkori  történeti  eseményeket,  Sa- 
lamon alighanem  tévedett,  mikor  arra  gondolt,  hogy  a  magyarok- 
nak legkényelmesebb  volt  az  átkelés  közvetlenül  Pest  előtt,  vagyis 
hogy  itt  volt  a  „pesti  rév,"  A  topográfiai  helyzet  szinte  könnyel- 
műségnek bélyegezné  itt  az  átkelést  hajóhíd  nélkül-  A  Duna  árja 
a  Gellérthegy  sziklái  alá,  azon  alul  pedig  a  lágymányosi  mocsa- 
rakba vezetné  a  dereglyét. 

Minő  természeti  hatások  szerepeltek  az  Árpádkori  települé- 
sek létrejöttében,  nem  tudjuk.  Szó  van  a  pesti  izmaelitákról,  akik 
Pesten  már  a  X,  században  megtelepednek.  Ezen  telepedés  alig- 
hanem a  révnek  köszönhető,  A  XIII,  század  elején  elég  népes 
helység  volt  Pest,  ilyen  volt,  ha  nem  népesebb,  de  nevezetesebb 
Székesfehérvár  és  Esztergom  is.  Aquincum  helyén  Buda,  szintén 
említésre  méltó  helység  volt.  A  pesti  rév  jobbparti  fejénél  is  ke- 


')   Salamon,  Buda-Pest  története.  II.  k.  p,  46. 

letkezett  csakhamar  kisebb  település,  mely  Pesthez  tartozott. 
Buda  nyilván  Aquincum  romjain  keletkezett,  s  fennmaradásában 
mindenesetre  nagy  szerepet  játszottak  a  mai  Császárfürdő  hév- 
forrásai. Jól  jegyzi  meg  Salamon,  hogy  ,, különféle  kérdésekre 
sem  krónika,  sem  oklevél  meg  nem  felel."  Világos,  hogy  a  Ma- 
gyar-középhegység mentén  haladó  kontinentális  út  szerzett  a 
pesti  révnek  becset,  s  ennek  hatásából  keletkezett  a  pesti  telepü- 
lés, de  ez  ismét  csak  deduktivus  következtetése  már  Salamonnak. 
A  tatárjárás  előtti  Pestről  úgyszólván  semmit  sem  tudunk.  Amit 
földrajzi  adatnak  hoznak  fel,  az  vagy  semmit  sem  mond,,  vagy 
pedig  csak  a  történetbúvár  elmélkedésének  többé-kevésbbé  becses 
eredménye. 

így  vagyunk  Fehérvár  és  Esztergommal  is.  ,, Fehérvár  a 
XIII.  században  már  mint  nagyon  régi  város  szerepel,  fejlődése 
az  udvar  s  az  a  köré  csoportosuló  népek  jelenléte  következtében 
kifejlődő  nagyobb  forgalomnak  természetes  következménye."') 
Esztergom,  Győr,  Nyitra  fejlődésében  azonban  Hóman  szerint 
a  fekvés  már  nagyobb  szerepet  játszott.  Egy  másik  fejezetben 
szó  lesz  arról,  hogy  Fehérvár  fejlődésében  is  éppen  úgy  közre 
kellett  hogy  játszón  a  földrajzi  fekvés. 

Hóman  idézett  könyvében  itt-ott  találunk  adatot,  mely  köz- 
vetett adatként  szerepelhet  az  árpádkori  városok  fejlődésébe 
belejátszó  földrajzi  akkordok  sejtéséhez.  ,,A  város  keletkezése 
szoros  kapcsolatban  van  a  kereskedelmi  élettel  s  a  vásártartás 
jogával."  Ha  ezt  tudjuk,  kissé  könnyebben  építhetünk  a  földrajz 
számára,  mert  a  kereskedelmi,  vásári  élet  már  közvetlen  kap- 
csolatban áll  a  közlekedés  földrajzi  vonalak  elosztásával,  azt  pe- 
dig szinte  tételként  fogadhatjuk  el,  hogy  a  római  és  a  vasútépítés 
előtti  összeeső  fő  útvonalak  megvoltak  az  Árpádok  korában  is. 
A  tatárjárás  előtt  a  városvédelmi  szempont  teljesen  háttérbe 
szorul.  Hóman  némi  hasonlatosságot  lát  a  tatárjárás  előtti  ma- 
gyar és  a  mai  alföldi  városok  között;  élénk  forgalom,  kereskede- 
lem székel  túlnyomólag  földmívelő  lakosság  közepette,  de  az  ipar 
alárendelt,  a  várost  nem  szorítják  keretbe  várfalak.  Voltak  már 
várkastélyaink  a  tatárjárás  előtt,  de  a  városok  azoktól  függet- 
lenül fejlődtek. 

IV.  Béla  1245  körül  építteti  Buda  várát,  helyesebben  a 
„^pesti  újvárat."  Fehérvár  és  Esztergom  lakosait  is  a  várba  tele- 

')  Hóman.  A  magyar  városok  az  Árpádok  korában.  Budapest  1908.  4 — 6. 

pitik.')  Hóman  elhiszi  kútfőinek,  hogy  az  esztergomiak  később 
azért  hagyták  oda  a  várat,  mert  az  érsekkel  összevesztek.  Az  esz- 
tergomi várhegyen  polgári  nép  nem  lakhat,  túl  kicsi  a  hely,  A 
várba  telepítés  csak  nagyon  ideiglenes  intézkedés  lehetett,  való- 
szinűleg  úgy  volt  az  Fehérvárott  is. 

A  településekben  kétségtelenül  két  elemet  különböztethe- 
tünk meg  már  az  Árpádok  korában.  Egyik  a  földhözkötöttség 
szülötte,  tisztán  természeti  hatások  eredménye,  a  másik  közvetett 
természeti  hatás  alatt  áll,  ez  a  közlekedési  hálózat  konfiguráció- 
jának alkotása,  a  kereskedelmi  elem. 

Keletkeztek  bányavárosok,  amelyek  természetesen  csak 
érctermelésre  szorítkoztak,  s  így  helyi  jelentőségűek  voltak,  mert 
a  bányászat  nyomában  az  ércek  feldolgozására  nagyobb  ipari 
életre  ott  nem  került  sor.  Ilyen  bányavárosok  voltak  Selmecbánya, 
Besztercebánya,  Gölnicbánya,  Jászó,  Német-Lipcse,  Korpona, 
Zólyom.  Érdekes  adat,  hogy  a  bányavárosokban  a  kereskedelem 
s  a  vásár  alárendelt  jelentőségű  volt.  Nehezen  hihető,  hogy  a  bá- 
nyászat, ez  a  jövedelmező  foglalkozás  ne  teremtett  volna  keres- 
kedelmet. Itt  is  a  történettudományban  olyan  hézag  mutatkozik, 
mely  a  földrajzot  megállítja. 

Ki  hozta  a  nemes  érceket  forgalomba?  Nyilván  a  kincstár, 
melynek  pénzverési  joga  volt.  Ha  nemes  ércből  ékszert  akartak 
kovácsolni,  ahhoz  a  pénzérmeket  vették  anyagul,  így  volt  ez  még 
nemrég  Közép-Ázsiában  is,  A  kásgári  bazárban  ezüstékszert  úgy 
vásároltam  még  magam  is,  hogy  a  mérleg  üres  serpenyőjébe  addig 
dobáltam  az  ezüstpénzt,  mig  súlyban  elérte  az  ékszerét.  Ez  volt 
az  ezüst  költsége.  A  munkát  azután  külön  alkudtuk  ki.  De  hová 
került  a  torockói  vas?  Magam  is  bejártam  a  torockói  elhagyott 
és  bedőlt  pingákat,  ha  nem  is  nagy  mennyiségű,  de  elégséges  vas 
került  ki  onnan.  Vájjon  kovácsolt  vasrudakban,  vagy  kész  gyárt- 
mányokban került-e  az  forgalomba?  Akárhogy,  Torockón  a  hely- 
hez kötött  iparnak  és  kereskedelemnek  ki  kellett  fejlődnie. 

Könnyen  érthető,  hogy  okirataikban  még  leginkább  a  hon- 
védelemben, hadakozásban  szerepet  játszó  földrajzi  fekvés  nyúj- 
totta hatások  fordulhatnak  elő.  IV,  Béla  a  tatárjárás  után  IV,  Ince 
pápához  leveleiben  is  a  Duna  természetes  védelmi  vonalát  említi, 
mely  megerősítésre  szorul.  IV.  Ince  pápa  az  esztergomi  és  ka- 
locsai érsekeknek  is  írt,  hogy  ,, tartsanak  egyházi  gyűlést  s  az  ösz- 

*)   Hóman  i.  m.  p.  30. 

szes  magyar  püspöki  karral  tanácskozva,  a  király  kívánsága  sze- 
rint keressenek  ki  alkalmas  helyeket  várak  építsére."')  De  nem  is 
szükséges  indokolni  bővebben,  hogy  a  budai  vár  ezen  alkalommal 
önként  kinálkozott  Magyarország  fö  várául,  ezzel  egyszersmind 
fővárosául.  De  IV.  Ince  pápa  leveléből  is  kitűnik,  hogy  az  akkori 
vezetők  minden  tradiciótól  menten  szabadon  mérlegelték  a  vár- 
építésre  alkalmas  helyek  természetes  előnyeit  és  hátrányait. 

Városunk  területén  a  Margitsziget  is  a  könnyen  védhető 
helyek  közé  tartozott.  Kevés  olyan  szigete  van  a  Dunának,  melyet 
két  nagyjában  egyenlő  folyamág  ölel  körül,  s  így  még  a  megke>- 
rülés  veszedelmétől  sem  kell  tartania.  Kútfőinkből  kiviláglik,  hogy 
a  Margitsziget  ezen  természetes  előnyét  is  felismerték  a  tatárjárás 
után.  Ezzel  szemben  Vác,  bár  püspöki  székhely,  nem  tud  jelen- 
tőségre emelkedni,  mert  nincsenek  meg  természetes  védelmi  fel- 
tételei. Maga  Tamás,  a  váci  püspök  is  a  Margitszigeten  keres  me- 
nedéket. Nagy  baja  volt  a  szigetnek,  hogy  ki  volt  téve  az  árvíz- 
veszedelemnek. 1267 — 68,  telén  kétszer  is  elöntötte  a  víz,  Óbuda 
hanyatlását  is  azzal  magyarázzák  történetíróink,  mert  nem  volt 
alkalmas  hely  várépítésre, 

A  császárfürdői  Hévvíz  nemcsak  mint  fürdő,  hanem  mint 
malom-telep  is  nevezetes  volt,  A  soha  be  nem  fagyó  hévvíz  szün- 
telenül hajtotta  a  malmokat.  Ennek  az  értékét  is  akkor  méltányol- 
hatjuk igazán,  ha  tudjuk,  hogy  az  egész  budai  hegységben  nincs 
malmok  hajtására  alkalmas  patak.  Magát  a  Dunát  csak  a  XIII. 
század  vége  felé  használják  malmok  hajtására, 

A  pesti  rév  körüli  pereskedésekből  tudjuk,  hogy  nagymeny- 
nyiségü  sót  szállítottak  azon  keresztül  már  az  Árpádok  korában. 
Ez  az  erdélyi  só  volt,  melynek  fogyasztási  területe  kiterjedt  egész 
Dunántúlra,  Érdekes  közlekedés-földrajzi  kép.  Az  erdélyi  árú 
tehát  a  pesti  révhez  került  dunántúli  útjában.  Ez  a  só  főtömegé- 
ben  nem  követte  a  felső-dunai  utat,  mert  a  salzkammerguti  só 
onnan  kiszorította  volna.  Miért  hozták  a  sót  a  pesti  révhez  Erdély- 
ből Tolna,  Somogy,  Zala,  Veszprém  számára?  Jelentékeny  köz- 
lekedési akadályok  terelhették  erre  a  kerülő  útra. 

Az  Árpádház  kihalása  után  még  inkább  nyilvánvaló  lett, 
hogy  az  ország  szíve  a  Székesfehérvár,  Esztergom  és  Buda  kö- 
zötti háromszög,  s  ezek  között  mindjobban  kitűnik  Buda  hege- 
móniája. Ha  a  földrajzi  hatások  kútfőinkből  nem  is  idézhetők 
nyomatékosan,  de  nem  is  találunk  sehol  egy  hatalmi  szóra,  amely 

')   Salamon  i.  m.  11.  k.  p.  188. 

a  mérleget  valamelyik  város  javára  billenteni  akarta  volna,  A  ma- 
gyar városok  fejlődése  egészen  természetes  fejlődés  lehetett 
csak.  A  XIV.  században  Fehérvárt  csak  előkelő  tradíciói  tartják 
magasabb  rangon. 

Róbert  Károly  idejében  Buda  úgy  látszik  háttérbe  szorul. 
Temesvár,  majd  később  Visegrád  lesz  királyi  székhely,  Visegrád- 
dal átellenben  pedig  Maros  virágzik.  Maros  városi  rangra  emelke- 
dése bizonyíték  arra,  hogy  egyedül  a  királyi  székhely  alkalmas 
egy  város  keletkezésének  tényezője  lenni.  Viszont  a  történelem 
azt  is  bizonyítja,  hogy  az  ilyen  hatalmi  szóra  keletkezett  város 
virágzása  igen  rövid  életű.  Nagy  Lajos  már  ismét  Budán  tartja 
székét,  Buda  1347,-iki  árú-megállítási  kiváltsága,  mely  alól  1370- 
ben  a  hazai  kereskedőket  felszabadítják,  azt  bizonyítja,  hogy  a 
nyugati  külföldi  iparcikkek  fő  emporiuma  Buda  volt  már  akkor 
is.  Ezt  pedig  földrajzi  fekvésének  köszönhette,  éppenúgy,  mint 
Kassa  a  lengyelországi,  Brassó  az  orientális  forgalom  feletti  ural- 
mát. Nagy  Lajos  idejében  az  anyakirályné  Óbuda  támogatására 
tesz  meg  mindent,  de  állandó  fejlődést  ennek  biztosítani  nem  tud. 
Pestet  a  gyakori  árvizek  sújtják,  Budát  ez  a  veszedelem  is  meg- 
kíméli. 

Nagy  Lajos  áldásos  uralkodása  alatt  a  jólét,  közbiztonság 
s  vele  a  kereskedelem  nagy  lendületet  vett.  Az  orientális  keres- 
kedelem útja  a  Fekete-tenger  mellékéről  nemcsak  nyugatra,  ha- 
nem Itáliába  is  hazánkon,  még  pedig  Budán  vezetett  keresztül. 
Nem  Budának  szóló  kedvezés  következtében,  hanem  azért,  mert 
ezt  az  utat  a  természet  kijelölte.  A  budai  révnél  szedték  ezen  út 
királyi  harmincad  vámját  is. 

Nagy  Lajostól  Mátyásig  egészen  világos  Buda  hegemóniája 
a  többi  városok  felett,  Buda  országos  védelmi  középpont,  vár- 
nagya a  nádor,  A  budai  vár  elsőrangú  fontosságú.  Földrajzi  fek- 
vése úgy  a  stratégia,  mint  a  kereskedelem  nézőpontjából  bizto- 
sítja elsőségét. 

Sok  szó  esik  a  történelemben  a  budai  borról.  Nemcsak  fÖ 
adó-alap,  hanem  fontos  kereskedelmi  cikk  is  volt  a  bor.  A  budai 
hegyek  vízben  szegénységét,  legnagyobb  természeti  fogyatékossá- 
gát tehát  bőven  ellensúlyozta  kitűnő  bortermő  volta,  A  budai  vár 
tágas  pincéi  mindig  telve  voltak  ezen  itallal.  Nem  fogytak  volna 
azok  ki  még  hosszú  ostrom  esetén  sem.  Nagyobb  szomorúság  nem 
is  érhette  volna  a  budaiakat,  mintha  az  ellenség  szőllőtőkéiket 
kipusztítja. 

A  Krisztus  után  második  ezredév  első  századaiban  a  Duna 
Közép-Európának  legfontosabb  kereskedelmi  útvonala  volt. 
Európa  fö  iparos  vidéke  akkor  Flandria  és  környéke  volt.  Közép- 
Európa  keleti  vidékét  ez  a  föld  látta  el  ipari  cikkekkel.  A  Duna 
mentén  Regensburg,  Wien,  Győr,  Buda  voltak  a  nevezetesebb 
emporiumok,  a  fö  raktárhelyek,  honnan  szerte  vitték  az  árúkat. 
Győr  csak  a  Dunántúlt  láthatta  el,  mert  kelet  felé  útját  állta  a 
Közép-Duna,  s  így  nem  emelkedhetett  országos  jelentőségre.  A 
budai  révnél  ágaztak  tovább  kelet  felé  a  szárazföldi  utak.  A  többi 
három  város  jelentősége  a  szerint  állt  sorba,  ahogy  közelebb 
feküdt  nyugathoz.  Budának  még  előnye  volt  abban  is,  hogy  Praha, 
Breslau  (Trencsén)  felől  a  Bizánc  felé  vezető  utat  is  uralta.  Ahogy 
a  flandriai  ipar  kelet  felé  terjedt,  úgy  emelkedett  mindig  nagyobb 
jelentőségre  Wien  és  Buda  Regensburggal  szemben.  Danzig,  Kra- 
kovie,  Praha  és  Breslau  fejlődése  első  sorban  ugyan  Wiennek 
vált  előnyére,  de  megérezte  azt  Buda  is.  Wien  árúmegállítási 
joga,  melyet  még  Mátyás  király  is  megerősített,  szintén  közre- 
játszott ebben,  de  e  jog  megszerzése  is  már  csak  következése  és 
vívmánya  volt  a  természetes  fejlődés  során  kifejlődött  kereske- 
delemnek. 

A  breslauiak,  flandriaiak,  brabantiak,  rajnamellékiek  posz- 
tót, szövetet  hoztak,  s  cserébe  rezet,  más  ásványokat,  továbbá  ke- 
letről jött  fűszereket,  borsot,  sáfrányt,  végül  kisázsiai  timsót  vit- 
tek el,  leszámítva  Magyarország  nyersterményeit,  gyapjút,  pré- 
met, bőröket,  viaszkot  stb.  Buda  kereskedelmét  tehát  könnyen 
hasonlíthatjuk  a  mai  Budapestéhez.  Kiviláglik  földrajzi  fekvésé- 
nek előnye  e  kereskedelem  természetéből  is.  A  szállítás  főtömegé- 
ben  a  Dunán  bonyolódik  le.  A  Duna  hirtelen  délre  fordulása  Vác 
alatt  szükségessé  tette  egy  nagy  átrakódó  állomás  létesítését, 
melyben  az  árú  ismét  tengelyre  kerül.  A  XIV.  és  XV.  században 
a  Duna  folyása  határozta  meg  első  sorban  a  városok  kereskedelmi 
fejlődését.  Buda  és  a  Drávatorok  között  nem  fejlődhetett  volna 
kereskedőváros  még  akkor  sem,  ha  lett  volna  ott  olyan  hely,  mely 
rendelkezik  mindama  előnyökkel,  melyeket  a  természet  városunk- 
nak nyújtott.  Lefelé  az  első  alkalmas  hely  Újvidéké,  mint  kitűnő 
révé,  ahol  a  Duna-Tisza  hatjának  szárazföldi  útja  átkelt  a  Dunán, 
de  ebben  is  nagyobb  előnye  volt  Nándorfehérvárnak,  mely  az  ösz- 
szes  szárazföldi  és  vízi  utakat  egyesítette  Bizánc  felé.  Általában 
Buda  jelentősége  más  Duna-melléki  kiváltságos  helyekkel  szem- 
ben mindig  az  volt,  hogy  a  Duna  révén  neki  jutott  a  legnagyobb 

fogyasztó  piac,  az  egész  Nagyalföld.  Természetesen  nem  Buda, 
hanem  Pesté  volt  a  földrajzi  fekvés  ezen  óriási  előnye,  hogy  a 
központ  Pestről  Budára  helyeződött  át,  azt  egyrészt  mesterséges 
úton  létesítettnek  kell  tartanunk,  másrészt  pedig  Buda  elsőrangú 
várfalaiban  kell  keresnünk,  mely  mögött  a  kereskedők  vagyonu- 
kat nagyobb  biztonságban  tudták.  Buda  és  Pest  elég  gyors  közle- 
kedésre alkalmas  réve  az  első  nehéz  felkeresését  jelentékenyen 
megkönnyítette.  A  réven  bizonyára  a  szekerek  is  átjöhettek  Bu- 
dára, bár  erre  nincs  történelmi  adat. 

A  mai  Lánchid  környékén  mindkét  parton  emelkedett  egy 
hídfő  alakú  kőbástya,  ,, melyet  francia  kőmivesek  építettek.  Ez 
arra  való  volt,  hogy  a  külföldi  hajók  elől  az  alább  hajózás  el  le-, 
gyen  zárva  egy  óriási  hosszú  lánccal."  Egy  szűk  kikötőbej áratot 
el  lehet  lánccal  zárni,  de  egy  300  méter  széles  folyamot  bajosan. 
Viszont,  ha  sodronykötelet  tudtak  húzni  a  két  part  között,  akkor 
az  bizonyára  a  rév  miatt  történt.  A  rév  kötelét  lehetőén  magasra 
kell  helyezni,  hogy  a  hajózást  magas  vízállás  mellett  se  akadá- 
lyozzák. Ezért  hatalmas  kőtornyokat  építhettek  a  két  parton. 
Marburg  felett  a  Dráván  most  is  van  olyan  rév,  melynek  kötelét 
egész  kis  vártornyok  tartják.  Bertrandon  de  la  Brocquiére  1433- 
ban  látta  a  pesti  torony  építését.  Ha  kocsival  is  át  lehetett  a  réven 
kelni,  az  akkori  kis  forgalom  mellett  Buda  is  lehetett  a  kereske- 
delem emporiuma. 

Földrajzi  fekvés  írta  elő  azt  a  különbséget  is  a  kereske- 
delmi életben,  melyet  a  XIV,  és  XV.  században  Buda  és  Pest  fel- 
mutat. Buda  a  nagykereskedelem  székhelye  volt.  A  budai  vár 
bazárjában,  boltjaiban  az  ipari  cikkek  halmozódtak  fel,  s  ott 
tartották  üzleteiket  a  nagykereskedők.  Pest  a  nyerstermények 
nyilt  vására  volt.  Ezek  számára  Budán  nem  is  volt  hely.  A  híres 
pesti  lóvásáron  2000  ló  is  került  egyszerre  eladásra.  Itt  találtak 
piacot  még  az  erdélyi  ökrök  is.  Pest  volt  a  borkereskedelemnek 
is  székhelye,  melyhez  Kőbánya  szolgáltatta  a  terjedelmes  és  szá- 
raz pincéket.  A  fában  szegény  Nagyalföld  is  Pesten  vásárolta  a 
Dunán  leúsztatott  fát.  Szárított  és  besózott  halak  is  fontos  keres- 
kedelmi cikkek  voltak.  így  az  ikervárosok  a  kereskedelmet  a  föld- 
rajzi követelések  szerint  osztották  fel.  Pest  jelentőségét  mindig 
megtartotta,  pedig  lakói  nem  voltak  földhöz  kötött  foglalkozá- 
súak, földmívelők,  mert  Pest  határát  a  történetbúvárok  egyhan- 
gúlag terméketlennek  mondják.  Pest  pedig  mindig  lakottabb  és 


terjedelmesebb  volt,  mint  Buda,  utóbbinak  a  várfalak  kiszabták 
mindenkorra   határait. 

Óbuda  városi  rangja  mellett  mindig  falu  maradt.  Épületeit 
a  római  romokból  kiszedegetett  kövekből  tákolta  össze.  A  kitűnő 
kiscelli  agyagot  nem  használták  téglavetésre.  A  budai  várban 
építkezésre  a  hegyhátat  alkotó  édesvizi  mészkövet  használták 
fel.  Oláh  Miklós  1536-ban  említést  tesz  arról  is,  hogy  a  házak 
alatt  terjedelmes  borpincék  vannak  a  sziklába  vájva,  s  hogy  a 
földrengések  nem  tartoztak  a  ritkaságok  közé,  az  a  budai  pol- 
gároknak e  veszedelemtől  aggódásukból  is  kitűnik.  Pest  sem  tég- 
lából, hanem  kőbányai  lajtamészböl  épült.  A  török  hódoltság 
előtti  időben  a  pesti  lakosság  már  kertmívelést  folytatott  a  város 
körüli  földeken.  A  mediterrán  kavics  bő  talajvize  lehetségessé 
tette  nem  nagyon  mély  kutak  ásását.  Öntözéssel  kapás  növényeket 
termesztettek.  A  bő  talajvíz  is  Pest  előnye  volt  Budával  szem- 
ben. Buda  környéke  kiváló  bortermő  vidék  volt,  de  élelmezésé- 
ben sohasem  volt  független, 

A  kőházak  mellett  gyakran  találunk  említést  faházakról  is. 
Budán  minden  bizonnyal  épültek  kunyhók,  istállók  vályogból  is, 
legalább  ott,  ahol  a  kiscelli-agyag  kéznél  volt,  a  Vár  északi  olda- 
lán. Pesten  az  árvíztől  védetlen  területen  ellenben  a  faépületek 
lehettek  túlsúlyban.  A  fa  a  Dunán  jutott  le  a  Felvidékről.  De 
volt  fából  épült  ház  még  a  Várban  is. 

Az  itt  felsorolt  adatokat  majdnem  kivétel  nélkül  Salamon 
könyvéből  vettem.  Buda  és  Pest  környéke  a  török  uralom  korában 
nem  került  lényegesen  más  természeti  hatások  körébe,  s  így  ezek- 
ben megtalálhatjuk  közvetve  vagy  közvetlenül  a  föld  összes  ha- 
tásait városunk  fejlődésére.  Induktivus  módon  is  bebizonyított- 
nak  vehetjük,  hogy  városaink  keletkezésében  az  első  döntő  be- 
folyást a  Duna  szabta  meg.  Városaink  fejlődésében  elsőrangú  sze- 
repet játszott  a  földrajzi  fekvés,  mely  természetes  alapja  volt  a 
kereskedelem  virágzásának.  Magyarország  természetes  határok 
közé  fogott  egységes  területe  a  természetellenes  határokig  ter- 
jeszkedő római  hódítás  megdöltével  egységes  állammá  lett  akkor, 
mikor  olyan  nép  foglalta  el,  mely  az  egész  területet  uralni  tudta. 
Amint  ez  megtörtént,  ismét  csak  a  földrajzi  fekvés  okozta  termé- 
szetes következmény  volt,  hogy  a  pesti  rév  balparti  fejénél  kelet- 
kezett helység  kezdett  fejlődni  Aquincum  rovására.  Azután  kö- 
vetkezett a  várvédelmi  szempont  előtérbe  nyomulása,  mely  Buda 
várának  vetette  meg  alapját.  A  török  és  kuruc  háborús  idők  elmúl- 

tával  ismét  leszorította  a  kereskedelmi  élet  fejlődése  a  békés 
időkben  a  várvédelem  fontosságát,  s  a  modern  gazdasági  élet, 
úgy  mint  hasonló  tényező  hatása  alatt  IV.  Béla  előtt,  ismét  a 
pesti  oldalra  terelődött. 

Erőszakos  városalapítási  kényszerítő  eszközöket,  hatalmi 
szó  nyomán  induló  munkát,  szubjektív  irányítást  alig  találunk  a 
történelemben.  Nem  hiszem,  hogy  akadjon  még  egy  város,  mely- 
nek fejlődésében  a  természetes  momentumokat  sikeresebben  le- 
hessen kimutatni,  mint  Budapestében,  Budapestnek  évezredeken 
át  aránylag  kevéssé  változó  földje,  mint  egy  drámai  színpad  tűnik 
elém,  hol  minden  díszlet,  tárgy,  ponyvákkal  letakarva  rejtőzik. 
A  szereplő  színészek  mintha  magukkal  hoznák  a  dráma  cselek- 
vényét, de  az  eszközöket,  díszleteket  a  ponyvák  alatt  kell  meg- 
keresniök.  A  játék  a  história,  de  a  kép,  elhelyezkedés  mindig  a 
színpad  és  a  hozzátartozóktól  függ. 

Természeti  hatások  érvényesüléséről  találunk  további  ada- 
tokat a  későbbi  századokban  is.  Azok  azonban  részint  ugyanazok, 
mint  az  előbbiek,  részint  intenzitásuk  csekélyebb.  A  XVIII,  szá- 
zad végével  meginduló  gazdasági  fejlődésre  ismét  nagy  hatással 
volt  a  föld.  Ezeket  a  hatásokat  már  részleteiben  is  vizsgálhatjuk, 
s  így  helyesebb,  ismétlések  elkerülése  céljából  is,  ha  azokat  a  gaz- 
dasági élet  ábrázolásának  fejezetébe  olvasztjuk  be. 

8.  A  domborzat  hatása  Budapest  fejlődésére. 

A  földnek  az  emberi  településre  gyakorlott  hatásai  közül 
a  legismertebb  az,  melyeket  a  felszín  tagolódása  okoz.  Nagy  vá- 
rosok csak  a  síkságon  keletkezhetnek.  A  nagyvárosi  kereskedelmi 
és  ipari  élet  elengedhetetlen  feltétele  a  síkság,  Budapest  területé- 
nek felszíne  igen  változatos  relief,  s  így  igen  különböző  befolyá- 
sok váltakoznak  ugyanazon  városon.  Nem  szabad  figyelmünk  kö- 
réből kibocsátanunk  sohasem,  hogy  e  befolyások  különböző  kultu- 
rális fokon  és  így  a  gazdasági  élet  különböző  természetes  felté- 
telei mellett  nem  voltak  egyformák, 

A  tatárjárásig  a  városi  település  a  síkság  pereméhez  illesz- 
kedett, Aquincum  és  utódja  Óbuda  még  az  őt  féloldalt  erősen 
szorító  hegyoldalra  sem  tudott  felkapaszkodni.  Pest  is  síksági 
város  volt,  s  a  dunai  árvizektől  meglehetősen  védett  hajdani  szi- 
geten épült  fel  a  pesti  rév  alatt,  A  városias  település  mindig 
iparkodott  a  síkság  keretéhez  alkalmazkodni,  kivétel  csak  a 
budai  vár  volt.  Budapesten  a  föld  reliefjének  hatása  tekinteté- 
ben tehát  kétféle  eredetű  részt  tudunk  megkülönböztetni,  a  ked- 
vező közlekedési  helyzet  nyomában  járó  kereskedelem  közbejötte 
és  a  várvédelem  hatása  alatt  keletkezett  városrészeket.  Harmadik 
csoportot  alkotnak  a  földhöz  kötött  települések,  amelyek  létre- 
jöttek volna  nagyrészt  akkor  is,  ha  az  ország  fővárosa  nem  e 
helyen  keletkezik, 

A  várvédelem  hatása  alatt  csak  a  budai  várhegy  tetején 
keletkezett  városias  település,  Óbuda  életében  is  kevés  szerepet 
játszott  a  domborzati  tényező,  mert  e  város  fennmaradásában  a 
tradíció  és  a  földhöz  kötöttség  érvényesül  leginkább,  A  kereske- 
delem és  ipar  a  tatárjárás  előtt,  s  a  török  hódoltság  megszűnte 
után  éreztette  uralkodó  hatását,  A  XIX,  században  e  hatás  majd- 
nem kizárólagossá  lesz,  A  kereskedelmi  és  ipari  gazdasági  élet 
szinterét  az  a  6 — 7  km.  széles  terület  szabja  meg,  mely  a  Duna- 
völgy fenekét  alkotja  a  20  méteres  magassági  körbék  között.  A 


relief  ezen  jellemző  hosszanti  kialakulása  okvetlenül  kemény  ha- 
tást gyakorolt  volna  a  város  arculatára,  ha  a  völgy  nem  lett  volna 
ilyen  tekintélyes  szélességű.  Amíg  Óbuda  arculatában  a  lapos 
terület  keskenysége  okozta  a  legfontosabb  fiziognomiai  jellem- 
vonást, Pest  fejlődésében  az  nem  alkotott  szoros  korlátokat.  A 
pesti  révnél  épült  s  falakkal  körülvett  belvárosból  a  közleke- 
dési főútvonalak  rögtön  sugarasan  szerte  ágazhattak,  az  pedig 
közismert  jelenség,  hogy  a  város  fejlődése  e  fő  közlekedési  út- 
vonalak mentén  történik.  A  20  méteres  magassági  görbe  tehát  csak 
akkor  kezdi  éreztetni  hatását,  ha  a  város  széltében  való  korlátlan 
fejlődésében  valahol  eléri  azt.  Az  első  lejtő  rögtön  gyakorolja 
visszataszító,  korlátozó  működését.  A  lejtősödéssel,  kivált  ha  a 
terület  régi  folyómedrek,  morotvákból  áll,  együtt  jár  a  változato- 
sabb felszíni  tagolódás,  a  hepe-hupás  felület,  amelyet  a  városias 
település  a  lehetőségig  elkerül.  Sok  nagyváros  épült  ugyan  hepe- 
hupás területen,  de  csak  ott,  ahol  más,  igen  erős  tényezők  mű- 
ködtek ebben  közre,  A  városias  település  igen  érzékeny  a  relief 
legkisebb  változásaival  szemben  is,  s  amíg  alkalmas  síkság  bőven 
áll  rendelkezésre,  a  város  fejlődése  azokat  keresi  fel. 

Pest  keleten  a  Duna  ferencvárosi  kanyarulatától  5  kilomé- 
ter távolságban  már  elérte  a  kőbányai  dombok  lábánál  a  20  méte- 
res magassági  görbét,  de  csak  az  utolsó  években,  A  20  méteres 
magassági  görbe  a  mi  esetünkben  tehát  már  csak  a  milliós  Buda- 
pestre lehet  hatással,  a  jövő  Budapest  fejlődésére,  Budapest 
településföldrajzi  térképe  azonban  máris  érezteti  gyengén  e  ha- 
tást. Az  utolsó  évtizedek  nagy  arányú  fejlődése  már  északon  és 
délen  a  völgy  alakjához  kezd  alkalmazkodni. 

Pest  voltaképpen  teljesen  a  síkságon  terjeszkedik.  Kő- 
bánya egyetlen  olyan  tartozéka,  mely  már  a  dombokon  épült.  De 
Kőbánya  sem  genetikailag,  sem  arculatban,  jellemben  nem  egye- 
zik Pesttel,  annak  külön  sajátságos  része  marad  mindig,  ellenben 
Újpest,  Rákospalota,  Erzsébetfalva  és  Kispest  szorosan  vett  külső 
részei  Pestnek.  Utóbbiak  bizonyítékai  Pest  alkalmazkodásának  a 
20  méteres  magassági  görbéhez,  vagyis  a  völgyfenék  pereméhez, 
így  a  szorosan  vett  nagyvárosi  fiziognomia  az  5 — 6  km.  széles 
völgyfenékhez  igazodva,  közel  18  km.  hosszúságban  mutatkozik, 
A  főváros  pesti  oldala,  amely  egyedül  alkalmas  nagyvárosi  arcu- 
lat kialakulásához,  mindig  érezni  fogja  ezentúl  fejlődésében  a 
reliefhez  kötött  szükséges  feltételeket.  Könnyen  érthető,  hogy 
a   belső  város    fejlődése   e    feltételeket   még   nem   érezte   —   az 


előbb  vázolt  okok  miatt.  De  a  belső  város  fejlődését  a  külső 
területeké  irányítja.  A  gyáripar,  raktárak,  pályaudvarok,  mun- 
kástelepek elérvén  a  síkság  keleti  peremét,  többé  már  nem  sugár- 
szerűen, hanem  a  völgyoldalak  keretei  között  csak  két  irányban 
növekednek,  s  hogy  a  Duna  viziútja  is  segít  ezen  irányoknak,  az 
még  maga  nem  a  fő,  hanem  csak  igen  fontos  mellékkörülmény, 
A  gyártelepek,  raktárak,  teherpályaudvarok  két  irányú  növeke- 
dése maga  után  húzza  a  belső  várost,  s  a  figyelmes  szemlélő  már 
most  is  látja  a  belső  üzleti  városnak,  a  „city"-nek  longitudinális 
növekedési  törekvését. 

A  balparti  város  keleti  ,,extravillan"-ja  Rákosszentmihály, 
Rákosfalva,  Mátyásföld,  Szentlőrinc  már  a  dombok  között,  vagy 
azok  tetején  épült  családi  ház  telepek,  ipari,  kereskedelmi,  gaz- 
dasági élet  nélkü/,  s  így  azok  ugyanolyan  kapcsolatban  állanak  a 
relieffel,  mint  a  magasabb  budai  hegység  villatelepei,  E  területeket 
éppen  a  relief  hatása  miatt  soha  sem  foglalja  el  a  nagyváros, 

A  budai  partra  a  Duna-völgy  lapos  fenekének  már  csak 
kisebb-nagyobb  foszlányai  jutnak.  A  Duna  mindig  nyugatra  törek- 
szik, a  hegyek  lábához,  s  így  csak  az  egyes  alámosott  hegyfokok 
között  maradnak  öbölszerű  sík  darabok.  A  jobb  part  sík  része  ezek 
szerint  föl  darabolódik,  ami  nagy  hátránya  az  egységes  nagyváros 
kialakulásának,  A  várhegy  környéke,  az  óbudai  és  kelenföldi  öb- 
lözetek  három  külön,  természettől  elkülönített  városrészt  fogad- 
hatnak csak  ölükbe,  ezek  közül  a  középsőt  a  várhegy  két  részre 
osztja.  Az  óbudai  és  kelenföldi  síkságok  tágasabbak,  s  így  többé- 
kevésbbé  már  alkalmasak  arra,  hogy  nagyvárosi  településnek  ad- 
janak szállást.  A  balparti  város  fejlődésének  törekvése  mégis 
érvényesül  a  budai  parton  is.  Éppen  a  legújabb  időben  látjuk  pár- 
huzamosan a  bal  parttal  a  budai  parton  is  északon  és  délen 
gyártelepek,  raktártelepek  keletkezését.  A  budai  partnak  a 
pestiéhez  hasonló  párhuzamos  fejlődése  azonban  élősdi  jellegű. 
A  Duna  gyakori  áthidalással  legyőzése  teszi  egyedül  alkalmassá 
ezt  a  partot  arra,  hogy  lépést  tartson  a  balparti  nagyváros  fejlő- 
désével. Ha  a  balparti  síkság  északon  és  délen  nagyon  eltávolo- 
dott már  a  belső  várostól,  sorra  kerül  a  jobbpart  síksági  része  is, 
mint  az  elsőnek  kikerekítése. 

A  jobbpart  hegyes  része  az  egyes  település, családi  háztelep 
befogadására  alkalmas,  A  budai  hegyek  településében  is  két  ere- 
detet látunk.  Az  egyik  a  földhöz  kötöttségben  gyökerezik,  A  budai 
hegység   régi   szőllőültetvényein   kisebb   számú    földmunkás   nép 

talált  lakóhelyet.  A  szöllöültetvényeket  a  filloxéra  ugyan  ki- 
pusztította, de  a  régi  lakosság  és  település  megmaradását  bizto- 
sította a  nagyváros  közelsége.  így  a  régi  egyes  telepek  lakossága 
foglalkozást  változtathatott  a  lakóhely  megváltoztatása  nélkül,  más 
részüket  pedig,  akik  lenn  a  városban  laktak,  a  lakbér  magassága 
szorította  fel  régen  birt  telkeikre,  A  budai  hegység  többi  telepü- 
lése  a   nagyvárost   mindig  kiegészítő   villa-építésből   keletkezett. 

A  relief  a  településekkel  kapcsolatosan  a  város  természetes 
határaira  is  befolyást  gyakorol.  A  mai  Budapest  határa  az 
1872-ben  egyesített  három  város  határaiból  alakult  ki,  melyhez 
nemrég  egy  kisebb  terület  Budakeszi  község  határából  kihasítása 
járult.  Ez  a  közigazgatási  határ  a  természetes  határnak  éppen  nem 
felel  meg.  A  város  természetes  határának  be  kell  zárnia  az  egész 
városi  lakosságot.  Városi  lakosság  az,  amely  az  őstermelővel 
szemben  kulturtermelésből  él,  A  kulturtermelés  természetes  ha- 
tárát a  relief  szabja  meg,  A  kettő  között  éles  határt  húzni  ugyan 
nem  lehet,  de  a  határnak  ott  kell  haladnia,  ahol  a  túlnyomóan 
kulturtermelést  a  túlnyomóan  őstermelés  váltja  fel.  Túlnyomóan 
kulturtermelés  a  városi  településsel  kapcsolatos.  Budapest  városi 
települése  a  6 — 7  km.  széles  Duna  völgy  sávjához  van  kötve,  s  így 
a  város  északi  és  déli  határát  a  kultúra  fejlődése  szabja  meg, 
tehát  a  város  gyarapodásával  változó. 

Újpest  és  Erzsébetíalva  a  kulturtermelés  gyarapodásának, 
térfoglalásának  eredménye,  ennélfogva  ott  a  kulturtermelés  túl- 
nyomó. A  természetes  városhatár  minden  körülmény  között  Új- 
pest és  Rákospalotát  egyfelől,  másfelől  pedig  Erzsébetfalvát  és 
Kispestet  Budapesthez  csatolja.  Ez  magának  a  kulturtermelés- 
nek  területe.  A  kulturtermelésből  élő  lakosság  nem  mindig  él 
közvetlenül  a  termelés  helyén,  de  ahol  e  lakosság  települése  túl- 
nyomó, az  előbbivel  szorosan  egybeforr.  A  termelésnek  és  lakás- 
nak természetes  feltételei  különbözők.  A  természetes  városi  tele- 
pülés hosszanti  elhelyezkedése  egymagában  előírja,  hogy  az  ott 
kereső  nép  a  városi  település  elkerülte  szomszédos  területeket 
szállja  meg,  így  keletkeznek  a  külső  villa  és  munkástelepek,  A 
kulturtermelés  gyarapodása,  a  villa  és  munkástelepek  kiterjedése 
és  a  relief  kétségtelenül  szoros  kapcsolatban  maradnak  mindig. 
Zavartalan  sík  területen  a  város  mindig  sugarasan  növekedik  min- 
den irányban,  ha  e  természetes  fejlődésnek  mesterséges  eszkö- 
zökkel útját  nem  állják,  (A  város  kiváló  érdekei  mindig  megkö- 
vetelik a  fejlődés  mesterséges  irányítását,  a  természetes  antro- 


pogeografíai  fejlődés  nem  mindig  a  leghelyesebb,  éppen  a  ter- 
mészeli hatásoknak  sokat  hangoztatott  legyőzésére  törekvés  nyil- 
vánul meg  ebben.)  Minthogy  azonban  Budapest  területének  dom- 
bozata  a  kulturtermelés  hosszanti  terjedését  írja  elő,  a  villa  és 
munkástelepek  töltik  ki  az  igy  előálló  űrt.  Budapest  település- 
földrajzi térképén  a  két,  5  és  10  km.  sugarú  kör  teszi  könnyűvé 
a  két  tipus  területi  összehasonlítását.  Már  az  5  km.  sugarú  körben 
hézag  mutatkozik  a  budai  oldalon.  A  hézag  déli  részének  be- 
népesedését  lehetetlenné  tették  a  lágymányosi  járhatatlan  régi 
Duna-medrek,  de  az  5  km.  sugarú  kör  másik  részén  a  villatele- 
pek gyors  szaporodásnak  indultak,  amint  a  kulturtermelés  a  sík- 
ságon betöltötte  az  5  km.  sugarú  kört.  Amint  a  kulturtermelés 
megközelítette  északon  és  délen,  bár  közbül  nagy  hézagokat, 
„kultursivatagok"-at  hagyva,  a  10  km.  sugarú  kört,  a  kőbányai 
dombok  környékén  ismét  egy,  a  kulturtermelésre  kevésbbé  alkal- 
mas és  így  kihagyott  hézag  keletkezett.  Ezt  a  hézagot  rögtön 
iparkodott  a  település  betölteni,  még  pedig  sikeresen  versenyezve 
a  budai  oldallal,  mely  a  domborzat  közlekedést  gátló  hatásai 
miatt  meglehetősen  lassú  lépésekkel  tud  csak  haladni.  De  csak  a 
budai  hegységben  marad  hátra  a  fejlődés,  az  óbudai  és  kelenföldi 
öblözetekben  jobban  neki  indul,  s  Budafok,  valamint  Békás- 
megyer azelőtt  földhöz  kötött  településeket  csakhamar  teljesen 
a  városhoz  kapcsolta.  A  10  kilométeres  övezetben  eső  Budaörs, 
Budakeszi,  Pesthidegkút,  Üröm,  Pilisborosjenő  a  domborzat  gátló 
hatása  következtében  még  nem  alakultak  át  külvárosi  telepü- 
léssé, hanem  megmaradtak  mai  napig  túlnyomóan  földhöz  kötött 
települések, 

A  most  vázolt  hatások  nyomán  létrejött  fejlődés  írja  elő 
Budapest  mai  természetes  határait.  Elmondhatjuk,  hogy  e  fej- 
lődés egyszerű  postulatuma  az  antropogeografiai  szabályoknak, 
s  csak  a  kulturtermelés  gyarapodásának  mértéke  kellene  hozzá 
mint  ismeretes,  hogy  a  reliefből  a  jövő  fejlődést  is  pontosan  ki- 
olvashassuk. 1872  óta  a  budai  hegységben  a  közigazgatási  határt 
még  nem  haladta  túl  a  természetes  határ,  sőt  éppen  megfordítva, 
a  főváros  területének  a  budakeszi  erdővel  történt  gyarapodása 
a  közigazgatási  határt  a  természetes  határon  túl  tolta.  Ezzel  szem- 
ben Békásmegyer  és  Budafok  már  majdnem  egészen  külvárosokká 
lettek.  A  pesti  oldalon  a  természetes  határ  gyorsan  túlhaladta  a 
közigazgatásit,  A  10  kilométeres  körön  belül  mindenütt  kultur- 
termelés és  kulturtermelésből    élő  lakosság   települését   találjuk 

meg,  túlnyomóan  földhöz  kötött  települést  csak  azon  túl  Sorok- 
sár, Rákoskeresztúr,  Cinkota,  Csömör,  Fót  falvakban  látunk. 
Földrajzi  szempontból  Újpest,  Rákospalota,  Pestújhely,  Rákos- 
szentmihály, Rákosfalva,  Mátyásföld,  Kispest,  Pusztaszentlőrinc, 
Erzsébetfalva,  Békásmegyer  és  Budafokot  Budapesttel  együttesen 
kell  tárgyalnunk. 

A  domborzat  hatásának  értékelése  szempontjából  szüksé- 
gesnek gondolom  az  összehasonlítást  Wien  határaival.  Wien  és 
Budapest  fejlődésében  a  domborzat  hatásának  érdekes  analógiá- 
ját látjuk,  pedig  a  felületes  rátekintésnél  úgy  tetszik,  mintha  az 
ellenkezője  állana  fenn.  Mind  a  kettő  Duna-parti  város,  s  Wien 
szintén  a  Duna  olyan  részén  épült,  ahol  a  folyam  a  hegység  és 
síkság  határát  alkotja.  Wien  településére  azonban  a  városvédelmi 
hatás  megszűnte  a  topográfiai  helyzet  következtében  nem  jelen- 
tett változást.  Wien  mai  belvárosa  mindig  ugyanazon  szerepet 
játszotta,  mint  Budapesten  a  vár,  de  terjedelmesebb  volt,  s  így 
nem  iparkodott  sohasem  elhagyni  az  ipari  és  kereskedelmi  élet- 
Ebben  nagy  szerepet  játszott  a  Duna,  mely  sok  ágra  szerteszaka- 
dozva ágainak  valóságos  labirintusával  választotta  el  Wient  a 
síkságtól.  Wien  a  XVII.  században  kinőtt  azon  kereteiből,  melyet 
a  hasonló  nevű  folyó  és  a  Duna-ág  közötti  hátság  írt  elő,  éppen 
úgy,  mint  Budapest  sem  tudott  megmaradni  a  török  hódoltság 
után  kissé  túlságosan  szűkre  szabott  kereteiben.  A  budai  vár  kör- 
nyéke, a  Rózsadomb  és  Gellérthegy  közötti  beöblösödés  nagyon 
hasonló  a  wienihez,  csakhogy  méreteiben  kisebb  és  lejtői  merede- 
kebbek. Wien  a  környező  völgyek  fölé  alig  20  méterrel,  s  csak 
lankás  lejtök  felett  emelkedik,  mig  a  budai  vár  70  méternyire, 
meredek  hegyoldalakkal  kapaszkodik.  Innen  van,  hogy  a  budai 
vár  külvárosai  sohasem  tudtak  szerves  kapcsolatba  jutni  a  fő- 
várossal, csakhamar  önállóságra  tettek  szert,  pedig  fejlődésüket 
megbénította  a  kedvezőtlen  topográfiai  helyzet.  Wien  külváro- 
sainak gyors  fejlődését  a  tágas  menedékes  terület  nagyban  elő- 
mozdította, de  a  belvárossal  a  szerves  kapcsolat  a  gyarapodás 
egyenletessége  és  élénk,  könnyű  közlekedés  miatt  sohasem  lazult 
meg.  Budapesten  ősi  tradíció  is  kedvezett  a  pesti  oldalnak,  hiszen 
a  régi  kereskedőváros  ott  sohasem  szűnt  meg  egészen.  Az  egy 
medrű  szép  szabályos  folyam  mintha  egyesíteni  akarta  volna  a 
két  várost.  Wien  területének  domborzati  képe  távolról  sem  olyan 
kedvező,  mini  Budapesté,  hiányzik  az  ipari  és  kereskedelmi  vá- 
ros éltető  eleme,  a  teljes  síkság.  A  Duna  szabályozása,  egyesített 

medre  azonban  most  már  Wienben  is  vonzza  a  császárváros  gaz- 
dasági életét,  s  a  nagy  gyártelepek,  raktárak,  mindig  erösebben 
áramlanak  a  Duna-parti  síkság  felé,  A  balparton  Floridsdorf  és 
Stadlau  fejlődése  világosan  mutatja  ezt  a  törekvést,  bár  a  Duna- 
meder erdei  (Práter,  Kaisermühlen,  Lobau),  melyek  erőszakosan 
kivonatnak  a  gazdasági  élet  tápláló  ereiből,  igen  erős  természet- 
ellenes gátat  állítanak  elébe,  A  balparton  nagy  területet  csatol- 
tak újabb  időben  Wien  városához,  ez  is  mutatja  a  város  fejlő- 
désének irányát. 

A  domborzatot  a  városok  fejlődésére  gyakorolt  hatásában 
vizsgálva,  Budapest  területét  nagyon  szerencsésnek  kell  minősí- 
tenünk, míg  Wien  területe  sokkal  kedvezőtlenebb.  Ezen  össze- 
hasonlítás is  azt  bizonyítja,  hogy  a  domborzat  gátló  hatása  legyőz- 
hető ugyan,  amit  Wien  szép  fejlődése  mutat,  de  a  városok  fiziogno- 
miájának  kialakulására  döntő  befolyást  gyakorol  mindig. 

9.  Budapest  vonzásterületének  közlekedési  földrajza. 

A  földrajzi  helyzet  nemcsak  a  település  keletkezésére  volt 
hatással  a  város  homályos  őstörténetében,  hanem  a  gazdasági  élet 
megváltozott  körülményei  között,  a  mai  nagyváros  fejlődésére  is. 
Nagyváros  csak  ott  jöhet  létre,  ahol  természettől  fogva  jó  és  al- 
kalmas közlekedési  vonalak  futnak  össze.  A  nagyváros  a  nagyban 
fogyasztás  és  termelés  helye,  A  fogyasztás  hatalmas  behozatalt, 
a  termelés  igen  jelentékeny  kivitelt  ír  elő,  A  nagyváros  így  szoros 
kapcsolatban  van  egy  nagy  vonzási  területtel,  amely  a  fogyasztás 
anyagát  szállítja,  és  a  termelés  anyagát  elviszi,  A  nagyváros  és 
a  vonzási  terület  összekapcsolói  a  közlekedési  vonalak, 

A  fogyasztás  és  termelés  összesűrüsödése  nagy  vonzási  te- 
rületről egyetlen  központba  már  magasan  fejlett  munkaképes 
úthálózatot  követel.  A  közlekedés  geográfiája  a  nagyváros  létének 
valóságos  alapját  mutatja  meg,  A  közlekedési  vonalhálózat  mun- 
kaképessége pedig  földrajzi  feltételekhez  van  kötve.  Míg  az  ős- 
termelés az  egész  vonzási  területhez,  a  kulturtermelés  egy  adott 
helyhez  kötött,  addig  a  kettő  kapcsa,  a  közlekedési  hálózat  bizo- 
nyos földrajzi  követelmények  szerint  elhelyezkedő  vonalak  men- 
tén fejlődik. 

Budapest  közlekedésföldrajzában  nem  maradhatunk  szűk 
területen.  A  nagyváros  vonzási  területe  óriási,  s  éppen  e  vonzási 
terület  nagyságán  nyugszik  a  nagyváros  fejlődése  és  virágzása, 
Budapest  vonzási  területébe  tartozik  az  egész  Magyar-birodalom, 
tehát  röviden  érintenünk  kell  hazánk  egész  területének  közleke- 
désföldrajzi jellemét. 

A  Duna  völgyének  lejtősödése  kelet  felé  irányul.  Kultu- 
rális életünknek  a  nyugatitól  elmaradásában  nagy  része  van  ennek 
a  kedvezőtlen  körülménynek.  Belvízi  hajózásunk  nem  tudott  a 
tengeri  hajózással  kapcsolatot  teremteni,  amihez  még  hozzájárult 
a  Vaskapu  járhatatlansága  is. 

Magyarország  morfológiai  egysége,  mely  belvizi  hajózásun- 

kat  és  szárazföldi  közlekedésünket  korlátok  közé  szorította  nem- 
zeti és  honvédelmi  nézőpontból  sok  előnyös  hatást  rejtett  mindig 
magában,  de  egyúttal  némi  tekintetben  kinai  fala  is  volt  a  haladás- 
nak, közgazdasági  zárkózottságnak  lett  okozója.  Nem  is  sejthet- 
jük, hogy  ha  a  pannóniai  beltenger  délnyugat  felé,  a  Dinári  Alpok 
áttörésével  csapódik  le,  minő  más  módon  alakul  ki  egész  köz- 
gazdaságunk, társadalmi  fejlődésünk  és  berendezkedésünk.  Bu- 
dapest kedvező  földrajzi  helyzete  ellenállhatatlanul  magához 
vonzotta  mindig  Magyarország  közlekedési  útját,  de  csakis  nyu- 
gat felé  közvetítette  a  forgalom  áramlatát  kontinentális  úton,  s 
ezért  lemaradt  a  világforgalom  útjáról,  melyekkel  a  kapcsolatát 
idegen  területek  közvetítették.  Az  Adriába  ömlő  Duna  Buda- 
pestet, mint  Magyarország  forgalmi  középpontját  világvárosi  ön- 
állóságra emelte  volna,  így  azonban  Budapest,  elzárva  a  tenger- 
től, kontinentális  forgalmi  centrum  csupán. 

Országunk  kitűnő  természetes  határai,  a  jól  körülbástyá- 
zott medencés  szerkezet  tömérdek  előnye  mellett  a  közlekedés 
elé  gátakat  raktak, 

Budapest  szerencsés  helyzetét  e  nagy  medencében  már  rész- 
letesen ismertettem,  és  szó  volt  már  az  ősi  természetes  utakról, 
melyeket  a  pesti  rév  nyalábszerüen  markolt  össze.  Most  csak  a 
XIX,  század  közepén  a  gazdasági  élet  megváltozott  körülményei 
között  kifejlődött  közlekedés  földrajzáról  lehet  szó, 

A  vasútépítés  megkezdése  előtt,  helyesebben  a  török  kive- 
rése  és  a  szabadságharc  közötti  időben  a  vízi  utak  mellett  az 
országutak  és  postaútak  hálózata  alakul  ki,  A  vasúti  hálózatban 
a  kormányok  törekvései  érvényesülnek,  s  így  annak  konfiguráció- 
ját nem  vezethetjük  vissza  minden  részletben  természetes  hatá- 
rokra. Az  1867.  esztendő  utáni  időben  a  vasúti  hálózat  összegyűj- 
tése Budapestre  részben  mesterséges  volt,  annyiban,  hogy  meg- 
akadályozták természetes  transversalis  útvonalak  keletkezését. 

A  XVIII.  század  magyarországi  közútjai  azonban,  bár  a 
Budapestre  központosítás  politikai  törekvése  ismeretlen,  vagy 
legalább  is  hatástalan  volt,  elhelyezkedésükben  nagyon  hasonlí- 
tanak a  mai  vasúti  hálózat  arculatára,  Klenner^)  térképén  Buda- 
pest központi  helyzete  éppen  olyan  kitűnő,  mint  az  újabb  vasúti 
térképeken.  Az  ország  nyugati  részének  kivételével,  ahol  Wien 
vonzása  erősebben  érezhető,  transversalis  fő  kereskedelmi  utak 

*}  Topographische  Handels  General  Post  und  Strassenkarte  des  öster- 
reichischen  Kaiserstaates von  F.  W.  Klenner,  Wien,   1841. 

(,,Hauptcommerzial    Strasse    der   Monarchie")    sehol    sem    kelet- 
keztek. Budapestről  hat  fő  kereskedelmi  út  sugárzik  szét. 

1,  Bécsi-út,  mely  a  régi  római  csapáson  halad  a  vörösvári 
völgyön  keresztül.  Delizsáncos  posta-út,  A  Nyitra  és  Garam  völ- 
gyekből Esztergomon  át  fő-út  egyesül  vele  Dorogban.  A  Vág- 
völgyön  ,,fő  kereskedelmi  út"  halad  Pozsonyon  át  Wienbe. 

2.  Fehérvári-út,  szintén  a  régi  római  csapáson.  Posta-út,  de 
már  Székesfehérváron  találkozik  a  Wien-Györ-Székesfehérvár- 
Paks  postaúttal.  Tehát  Budapesttől  alig  60  kilométernyire  van 
egy  bécsi  transversalis  út  Budapest  megkerülésével.  Tolna,  Fehér 
és  innen  délnyugatra  az  összes  dunántúli  megyék  közvetlen  össze- 
köttetésben vannak  Wiennel,  Nem  hagyhatjuk  azonban  figyelmen 
kívül,  hogy  a  posta  járat  mellett  is  Klenner  ezt  a  Györ-Paks-i  utat 
a  harmadik  kategóriába  sorozza,  mint  harmadrendű  kereskedelmi 
utat.  Nyilvánvaló  tehát,  hogy  az,  amit  a  moóri  harántvölgy  köz- 
lekedésföldrajzáról mondottunk,  ugyancsak  megállja  helyét,  mi- 
kor még  a  mesterséges  előnyök  mellett  is  harmadrangon  marad 
az  útja.  A  fehérvári-út  a  Nagyalföld  és  az  alpesi  tartományok 
közötti  forgalmat  bonyolította  le,  valamint  a  Nagyalföld  északi 
részének  és  az  északkeleti  vármegyéknek  a  tenger  felé  irányuló 
forgalmát  is. 

3-  Ujvidéki-út.  A  régi  bizánci  út  a  Duna-Tisza  közti  hátsá- 
gon. A  Balkánt  Közép-  és  Nyugat-Európával  kapcsolta  össze, 
tehát  mindig  elsőrangú  nemzetközi  útvonal  volt.  Az  első  trans- 
versalis főút  Budapesttől  160  kilométernyire  keresztezi,  ez  a 
Fiume-Eszék-Nagyvárad  vonal. 

4,  Szegedi-út.  Soroksárnál  ágazik  ki  az  újvidéki  útból.  Ez 
a  Bánság  útja. 

5,  Debreceni-út.  Örkénynél  ágazik  ki  a  szegedi  útból.  Békés 
és  Szabolcs  között  a  Nagyalíöld  egész  középső  részét  és  a  Bereg 
vármegyétől  délre  Erdély  északi  felét  hozza  a  pesti  révhez. 
Transversalis  útja  csak  egy  van,  a  Kassa-Szatmár-Kolozsvár- 
Nagyszeben-i,  az  is  Budapesttől  légvonalban  360  km.-nyire  éri. 

6,  Kassai-út.  Gácsországi  ősi  karaván-út.  Kassáig  nincsen 
transversalis  útja,  leszámítva  a  Gyöngyös-Félegyháza-i  utat,  mely 
a  debreceni  és  szegedi  vonalakkal  összeköti. 

E  hat  fő  kereskedelmi  útvonalhoz  járul  még  két  fő  útvonal 
(,,Haupt-Strasse") . 

7,  Váci-út,  mely  Észak-Magyarország  középső  részének  for- 

galmát  vezeti  le  a  Dunához.  Postaút.  Első  transversalis  útja  a 
Nyitráról  Kassára  vezető,  Budapesttől  légvonalban  kb.   100  km. 

8.  Eszéki-út,  mely  Érdnél  ágazik  ki  a  fehérvári  útból,  de  attól 
teljesen  független.  Szintén  postaút,  s  a  régi  római  csapáson  ha- 
lad. Szlavónia,  Baranya  és  Tolna  forgalmát  hozza  Budapest  felé. 
Baranyaváron  a  Wien-Eszék-Zimony-i  fő  kereskedelmi  utat  érinti, 
amely  Szlavónia  forgalmának  legnagyobb  részét  Budapesttől  el- 
veszi Wien  javára,  s  minthogy  körülbelül  a  balkáni  relációban  is 
egyenlő  hosszú  a  Budapest-Wien  úttal,  ebben  is  ártalmára  van 
Budapestnek. 

Az  1840.  évi  közúti  hálózatból  kitűnik,  hogy  a  XVIII,  szá- 
zadban és  a  XIX,  század  első  felében  Budapest  nemcsak  termé- 
szetes, hanem  valóságos  forgalmi  középpontja  is  volt  Magyar- 
országnak, s  ebben  csak  a  nyugati  és  délnyugati  részek  elvonásá- 
val bénította  meg  Wien.  Pozsony,  Trencsén,  Sopron,  Vas,  Zala, 
Somogy,  Baranya,  Verőce,  s  az  ezektől  még  tovább  délnyugatra 
eső  vármegyék  közlekedési  ereinek  szíve  Wien  volt,  nem  Buda- 
pest. Budapesttől  Bezdánig  tehát  a  Ferenc-csatorna  torkolatáig 
egyetlen  postaút  sem  keresztezte  a  Dunát.  Fölfelé  az  esztergomi 
átkelés  pedig  nem  ártott  Budapest  forgalmának,  sőt  ellenkezőleg, 
pótolta  a  földrajzi  fekvés  azon  hátrányát,  melyeket  a  Duna 
visegrádi  szorosa  okoz. 

Nemcsak  predesztinálta  a  természet  Budapestet  a  Nagy- 
Alföld  és  Erdély  közlekedésének  uralására,  hanem  tényleg  a 
XVIII.  század  összes  fő  útvonalai  ide  futnak  össze  erről  a  terület- 
ről. A  vasútépítés  kezdetben  még  nem  volt  a  földhözkötöttségtől 
annyira  független,  mint  ma,  így  csekély  kivétellel  a  vasutak  a 
régi  főbb  útvonalak  csapásait  követték,  éppen  úgy  megtartva  az 
útcsapások  állandó  tradícióit,  mint  más  utak,  hacsak  a  közleke- 
dési politika  nem  szenvedett  irányváltozást,  helyesebben  addg, 
míg  közlekedési  politika  életbe  nem  lépett. 

A  magyar  vasúti  hálózat  keletkezése  az  osztrák  törekvések 
és  munka  eredménye  volt,  leszámítva  a  , .magyar  központi  vasút- 
társaság" Pest-Vác  és  Pest-Szolnok  vonalait.  Az  első  magyar  vas- 
útépítést rendkívül  befolyásolta  a  Duna  iránya.  Pest  akkor  már 
virágzásban  volt,  s  a  magyar  ipar  és  kereskedelem  központja. 
Középeurópa  legnagyobb  emporiuma  pedig  Wien  volt.  De  Wien 
a  Duna  jobb  partján,  Pest  és  vele  Közép-Európa  éléskamrája,  á 
Nagyalföld  is  a  balparton  volt,  A  szolnoki  vonalat  okvetlenül 
össze  kellett  kapcsolni  a  wienivel,   a  Duna  áthidalása   azonban 

akkortájt  még  nem  volt  könnyű  feladat,  A  wieni  első  vasútvonal, 
illetve  eredetileg  csak  váci  vasút,  a  Duna  könyökét  megkerüli. 
Abban  az  időben,  mikor  a  gőzhajózás  már  teljesen  meghódítja 
a  folyamot,  tehát  felhasználható  lesz  a  természetes  közlekedési 
vonal,  vasútat  is  építenek  a  part  hosszában.  Érdemes  hangsúlyozni, 
hogy  az  első  magyar  vasút  csapása  megegyezik  egy  kitűnő  víziút 
csapásával,  tehát  amikor  még  emberi  munkával  tökéletesített  köz- 
lekedési útvonal  sehol  sincs  egyebütt  az  országban,  már  rendel- 
kezünk Pest  és  Vác  között  két  uerseny-\ona\\a.\.  Széchenyi  István 
nem  féltékenységből  volt  ellensége  a  vasútnak  általában,  hanem 
csak  ennek  a  vasútnak,  amely  csakugyan  erőpazarlás  volt  a  nem- 
zet részéről. 

Második  vasútunk  Pest  virágzását  segítette  elő  és  megfelelt 
a  természetes  fejlődés  kezdetének,  A  Pest-Szolnok  vasútvonal 
természetes  folytatása  a  szárazon  a  Duna  Wien- Vác  szakaszá- 
nak, s  ott  éri  a  Tiszát,  ahol  az  már  hajózható,  A  belvízi  hajózás 
és  a  szárazföldi  utak  e  tökéletesített  fajtája  jól  kiegészíthették 
egymást,  A  szolnoki  vonal  a  magja  lehetett  volna  egy  gyorsan 
fejlődő  hálózatnak,  mely  a  Nagyalföld  összes  útait  Pest  felé 
vonzotta  volna, 

A  szabadságharc  után  vasúti  hálózatunk  Wien  javára  fejlő- 
dik, A  „Ferenc  József  császár  keleti  vasút"  a  magyar  medencét 
teljesen  Wienhez  akarja  kapcsolni.  Az  abszolút  kormány  közle- 
kedési politikájának  nyoma  még  ma  is  megvan  a  nyugatmagyar- 
országi vasúthálózat  konfigurációjában.  E  politikát  támogatta  a 
földrajzi  fekvés  befolyása  is,  a  Győri  medencét  egyformán  éri  Wien 
és  Budapest  vonzása.  Már  1850-ben  létesül  az  első  vasúti  össze- 
köttetés Wien,  Pozsony,  Vác  és  Pest  között,  1853 — 57-ben  Pest- 
Cegléd-Szeged-Temesvár,  57 — 58-ban  Pest-Szolnok-Nagyvárad  és 
Arad  között,  A  vasúti  hálózat  eme  kialakulásában  ismét  Budapest 
földrajzi  helyzetének  kiváló  előnyét  látjuk  kidomborodni.  Az 
osztrák  kormány  semmi  esetre  sem  Pestet  akarta  Magyarország 
közlekedési  gócpontjává  tenni.  Mégis  a  Közép-Duna  meridionális 
szakasza  ellenállhatatlanul  kényszerítette  a  Wien  felé  törekvő 
vonalakat  a  Duna  könyöke  alatt  egyesülésre,  A  szárazföldi  köz- 
lekedésre a  régi  karavánútakra  gyakorlott  ősi  befolyás  érvénye- 
sül a  megváltozott  eszközök  mellett  is.  Pest  az  Alföld  vasútjait 
összegyűjti,  Magyarország  nyugati  részén  a  kialakuló  vasúti  háló- 
zat ellenben  független  lehet  Pesttől,  Az  1856-ban  megnyílt  Wien- 
Gy őr-Komárom  vonal  nem  a  régi  bécsi  országút  mentén  fejlődik 


tovább,  hanem  felhasználja  a  moóri  völgyet  és  Székesfehérvár 
felé  irányul  (1860.),  megvolt  azonkívül  már  a  terv,  hogy  innen 
folytatódjék  a  Duna  jobbpartján  a  hajdani  mursa-i  római  út 
mentén  Eszékig,  A  Balkánt  Wiennel  tehát  Budapest  megkerülé- 
sével akarták  összekapcsolni. 

Magyarország  közlekedési  földrajza  1850 — 1867.  között  te- 
hát két  nagy  vonzási  területet  mutat.  Dunántúl  és  a  Kisalföld  tel- 
jesen Wien  vonzási  területe,  a  Nagyalföld  ellenben  Pesté.  Könnyű 
elképzelnünk,  hogy  a  Duna  meriodionális  szakaszának  gátló  ha- 
tása nélkül  Szeged,  Temesvár,  Arad,  a  Nagyalföld  déli  fele  tel- 
jesen Wien  vonzási  területébe  került  volna,  s  így  a  magyar  köz- 
lekedési hálózat  egészen  más  képet  nyer. 

Magyarország  nyugati  részének  első  vasúti  hálózata  a  göz- 
hajózástól  már  meghódított  vízi  útjainknak  Wiennel  összekapcso- 
lását célozta.  A  Száva-völgyében  Sziszekig  épül  vasút,  addig  a 
pontig,  ahonnan  a  Száva  már  hajózható  (1862).  A  Dráva-völgy- 
ben Barcsig  halad  az  első  építés.  A  tenger  felé  irányuló  közleke- 
désben Trieszt  privilégiumot  nyer  Fiúméval  szemben.  A  hajóz- 
ható Szávát  a  Sziszek-Steinbrück  vonal,  a  Drávát  a  Barcs-Prager- 
hof  vonal  köti  össze  a  Wien-Triest  fővonallal. 

Magyarország  reliefjének  minden,  Budapest  fejlődésére  ká- 
ros közlekedésföldrajzi  sajátságát  kihasználják  Wien  és  Triest 
javára,  s  ezzel  nagy  területeket  kihasítanak  Budapest  vonzási  te- 
rületéből, mindamellett  azok  a  földrajzi  tényezők,  melyek  a  pesti 
révhelyet  a  magyar  medencék  természetes  középpontjává  tették 
az  Árpádok  korában,  győzedelmeskednek  most  is,  mert  az  ország 
szíve  a  Nagyalföld,  csak  Budapest  közvetítésével  érintkezhetik  a 
Nyugattal.  Minden  önállóság,  politikai  hatalom  nélkül,  mely  Bu- 
dapest támogatására  érvényesülhetett  volna,  a  vasúti  hálózat 
középpontjává  lesz  városunk,  A  Duna  kanyarulata  270''-os  külső 
szögének  összes  sugarai  Budapesthez  kényszerülnek. 

Budapestet  később  a  politikai  hatalom  is  támogatta,  hogy 
vonzási  területe  befogja  az  egész  Magyar-medencét.  A  középpon- 
tosított  magyar  vasúti  hálózat  képe,  s  annak  Budapest  fejlődé- 
sében játszott  óriási  szerepe  annyira  ismeretes,  hogy  csak  rész- 
letes tanulmányok  nyújthatnának  újat.  Ahelyett,  hogy  erre  ki- 
térnénk, a  Budapest  környékén  összefutó  vasúti  vonalak  föld- 
rajzának néhány  közelebbi  részletét  akarom   megvilágítani. 

A  Nagyalföldről  négy  fővonal  érkezik  Budapesthez  110" 
sugarak  befogta  területről.  A  pesti  rév  szerepét  ma  az  összekötő 


vasúti  híd  vette  át.  A  vasúti  hídtól  nyugatra  három  fővonal  ágazik 
szét  90"  sugarak  befogta  területre  a  Dunántúlra  és  a  felső  Duna 
és  a  Földközi-tenger  közötti  területre  A  nyolcadik  fővonal  a 
Duna  és  Budapest  meridiánja  közötti  területet,  tehát  Északnyu- 
gat-Magyarországot kapcsolja  össze  az  első  héttel.  A  négy  nagy- 
alföldi és  a  három  dunántúli  fővonal  egyezően,  harmonikusan 
összefolyni  látszanak,  a  nyolcadik  ellenben  igen  tökéletlen  képet 
mutat  már  messziről  is,  amennyiben  tehetetlenül  kényszeredik 
Párkány-Nánától  kezdve  a  Duna  hatalmas  kanyarulatához. 

Az  úgynevezett  ,,marcheggi"  fővonal  a  legtökéletlenebb  fő- 
vonalunk, amely  a  földrajzi  kedvezőtlen  befolyásokkal  szemben 
tehetetlennek  mutatja  építőit.  Ma  még  ez  a  tökéletlen  vonal  a 
fő  útvonalunk  nyugat  felé,  holott  a  természetes  földrajzi  helyzet 
mindenkor  a  Duna  jobb  partján  jelölte  ki  a  Wien  és  a  felső  Duna- 
vidék felé  vezető  közlekedés  áramlási  irányát,  A  hajdani  bécsi 
országút  csapása  felülmúlja  még  a  bicskei  fővonal  csapását  is, 
minthogy  a  Dunától  Almásfüzitőt  a  piszkei  vasútvonal  a  Dunától 
74  km,,  míg  a  bicskei  85  km.  úttal  éri  el,  a  lejtősödés  váltakozása 
pedig  a  bicskei  vonalon   aránytalanul  kedvezőtlenebb. 

Közelebbről  a  fővonalak  egymásba  kapcsolódásának  töké- 
letlenségét látjuk.  Az  ősi  karavánútak  az  évezredeken  keresztül 
a  föld  felületéhez  alkalmazkodó  csapásokból  nyugodtan,  minden 
mesterkedés  nélkül  alakultak  ki.  A  vasutak  építésénél,  elhelye- 
zésénél túlnagy  szerepet  játszik  a  részérdek,  a  tőke.  A  vasútnak 
csapása  pedig  ugyanazon  befolyások  alatt  áll,  mint  a  karavánúté, 
A  tökéletesített  közlekedés,  a  kedvezőtlen  földrajzi  befolyások 
elleni  küzdelem,  a  földhöz  kötöttségtől  szabadulásra  törekvés  nem 
jelentheti  azt,  hogy  ne  használjuk  ki  készséggel  a  földrajzi  hely- 
zet előnyeit,  hogy  a  kedvező  befolyásokat  is  iparkodjunk  eltaszí- 
tani. A  régi  karavánútak  földhözkötöttek  voltak  teljesen,  de  ipar- 
kodtak kihasználni  az  összes  előnyöket  is.  Rideg  megtöréseket  a 
karavánútakon  hiába  keresünk.  Azok  nyugodtan,  simán  folytak 
egymásba,  mint  a  folyóvizek,  A  városok  falait  körülfolyták,  s  za- 
vartalanul egyesülve  egészítették  ki  egymást,  A  mai  vasútvonalak 
nélkülözik  ezt  a  körvasútat,  mely  őket  egymással  simán  össze- 
kapcsolná, A  dunántúli,  wieni,  északnyugati  vonalak  nincsenek 
szerves  kapcsolatban  a  nagyalföldi  vonalakkal,  amit  a  mellékelt 
nagyvasúti  és  pályaudvarok  térképvázlata  világosan  bizonyít. 

Semmi  sem  nyújt  világosabb  képet  valamely  terület  közle- 
kedésének fejlettségéről,  mint  a  valamely  gócpontból  egyenlő  idő 

alalt  elérhető  helyeket  vonallal  összekötve  ábrázoló  úgynevezett 
„izochron"  térképek.  Ha  az  izochronok,  az  egyenlő  idő  alatt  el- 
érhető helyeket  összekötő  görbék  középvonalai  párhuzamosan 
futnak  az  ország  politikai  határával,  akkor  a  főváros  tekintet  nél- 
kül geometriai  helyzetére,  az  ország  szivében  van.  Egészen  kez- 
detleges közlekedési  eszközök  mellett  az  izochronokat  csak  a  lej- 
tősödés  és  természetes  közlekedési  akadályok  befolyásolják,  hogy 
ne  tökéletes  köröket  írjanak  le.  Egyenletes  sima  síkságon  a  gya- 
logjáró köröskörül  mindenfelé  egyenlő  gyorsasággal  haladhat.  Ha 
azonban  patak  folyik  keresztül  a  síkon,  akkor  egy  meghatározott 
helyű  gázlóhoz  kell  mennie,  még  akkor  is,  ha  az  nem  esik  a  cél- 
pont egyenes  vonalába.  Az  egyenlő  idő  alatt  elérhető  helyek  gör- 
béjét ebben  az  esetben  a  gázló  már  befolyásolja.  Ha  megszűnik 
a  síkság  és  lejtő  következik,  a  haladás  lassúbbá  válik.  így  utak 
nélkül  az  izochronok  csak  a  domborzat  és  közlekedési  akadályok 
szerint  módosulnak. 

Magasfokú  közlekedési  berendezések  esetén  az  út  minősége 
és  a  közlekedési  eszköz  sebessége  lesznek  döntő  hatásúak,  A  mai 
vasúti  hálózat  mellett  az  izochronok  rendkívül  változatos  csillag- 
szerű rajzokat  mutatnak,  mert  a  sokféle  út  és  közlekedési  eszköz 
mellett  különböző  irányokban  különböző  sebességgel  haladha- 
tunk. A  domborzat  és  közlekedési  akadályok  mellé  tehát  még  az 
út  és  közlekedési  eszköz  hatásai  járulnak.  Az  utak  és  eszközök 
rendkívül  változatosak.  Földrajzi  nézőpontból  akkor  nyerjük  a 
leghelyesebb  képet,  ha  az  állandóan  rendelkezésre  álló  eszközök 
és  utak  közül  a  leggyorsabbat  vesszük  alapul.  A  leggyorsabb  út 
és  eszköz  rendesen  teljesítőképességében  is  az  első.  Minél  sűrűbb 
a  vasúti  hálózat  és  minél  egyenletesebb  a  vonalak  teljesítőképes- 
sége, annál  szabályosabb  a  vonalak  teljesítőképessége,  annál  sza- 
bályosabb lefutásúak  az  izochronok.  A  kitűnő  közlekedési  eszkö- 
zökkel felszerelt  nagyváros  izochron  térképe  hasonlít  már  a  puszta 
síkságéhoz,  csakhogy  az  izochronok  egymástól  sokkal  távolabb 
vannak,  A  nagyvárosban  ugyanis  minden  irányban  rendelkezésre 
állanak  kitűnő  közlekedési  eszközök. 

Budapest  helyi  közlekedésének  mellékelt  izochron  térképein 
a  közlekedési  eszközök  földhöz  kötöttsége  jól  látható.  A  város 
utcahálózatának  fejlődése,  a  közlekedés  gyorsasága  és  a  felszín 
reliefje  annyira  szoros  összefüggésben  vannak  egymással,  hogy 
ez  nem  is  kíván  hosszabb  magyarázatot. 

Budapest   helyi   közlekedésének   izochron   térképén   közép- 


8g       ......>«»..».............»..............«..•.................... 

pontul  a  Károly-körútat  vettem,  mely  a  város  természetes  közép- 
pontja. Az  izochronok  szerkesztésénél  csak  az  állandóan  ren- 
delkezésre álló  s  a  nagy  tömeg  szállítására  berendezett  közleke- 
dési eszközöket  vettem  figyelembe.  A  társaskocsi- járatok  sebes- 
ségét óránkinti  6  km.-nek,  a  villamos  vasútakét  a  belső  területen 
8  km.,  a  külső  övezetben  12  km.,  a  városon  kívül  16  km.-nek  vet- 
tem személyes  megfigyelések  összegyűjtése  alapján,  mint  közép- 
értéket, A  belső  terület  8  km.-es  középértéke  túlságos  kevésnek 
tűnhetik  fel,  de  a  mi  közlekedési  mizériáink  mellett  e  szám  még 
inkább  kissé  optimisztikusnak  vehető.  Egy  évi  mindennapos  meg- 
figyelésem a  Gellért-tér-Károly-körút  vonalon  még  kisebb  közép- 
értéket adott.  A  csavargőzösöket  egészen  ki  kellett  kapcsolnom, 
mert  a  hosszú  várakozási  időt  tekintetbe  véve,  a  Dunapart  egyet- 
len pontján  sem  zavarják  a  15  perces  izochronokai. 

Izochronjaink  megszerkesztésével  kitűnt,  hogy  a  Károly- 
körútról  a  2  km.  sugarú  kört  a  15  perces  izochron  csak  egyetlen 
helyen,  a  földalatti  vasút  vonalán  tudja  átlépni.  A  30  perces 
izochron  a  4  km.  sugarú  kört  ellenben  több  helyen  eléri,  sőt  a 
Tomcsányi-úttól  a  Soroksári-útig  többnyire  e  kör  közelében  ma- 
rad. A  4  km.  sugarú  kör  befogja  a  balparti  városrész  egész  bel- 
területét. Az  izochronok  igen  érzékenyen  mutatják  meg  az  ember 
uralmát  a  tér  felett,  s  éppen  ez  ad  nekik  különös  becset.  A  tér 
akármilyen  merev  és  változatlan,  a  közlekedési  eszközök  töké- 
letesedésével mégis  rugalmas  és  gyorsan  változó  lesz.  A  tér  és 
távolság  viszonya  nem  állandó,  mikor  a  távolságot  időben  fejez- 
zük ki,  ami  a  kultúrember  nézőpontjából  fontosabb,  mint  a  mé»- 
terekben  kifejezett  távolság.  Budapest  balparti  belső  területe  tel- 
jesen síkságon  épült,  s  így  az  izochronokra  természetes  befolyást 
nem  gyakorol  a  relief.  A  közlekedés  és  ezzel  az  izochronok  min^ 
den  korlátozásától  menten  szabadon  fejlődhetnek  a  dunai  oldal 
kivételével,  s  Budapesten  a  kultúrember  még  sem  uralja  a  tért, 
Budapest  belső  területének  közlekedésföldrajza  olyan  kezdet^ 
leges  állapotokat  mutat,  mint  akármelyik  falué,  ahol  minden  em- 
ber számára  rendelkezésre  áll  egy  parasztkocsi.  A  tér  időben 
kifejezett  meghódítása  Budapesten  sem  sikerűit  jobban,  mint  a 
legkezdetlegesebb  földhöz  kötött  telepűléshelyen,  ha  eltekintünk 
a  költséges  fiáker  vagy  magáneszközöktöl, 

A  45  és  60  perces  izochronok  az  extravillan  területén  mo- 
zognak. Érdekes  tudni,  hogy  vannak  a  Károly-körúttól  6  km,  tá- 
volságban egyes  pontok,  melyek  egy  óra  alatt  minden  rendelke- 


zésre  álló  tömegszállításra  szánt  közlekedési  eszköz  igénybevé- 
telével sem  érhetők  el,  vagy  pedig  éppen  futja  ezen  időből.  A  45 
és  60  perces  izochronok  a  jobbparton  teljesen  a  relief  hatása 
alatt  vannak,  s  nagyon  emlékeztetnek  a  Duna  0  pontja  feletti 
100  méteres  magassági  görbére. 

A  75  és  90  perces  izochronok  olyan  területeket  ölelnek  fel, 
amelyek  a  város  kulturális  életében  már  kevéssé  vesznek  részt. 
Ezek  az  izochronok  már  kétféle  eredetűek.  Nagyobb  részük  még 
a  helyi  közlekedés  szerint  igazodik,  kisebb  részük  azonban  már 
érzi  a  nagyvasútak  hatását.  A  tér  uralásának  térképe  most  már 
sajátságos  jellemet  mutat.  A  nagyvasútak  mentén  ritkásan  he- 
lyezkednek el  az  állomások,  amelyek  gyorsan  elérhetők,  de  a 
közbülső  területek  igen  gyakran  csak  úgy,  ha  az  állomásról  vissza- 
felé megyünk,  így  keletkeznek  az  állomások  körül  az  izochron- 
körök. 

Harmadik  izochron-térképünk  Budapest  egész  vonzási  te- 
rületének izochronját  ábrázolja  egy-órás  távolságokkal.  Monda- 
nom sem  kell,  hogy  Magyarország  dombozati  térképe  élesen  ke- 
resztül tükröződik  ezen  a  térképen  is.  Az  átnézetes  térkép  az 
apróbb  részleteket  természetesen  elhanyagolja,  s  így  izochronjai 
már  nem  igazodnak  menetrendhez,  vasúti  állomáshoz,  hanem  a 
közlekedési  eszközök  legjobb   teljesítőképességéhez. 

Izochron-térképeink  megértéséhez  szükséges  még  tudnunk, 
hogy  a  nagyvasútak  kiindulási  pontján  minden  esetben  15  perc 
várakozási  időt  vettem.  Az  átnézetes  térkép  az  1904.  évi  közleke- 
dési eszközök  alapján  készült,  s  így  az  újabb  időben  épült  vas- 
utak, különösen  a  balatoni  és  székely  vasutak  tehát  még  nincse- 
nek tekintetbe  véve. 

A  városok  fejlődésében  a  jó  közlekedés  óriási  szerepet 
játszik.  A  város  kulturális  hatása  vonzási  területére  a  közlekedés 
könnyüségén  és  gyorsaságán  alapul,  A  vonzási  terület  és  vala- 
mely nagyváros,  mint  a  vonzási  terület  középpontjának  viszonya 
sok  tényezőtől  függ.  A  magasabb  kultúra  feltételezi,  hogy  terü- 
letének minden  része  valamely  nagyváros  vonzási  területébe  tar- 
tozik. A  nagyvárosok  vonzási  területei  tehát  egymással  határo- 
sak, ha  a  politikai  és  vámhatár  olyan  nagyobb  területet  zár  ma- 
gába, melyen  több  nagyváros  is  van.  Magyarországnak  önálló 
politikai  határa  van,  ez  azonban  nem  esik  össze  a  vámhatárral. 
A  politikai  határ  különálló  szerepét  erősíti  még  azon  körülmény, 


hogy   a  magyar  vasutak  túlnyomó  részben   az   állam  birtokában 
vannak,  tehát  önálló  közlekedési  politika  alapjául  szolgálhatnak, 

Budapestnek  a  közlekedés  alapján  nyugvó  vonzási  terüle- 
tének antropogeografiai  jellemzésekor  tehát  igen  bonyolult  hatá- 
sokat kell  figyelembe  vennünk.  A  vámhatár  az  egész  magyar- 
osztrák monarchia  területét  felöleli.  Magyarországot  Budapest 
tehát,  bár  annak  egyetlen  nagyvárosa,  nem  uralhatja  egyedül, 
mert  a  politikai  határon  kívül  fekvő  vámhatár  megengedi,  hogy 
más  nagyváros  vonzási  területének  határa  átcsapjon  e  politikai 
határon.  A  vonzási  határok  természetesen  sohasem  élesek,  sőt 
nagy  területek  vannak  két  nagyváros  vonzási  területeinek  határ- 
vidékein, melyeket  sürü  idegszálak  kötnek  össze  mind  a  kettővel. 
Ezért  csak  nagyon  részletes  és  beható  tanulmányozás  alapján 
határolhatjuk  el  vonalakkal  őket.  Magyarország  politikai  határa 
párosulva  az  állami  kezelésben  levő  vasúti  hálózattal,  mégis  lehe- 
tővé teszi  némileg  az  idegen  városi  határok  kizárását  Budapest 
javára. 

A  kisebb  városok  politikai  határon  belül  külön  önálló  kisebb 
vonzási  területeket  birtokolnak.  E  vonzási  területek  nagysága  a 
város  kulturális  életének  intenzitásától  függ.  A  kisebb  város  a 
maga  szűkebb  területével  együttesen  tartozéka,  bolygója  a  nagy- 
városnak, az  álló  csillagnak,  de  amint  a  nagyváros  vonzási  terü- 
letében ilyen  többé-kevésbbé  önálló  kulturcentrumok  lépnek  fel, 
azt  már  külső  övezetnek  kell  neveznünk. 

Ezek  alapján  Budapest  vonzási  területe  különböző  öveze- 
tekre osztható.  Közlekedésföldrajzi  nézőpontból  e  felosztás  a 
következő: 

Első  övezet  maga  a  város,  melyet  az  önálló  helyi  közlekedés 
jellemez.  A  sürü  közlekedési  hálózat  egységes  helyzetet  teremt, 
a  terület  minden  pontja  könnyen  megközelíthető. 

Második  övezet  a  szomszédos  forgalom  területe.  A  közle- 
kedés eszköze  a  nagyvasút.  A  szomszédos  forgalom  területe  ott 
kezdődik,  ahol  az  első  vasúti  állomások  izochron-körei  különvál- 
nak, s  a  városhoz  közelebb  eső  nagyobb  területek  nagyobb  időbeli 
távolságban  vannak,  mint  a  távolabb  eső  vasúti  állomások  kör- 
nyéke. A  közlekedés  tehát  már  nem  áramlik  szabadon  minden 
irányban,  hanem  kötött  vonalakon,  s  azokon  elért  pontokból  su- 
gárszerűen. 

Harmadik  övezet  az  a  terület,  amely  még  élénk  összekötte- 
tésben van  Budapesttel,  annyira,  hogy  azon  egy  másik  nagyváros 

fejlődése  még  igen  nagy  nehézségbe  ütköznék,  még  akkor  is,  ha 
különben  rendelkeznék  minden  ehhez  szükséges  feltétellel.  Szük- 
séges kelléke  e  területnek,  hogy  minden  pontjáról  a  városba  le- 
hessen jutni  egy  nap  alatt  úgy,  hogy  a  városban  a  dolgát,  üzle- 
tét stb.  elvégezhesse,  megköthesse,  amelyre  legalább  8  órát,  egy 
napi  rendes  munkaidőt  szánhasson.  Ebben  az  övezetben  azonban 
már  önálló  életű  városok  keletkezhetnek  a  fent  említett  értelem- 
ben. Állandóan  a  nagyvárosban  foglalkozó  egyének  ebben  az 
övezetben  már  nem  lakhatnak. 

Az  első  és  második  övezet  határa,  helyesebben  határsávja 
a  Budapest  szomszédos  forgalmának  izochron-térképén  szembe- 
tűnő. A  második  és  harmadik  övezet  határa  is  látható  e  térkép- 
vázlaton. Alkalmasnak  gondolom  e  határ  megállapítására  a  Buda- 
pesten iskolába  járó  gyermekek  vasúti  bérletjegy-statisztikáját. 
Ebből  kitűnik,  hogy  azon  helységékből,  melyekből  a  Károly-körút 
másfél  óra  alatt  elérhető,  még  tömegesen  járnak  Budapestre  isko- 
lába a  gyermekek.  E  helyek  Nógrádverőce,  Gödöllő,  Monor,  Tak- 
sony, Martonvásár,  Pilisvörösvár.  A  helyi  érdekű  vasutak  a  20 
kilométeres  körön  belül  a  budai  hegyi  falvak  kivételével  úgy- 
szólván az  összes  területeket  ide  kapcsolják,  a  nagyvasútak  men- 
tén pedig  e  területnek  hosszú  karjai  nyúlnak  szerteszét. 

A  harmadik  övezet  külső  határainak  szemléltetése  céljá- 
ból szerkesztettem  egy  kis  térképvázlatot  annak  feltüntetésére, 
melyek  azok  a  helyek,  melyekről  Budapestre  lehet  egy  nap  alatt 
jönni  úgy,  hogy  itt  a  beránduló  legalább  8  órát  tölthet.  A  80  kilo- 
méter sugarú  körben  csak  egyes,  kevésbbé  sűrűn  lakott  hegy- 
vidékek nem  rendelkeznek  ezen  feltétellel.  A  vasúti  fővonalak 
mentén  itt  is  hosszú  karok  nyúlnak  ki,  melyek  nyugaton  össze- 
ölelkeznek Wien  hasonlóan  megszerkesztett  karjaival. 

Az  első  övezet  forgalma  198  3  km.  vasúti  és  133  km.  társas- 
kocsi vonalon  és  8  7  km.  vízi  úton  bonyolódott  le  1911-ben,  tehát 
hozzávetőlegesen  15,240  hektár  területre  hektáronkint  14  4  m, 
útvonal  esik.  A  székesfőváros  egész  területe  nem  esik  ma  még 
egészen  bele  az  első  közlekedési  övezetbe.  A  18,661  hektár  terü- 
letből mintegy  5920  hektárt  a  második  övezetbe  kell  sorolnunk. 
Ezzel  szemben  Újpest,  Rákospalota  és  Erzsébetfalva,  Kispest 
környékén  körülbelül  2500  hektárnyi  terűletet  még  okvetlenül 
az  első  övezetbe  kell  osztanunk.  Minthogy  ezen  övezetben  minden 
négyzetkilométernyi  területre  körülbelül  144  km.  közlekedési 
útvonal  esik,  közlekedési  úthálózata  meglehetősen  sürü.  Sajnos, 

az  időbeli  teret  uralás,  mint  izochronjaink  mutatják,  nincsen 
arányban  az  úthálózat  sűrűségével,  ami  a  technikai  berendezések 
fogyatékosságát  jelenti. 

A  második  övezetbe  a  budapesti  helyiérdekű  vasutak  41  7 
km.  vonala,  a  Rákospalota-Veresegyház  19  km.  és  a  budafoki 
5  km.  vonala  esik.  Ezen  övezetben  a  nagyvasútak  278  km.  vonal- 
hosszúsággal szerepelnek.  Ez  összesen  mintegy  344  km,  közleke- 
dési útvonalnak  felel  meg,  amihez  még  hozzájárul  némi  viziút, 
utóbbiakat  azonban  a  ha  jó  járatok  ritkasága  miatt  nem  vehetjük 
figyelembe.  Az  első  övezet  határait  sem  lehet  pontosan  megálla- 
pítani, a  másodiké  természetesen  még  bizonytalanabb,  ha  a  határ 
alatt  határvonalat  értünk.  Itt  a  határ  az  a  széles  csillagalakú  sáv, 
amelynek  sugarain  a  másfél  órás  izochronok  körei  ülnek.  E  terü- 
letet 650 — 700  négyzetkilométerre  becsülhetjük.  Míg  az  első  öve- 
zetben 1  44  km,  közlekedési  útvonal  esett  egy  négyzetkilométerre, 
addig  a  második  övezetben  05  km.  Az  izochronok  e  területen 
már  igen  magas  fokú  közlekedésről  tesznek  tanúságot,  mert  a 
másfél  órás  körök  gyors  egymásutánban  nagy  távolságokat  ugra- 
nak keresztül. 

A  harmadik  övezet  Budapest  szűkebb,  a  negyedik  tágabb 
értelemben  vett  vonzási  területe,  utóbbi  már  egész  Magyarorszá- 
got elfoglalja.  Messze  vezetne  bennünket,  ha  ezekkel  is  foglal- 
kozni akarnánk.  Mindössze  annyit  kell  megemlítenünk,  hogy  a 
harmadik  övezet  területét  35,000  négyzetkilométerre  becsülhet- 
jük, s  ennek  határait  Érsekujvár-Léva-Korpona-Salgótarján-Eger- 
Kisujszállás  -  Mezőtúr  -  Kiskunfélegyháza  -  Kalocsa  -  Paks-Siófok- 
Veszprém-Komárom  jelölik  ki.  Ezen  a  területen  2260  km.  vasút 
van  (1912).  Úgy  a  területből,  mint  a  vasutak  hosszaságából  le- 
vontuk már  a  két  belső  övezet  értékeit,  A  harmadik  övezetben 
tehát  minden  négyzetkilométernyi  területre  0065  km.  vasút  esik. 

Ezek  a  számok  kétségtelenül  bizonyítják,  hogy  a  forgalom 
rendkívül  sűrűsödik  Budapest  felé,  s  hogy  az  ország  köziiekedését 
mint  egy  hatalmas  mágnes,  vonzza  a  székesfőváros  magához. 


Övezet 

T     -í  í            Vonalhossza 
Területe     ^      km-ekben 

Egy  km' 
területre  esik 

I. 

II. 

III. 

IV. 

152-4 
'      685 
35000 
289.000 

220 

344 

2260 

18.900 

1-440 
0-500 
0-065 
0.065 

Az  árúforgalom  útjai  Budapestről  és  Budapestre  az  egész 
ország  gazdasági  életét  tükröztetik  vissza.  A  budapesti  vásárra 
kerülő  vagy  itt  átmenő  nyerstermények  túlnyomó  részt  a  Nagy- 
Alföldről  kerülnek  fel.  A  dunai  viziút  a  gabonanemüek  és  tégla 
szállításában  felülmúlja  a  vasúti  vonalakat  együttesen  is,  mert 
például  Budapestre  érkezett  1909-ben  12  millió  métermázsa  ga- 
bonanemü,  ebből  több  mint  7  és  fél  millió  hajón. 

10.  Budapest  gazdasági  földrajzának  alapvonalai. 

Egy  pillantás  a  földhöz  kötött  ipar  elterjedését  ábrázoló 
térképvázlatunkra,  meggyőz  bennünket  arról,  hogy  székesfőváro- 
sunk földjének  arculatán  az  ember  sokkal  rövidebb  idő  alatt,  mint 
a  természet  bármelyik  erője,  ennél  jelentékenyebb  változásokat 
tud  létrehozni.  Mellőzve  a  Duna  szabályozásának  nagy  müvét, 
amely  a  partok  jelentékeny  feltöltésével,  a  meder  szűkítésével, 
holtágak  elzárásával  járt,  valamint  az  építkezések,  útszínt-vál- 
toztatások  alkalmával  történt  feltöltéseket  vagy  mélyítéseket, 
hegyoldalba  vájt  úttesteket,  alagutakat  csupán  a  föld  ajándékai- 
nak ipari  feldolgozása  révén  is  óriási  pusztítások  történtek  a  relie- 
fen, 62  nagyobb  kőfejtőből,  8  homokgödörből,  egy  óriási  kavics- 
bányából, 33  téglavetőből  rengeteg  mennyiségű  anyagot  hordtak 
el.  Szép  erdős  hegyeinket  tátongó  sebként  borítják  a  kőfejtők, 
a  hegyek  lábánál  hatalmas  gödrök  keletkeztek  a  téglavetők  men- 
tén. Ha  a  várost  gondolatban  eltávolítjuk,  csupán  a  reliefet  szem- 
lélve a  nagyváros  gazdasági  életének  hatalmas  munkáját  látjuk  a 
tömérdek  csorba,  gödör  és  teknőben,  melyekkel  összeturkálta  az 
ember  e  földet.  Amit  a  természet  erői  évezredek  alatt  tudnának 
csak  elpusztítani,  azt  a  nagyváros  gazdasági  élete  néhány  évtized 
alatt  elvégzi.  Az  ember  itt  igazán  uralni  látszik  a  földet,  de  két- 
ségtelen, hogy  a  föld  hatása  a  kultúrájára  azért  semmivel  sem 
lesz  kisebb. 

A  helybeli  építkezésre  alkalmas  anyagokról  már  volt  szó 
a  paleogeografiai  fejezetben  is,  most  pedig  az  elterjedés  határai- 
ról és  a  kihasználás  mértékéről  kell  szólnunk.  Az  első  helyet  az 
összes  kőzetek  között  a  kiscelli-agyag  foglalja  el.  Kiaknázhatat- 
lan  mennyiségben  fordul  elő  a  vörösvári  völgytől  a  Lágymányosig, 
s  csekély  mélységben  megvan  a  Belváros  és  Lipótváros  alatt  is. 
Buda  régibb  épületei  túlnyomó  részt  kiscelli-agyagból  égetett 
téglából  épültek,  A  Széna-téren,  a  mai  korcsolyapálya  helyén, 
a  Margit-kőrúton  a  statisztikai  hivatal  parkjának  helyén,  vala- 

mint  Óbuda  mellett  már  régi  időben  voltak  téglavetők.  E  termelő- 
helyek a  kiscelli-agyag  elterjedésének  szélein  vannak,  ahol  a  kő- 
zet a  felszínre  lép.  De  az  óbudai  és  kelenföldi  síkon  a  Duna  fiatal 
korú  csekély  vastagságú  áradmányos  lerakódásai  alatt  is  min- 
denütt a  kiscelli-agyag  alkotja  az  altalajt.  A  margitszigeti  artézi- 
kút  fúrásán  kívül  a  Római-fürdő  öt  fúrólyuka  is  igazolja,  hogy 
10 — 15  méter  mélységben  mindenütt  meg  van  a  kiscelli-agyag.') 
A  kelenföldi  és  óbudai  síkon,  különösen  az  utóbbi  peremén,  to- 
vábbá az  Ördögárok  völgyében  az  utolsó  században  nagy  tégla- 
ipar keletkezésére  adott  anyagot  a  kiscelli-agyag  ezen  nagy  terü- 
leten felszíni  előfordulása. 

A  kiscelli-agyag  a  Duna  medre  alatt  áthúzódik  a  balpartra 
is,  s  az  újpesti  szigettől  kezdve  a  Boráros-térig  a  felszín  közelé- 
ben marad  kelet  felé  addig  a  vonalig,  melyet  az  újpesti  hajógyár- 
tól a  Boráros-térig  vonuló  egyenes  törésvonal  ír  le.  E  törésvonal 
mentén  a  kiscelli-agyag  további  keleti  része  a  mélységbe  sülyedt 
le.  A  mai  lipótvárosi  pályaudvar  környékén  a  XIX.  század  első 
felében  hatalmas  kincstári  és  magán  téglavetők  voltak. 

Budapest  délkeleti  negyedében,  Ferencváros,  Kőbánya, 
Pestszentlőrinc  és  Erzsébetfalva  határában  a  pannoniai-agyag 
adott  lehetőséget  ugyancsak  élénk  téglaipar  keletkezésére.  A 
pannoniai-agyag  az  összekötő  vasúti  hídtól  kezdve  Soroksárig 
nem  nagy  mélységben  mindenütt  meg  van  a  futóhomok  alatt.  Er- 
zsébetfalván és  a  ferencvárosi  régi  védgát  mellett  keletkeztek 
rajta  téglagyárak.  Problematikus  eredetű  az  a  tó,  mely  a  mai 
közraktárak  helyén  volt,  s  régi  német  térképeinken  ,,Müllnerteich" 
a  neve.  A  dunai  vízimolnárok  a  XIX.  század  elején  ide  vontatták 
be  a  télre  malmaikat.  E  tavat,  melybe  a  Dunáról  be  lehetett  hajó- 
kázni, a  folyamszabályozás  alkalmával  feltöltötték.  Annyival  is 
inkább  megállhat  e  feltevés,  mert  a  régi  Pest  házainak  nagy  része 
téglából  épült,  már  pedig  azJt  nem  hozhatták  nagyobb  távolság- 
ból, miután  a  XVIII,  század  vége  előtti  időből  más  téglavető  he- 
lyet nem  ismerünk.  E  hely  még  a  kiscelli-agyag  területéhez  tar- 
tozik. 

A  kőbányai  pannoniai-agyagot  a  XIX.  század  első  felében 
a  nagy  árvíz  után  a  Miesbach-féle  téglavetőben  kezdték  feldol- 
gozni, 1859-ben  már  évenkint  15  millió  téglát  termelt  11  kemen- 
cében ezen  ipartelep,  melynek  szomszédságában  később  még  szá- 


*)   Frohner  Román.  A  Budapest  környéki   alacsonyabb  hőfokú  hévvizek 
radioaktivitásáról.  Budapest,   1912. 

mos  más  téglagyár  is  keletkezett.  Már  1859-ben  is  500  munkás 
dolgozott  a  Miesbach-féle  téglagyárban. 

Ma  a  kiscelli-agyag  és  pannoniai-agyag  8  nagy  és  számos 
kisebb  ipartelepnek  természetes  alapja.  Ezek  1909-ben  közel  két- 
száz millió  darab  téglát  gyártottak,  több  mint  3000  családnak  ad- 
nak megélhetést. 

Budapest  építőkövei  közül  különösen  kettőt  kell  megemlí- 
tenünk, a  szarmata  mészkövet,  melyet  közönségesen  sóskúti  kő- 
nek neveznek,  és  a  Visegrádi-hegység  andezitjeit.  A  szarmata 
mészkő  Kőbányán  és  Budafoktól  kezldve  Sóskutig  nagy  területen 
szolgáltat  fejtésre  alkalmas  kitűnően  faragható  és  mégis  szilárd 
építőkövet.  Budapest  városi  arculatán  mégis  kevés  nyomot  ha- 
gyott ez  a  kitűnő  kőzet,  ami  lakóinak  nagy  anyagi  vagy  Ízlésbeli 
szegénységére  vall.  Csak  az  utolsó  évtizedek  pompás  építkezé- 
sein kezd  érvényesülni  a  szarmata  mészkő,  amely  pedig  hivatva 
lenne  városunk  jellemében  olyan  szerepet  játszlani,  mint  Közép- 
Németország  városaiban  a  ,,Buntsandstein." 

A  visegrádi  andezit  az  utcai  kövezet  anyagja.  Az  andezit- 
bányák ugyan  kívül  esnek  már  a  székesfőváros  határain,  de  a 
Duna  olcsó  viziútja  köti  össze  a  termelés  és  fogyasztás  területeit. 
A  Budai-hegység  különböző  kőzetei  alkalmasak  még  ipari 
termelésre,  így  a  budai  márga  cementgyártásra;  a  hárshegyi  ho- 
mokkő halvány  vereses  színével  szép  a  cyclops-falazatokhoz,  s 
nagy  dekoratív  szerepet  nyer  az  újabb  villa-rendszerű  házakon. 
Lépcsők,  peremek  faragására  már  azelőtt  is  gyakran  használták 
utóbbit.  Az  édesvízi  mésztufa  is  kitűnően  faragható  kőzet.  Ez  volt 
a  rómaiak  kedvenc  építőköve,  s  Aquincum  romjait  sokáig  olcsó 
kőbányának  tekintették  az  óbudaiak,  akik  így  az  épűletkövet 
mindjárt  faragva  kapták, 

A  dachstein-mészkő  mészégetésre  alkalmas.  A  futóhomok 
bőven  kiaknázható  homokbányákban.  A  levantei  kavics  (Pest- 
Szentlőrinc)  és  a  Budai-hegység  kőzetei  útkavicsolásra,  kisebb 
épületek  építéséhez  alkalmasak. 

E  rövid  felsorolásból  kitűnik,  hogy  Budapest  és  közvetlen 
környéke  építkezési  anyagokban  rendkívül  gazdag.  Az  egész 
Nagyalföld  szűkölködik  építőkővel  és  mészszel.  A  föld  ajándé- 
kain fejlődött  ki  egy  földhöz  és  helyhez  kötött  ipar,  a  kő-  és 
agyag-ipar,  amely  legszorosabb  kapcsolatban  van  a  város  fejlő- 
désével, földrajzi  jellemével  és  arculatával.  A  kő-  és  agyag-ipar 
jelentékeny  változásokat  idézett  elő  reliefjén,  nagyban  előmoz- 

dította  a  város  keletkezését  és  építkezéseinek  gyarapodását  kü- 
lönösen abban  az  időben,  mikor  a  szállító  eszközök  még  alacsony 
fokon  állottak,  A  fogyasztás  és  termelés  a  város  helyi  és  szomszé- 
dos övezetén  történik. 

Budapest  gazdasági  életének  egy  másik,  még  hatalmasabb 
földrajzi  megnyilatkozását  látjuk  a  külső  vonzási  területeivel 
való  kapcsolatában,  A  Nagyalföld  nyersterményeinek  gyűjtő- 
helye és  nagyobb  részének  feldolgozója,  kulturtermelésének  szín- 
helye Budapest,  A  Duna  és  mellékfolyóinak  már  ismeretes  ked- 
vezőtlen lejtősödése,  a  Nagyalföld  déli  peremén  konvergálása 
kedvezőtlen  földrajzi  hatás  ugyan,  amely  nagyon  érezhető,  de  né- 
mileg enyhíti  e  kedvezőtlen  befolyást  alföldi  folyóvizeink  lassú  já- 
rása, mely  lehetővé  teszi  az  aránylag  könnyű  fölfelé  hajózást  is,  A 
Ferenc-csatorna  a  Nagyalföld  lejtősödésének  ezen  kedvezőtlen 
hatását  némileg  ellensúlyozza,  a  tervezett  Duna-Tisza  csatorna 
pedig  majdnem  megszüntetné,  amennyiben  kizárólag  az  a  kedve- 
zőtlen befolyás  maradna  meg,  hogy  a  tömeges  nyersterményeket 
kell  felfelé,  s  az  amúgy  is  könnyebben  szállítható  és  nagyobb  szál- 
lítási költséget  megbiró  ipari  termékeket  lefelé  szállítani, 

1860-ig  Budapest  első  gyáripari  élete  is  a  Nagyalföld  nyers- 
terményeinek feldolgozásán  alapult.  Malmok,  cukorgyár,  szesz- 
gyár, gépolaj  gyár,  szövőgyár  és  selyemfonó,  gyertyagyár,  bőr- 
gyár, spódiumgyár  voltak  az  elsők,  azután  a  mezőgazdasági  gép- 
gyártás következett,  1900-ban  a  malomipar  3700,  a  bőr,  serte  és 
íollipar  1710,  a  fonó-  és  szövőipar  3800,  a  vegyészeti  ipar  3700,  a 
papiripar  2600  munkásnak  adott  kenyeret,  s  ebben  a  számban  az 
újpesti,  erzsébetfalvai  stb,  gyárak  jelentékeny  számú  munkássága 
még  nincs  is  benne,  Budapest  gazdasági  életében  a  malomiparnak 
különösen  előkelő  helye  van,  mert  Budapest  első  helyet  foglalja 
el  ebben  a  tekintetben  egész  Európában,  A  székesfőváros  13 
malma  évenkint  75 — 85  millió  métermázsa  gabonát  dolgoz  fel, 
melynek  túlnyomó  része  vízi  úton  a  Nagyalföldről  kerül  ide.  Ma 
a  liszt  nyolcadrésze  Fiúmén  (kis  részben  Triesten)  át  kivitelre 
kerül,  s  ebben  Budapestnek  világvárosi  kereskedelmi  szerepe  van. 

Budapest  gyűjtőhelye  a  Föld  egyik  legjelentékenyebb  ,, élés- 
kamrájának," Ez  a  Délkelet-Európái  úgynevezett  pontusi-gabona- 
terület,  melybe  Oroszország,  Románia  és  Magyarország  tartozik. 
Oroszország  északon  zabot  és  rozsot  termel,  délen,  hasonlóan 
Magyarország  és  Romániához,  búzát  és  kukoricát,  Riga  Odessza 
cs  Budapest  e  pontusi  gabonaterület  gyűjtőhelyei,  de  míg  az  első 

kettő  a  vonzási  területek  földrajzi  tagolódása  miatt  más  kikötő- 
városokkal kénytelen  versenyre  kelni,  addig  Budapest  uralni 
tudja  egész  vonzási  területét  a  terményforgalom  terén,  A  buda- 
pesti elevátoron  keresztül  megy  Magyarország  gabonatermelésé- 
nek igen  jelentékeny  része.  Gabonatermelésünk  intenzitásának 
növekedése  majdnem  lépést  tartott  eddig  a  saját  fogyasztásunk 
emelkedésével,  úgy  hogy  a  világpiacon  lisztünk  pozícióját  meny- 
nyiségileg  is  fenntarthattuk.  Csak  1881 — 1895.  években  12  szá- 
zalékkal gyarapodott  Magyarország  szántóterülete,  míg  a  búza- 
földek területe  42  százalékkal  növekedett  meg.  A  termelés  gyara- 
podása egyúttal  Budapesté  is.  A  dunaparti  hatalmas  elevátor  alá 
futó  vasúti  vonatok  és  a  tömérdek  uszályhajón  az  élénk  átrakó 
forgalom  valóban  a  tengeri  kikötők  pezsgő  életére  emlékeztet. 

A  szeszgyártás  évi  átlaga  200,000  hl.,  a  sörgyártás  ered- 
ménye évi  800,000  hl.,  utóbbi  egész  Magyarország  sörtermelésé- 
nek fele. 

Buda  földhöz  kötött  települései  a  bortermelés  nyomán  ke- 
letkeztek. A  közlekedésföldrajzi  helyzet  a  borkereskedelemnek 
mindig  nagy  lendületet  adott,  s  hogy  utóbbi  nem  maradt  kizáró- 
lag az  átmeneti  forgalom  területén,  annak  ismét  egy  föld  nyúj- 
totta kedvező  körülmény,  a  szármáta-mészkő  kitűnő  pincéi  Kő- 
bányán és  Budafokon,  voltak  okozói.  A  régi  ,, Kőbányai"  kőbá- 
nyák egy  része  hatalmas  sörgyárakat  vonzottak  magukhoz  azzal, 
hogy  a  lefejtett  mészkőfalakba  elsőrendű  és  tetszésszerinti  nagy- 
ságú száraz  pincéket  lehetett  vájni.  A  budafoki  borpincék  ugyan- 
ilyen kitűnő  tulajdonságokkal  dicsekedhetnek.  Itt  is  épült  sör- 
gyár, a  mellett  az  ország  első  pezsgőbor-gyárai  is  ide  kerültek. 
Lehetetlen,  hogy  elkerülje  figyelműnket  a  bornagykereskcdclem 
raktárainak,  a  pezsgőbor  és  sörgyáraknak  regionális  elterjedése 
városunk  területén,  minthogy  az  teljesen  összeeesik  a  szarmata- 
mészkő határaival.  Ezen  utóbbi  iparok  és  kereskedelem  tehát 
szintén  a  helyhez  és  földhöz  kötöttek  közé  tartoznak. 

A  város  földje  és  a  tágas  értelemben  vett  közlekedésföld- 
rajzi helyzet  a  gazdasági  élet  megváltozott,  modern  körülményei 
között  minden  más  tényezőt  figyelmen  kívül  hagyva  is,  az  ország 
mai  kulturtermelésiképessége  mellett  egy  nagyobb  települést  egy 
magában  előír.  E  helyhez  kötött  település  tehát  a  következő  e' 
mekböl  áll: 

1.  Politikai  és  társadalmi  vezető  helyzet. 

2.  Helyhez  kötött  ipar  és  kereskedelem. 


I 

3,  A  vonzási  terület  nyersterményeinek  feldolgozásából  élő 
ipar  és  kereskedelem. 

Ezekhez  járul  minden  nagyváros  kiegészítője  a 

4,  Szabad  ipar  és  kereskedelem, 

5,  Földhöz  kötött  őstermelés. 

Az  antropogeografíai  osztályozás  ezen  öt  kategóriája  szerint 
alakul  a  népesség  eloszlása  foglalkozás  szerint,  s  ezen  öt  kate- 
gória szerint  kell  megitélnünk  a  város  társadalmi  tagolódását,  A 
hivatalos  statisztika  alapján  a  foglalkozások  számadatait  nem 
tudjuk  beilleszteni  e  kategóriákba,  ezért  kénytelenek  vagyunk  a 
következő  osztályozást  elfogadni,  bár  az  nem  felel  meg  az  antro- 
pogeografia  követelésének,  mert  nem  tükrözteti  vissza  a  föld  ha- 
tását a  foglalakozások  osztódására: 


14,220    I       l'9"o 
308,193    I     41-8''/o 


103,648         14'2"/o 
60,307    i       8'2'>« 


Őstermelés    ... 

Ipar  .  .  

Kereskedelem  és  hitel ... 

Közlekedés  . . 

Közszolgálat  és  szabad   foglalkozások  j    113,606    !     15'5'' 
Napszámosok,     (részei    az    első    négy  ij  ! 

kategóriának)       . ||      36,521    j       4'9* 

Egyéb  (házicselédek  stb.)  il      95,827         135' 


!|    732,322    J 

Minthogy  a  kereskedelemnek  csak  igen  csekély  töredéke 
nevezhető  helyhez  kötöttnek,  csupán  az  ipari  foglalkozásokat 
kellene  tagolnunk  a  földhöz  kötött,  a  vonzási  terület  nyerstermé- 
nyeit feldolgozás  és  a  szabad  ipar  kategóriái  szerint,  A  kereső 
ipari  népesség  (fenti  adatok  az  eltartottakkal  együttesen  vonat- 
koznak) osztályozásánál  még  egy  ujabb  kiegészítő  csoportot  kell 
felvennünk,  ez  az  olyan  iparé,  mely  természetszerű  tartozéka 
a  már  meglevő  nagyvárosnak,  mint  pld.  az  élelcmezési  és  elszál- 
lásolási ipar.  Utóbbi  csoportba  kellene  vennünk  a  ruházati  iparos 
foglalkozásúak  nagyobb  részét,  főképpen  az  ide  tartozó  kisipart, 
de  ezt  ismét  nem  tudjuk  kiválasztani  az  összegből.*)  E  szerint  az 
ipari  foglalkozásokat  így  lehetne  részletezni: 

')  Fővárosi  tanáraink  és  tanítóink  nagyon  hasznos  geográfiai  munkát 
végezhetnének  egyes  Budapestre  vonatkozó  fejezetek  részletes  kidolgozá- 
sával. 

1.  Földhöz    kötöttek 3.000 

2.  Vonzási    terület    nyersterményeit    fel- 
dolgozók         21.343 

3.  Szabadok 87.959 

4.  Nagyváros  tartozékai 48.142 

5.  Egyéb   (háziipar  stb.) 595 

161.039 

Budapest  és  vonzásterületének  közös  gazdasági  életét  az 
áruforgalom  mennyiségéből  Ítélhetjük  meg.  A  beérkezett  és  el- 
szállított teheráru  külömbözeteiböl  képet  alkothatunk  egyrészt 
Budapest  fogyasztásáról,  másrészt  kulturtermeléséröl.  Az  utolsó 
évek  adatai  alapján  az  élő  állatok  forgalma  a  következő  volt.  Lo- 
vat évenként  mintegy  80,000-et  szállítanak  fel,  s  a  helyi  haszná- 
latra szánt  évi  2 — 3000  kivételével  a  többi  ismét  útra  kel,  főként 
Ausztria  és  Németország  felé  irányuló  kivitellel.  A  régi  hires 
pesti  lóvásárokat  a  mai  legalább  öt— hatszorosan  felülmúlja. 
Szarvasmarha  érkezik  évenként  700,000  drb,  a  helyi  fogyasztás 
470,000  darab,  juh  30,000,  helyi  fogyasztás  20,000  darab,  sertés 
700,000,  helyi  fogyasztás  620,000.  Élő  állatok  elkerülik  a  vízi 
utat. 

Gabonanemüekben  a  felhozott  mintegy  12  millió  métermá- 
zsa, ebből  víziúton  érkezik  8  millió.  Búza  és  rozs  9  millió,  a  mi 
túlnyomó  részben  malmainkban  őrlésre  kerül,  mindössze  800,000 
métermázsát  szállítanak  ismét  el.  Minthogy  1.700,000  métermázsa 
liszt  és  egyéb  őrlemény  is  érkezik,  az  elszállítás  pedig  8.300,000 
métermázsát  tesz  ki,  a  székesfőváros  és  környékének  fogyasztása 
évi  1.600,000  métermázsára  rúg.  Ezen  számokból  kitűnik  Buda- 
pest malomiparának  óriási  szerepe  Magyarország  közgazdasági 
életében. 

Egyéb  nyersterményeinek  ipari  feldolgozásában  Budapest 
kulturtermelése  már  alacsonyabb  fokon  áll.  A  mintegy  százezer 
métermázsára  tehető  gyapjú-felhozatalnak  több  mint  egy  har- 
mada ismét  elhagyja  a  várost  feldolgozatlanul.  Hatalmas  bőrgyá- 
raink több  mint  200,000  métermázsa  nyersbőrt  dolgoznak  fel,  A 
dohány  felhozatal  is  meghaladja  a  300,000  métermázsát,  melyből 
a  helyi  fogyasztás  egy  harmadot  tesz  ki, 

Budapest  a  cukorgyártásban  vezető  szerepet  vitt  a  múlt 
század  közepéig,  ezt  a  helyet  azonban  elvesztette.  Évi  cukorfo- 
gyasztása   180,000   métermázsára   tehető,   s   a   városon   keresztül 

alig  180,000  métermázsa  veszi  útját.  A  kávé  Fiúméból  érkezik, 
összesen  60,000  métermázsa,  melynek  kétharmadát  a  helyi  fo- 
gyasztás köti  le,  egy  harmada  pedig  a  kereskedelem  révén  el- 
osztódik Magyarországon.  A  borkereskedelemről  adataink  nem 
adnak  világos  képet,  mert  Budafok  nem  szerepel  benne.  Bor  ér- 
kezik 320,000  hektoliter,  Budapest  bortermelése  15,000  hl,,  a  he- 
lyi fogyasztás  250,000  hl.  A  sörgyártás  már  említett  virágzása 
már  sokkal  szebb  képet  mutat  a  főváros  kulturtermeléséről.  Ide- 
gen ipar  alig  tud  helyben  piacot  szerezni,  mert  mindössze  80,000 
hektoliter  a  felhozatal,  míg  az  elszállítás  jóval  több  mint  egy  mil- 
lió hektoliter.  Bár  nem  ilyen  nagy  mértékben,  de  hasonló  eredmé- 
nyeket mutat  a  szeszgyártás  is.  A  helyhez  nem  kötött  vas-  és 
acélgyártás  is  nagy  jelentőségre  jutott  Budapesten,  ebben  azon- 
ban a  földrajzi  tényezők  alárendelteknek  látszanak,  legalább  is 
csak  közvetve  szerepelnek  más  iparágak  fellendítésével.  Kétség- 
telen, hogy  a  mezőgazdasági  gépgyártás,  általában  az  őstermelő 
piacára  szánt  ipari  termelés  oda  szeret  telepedni,  a  hol  a  nyers- 
termények piaca  van,  a  hol  az  őstermelés  a  maga  produktumait 
elhelyezi.  Vas  és  acélt  mintegy  másfél  millió  métermázsát  hoznak 
Budapestre,  de  ennek  fele  ismét  tovább  megy,  s  csak  fele  kerül 
feldolgozásra.  Vas  és  acélárukban  ezen  iparág  nagy  virágzása 
mellett  is  ma  még  ugyanannyit  hoznak  be,  mint  visznek  el.  A  vas- 
és  acéláru  kereskedelem  a  külföldi  áruk  bevonásával  uralja  ugyaa 
az  egész  vonzási  területet,  de  az  ipar  a  vas-  és  acéláru  kereske- 
delmet még  nem  tudja  magához  kötni. 

Az  üveggyártás  földhöz  és  helyhez  kötött  ipar,  s  ennek  nin- 
csen meg  Budapest  körül  a  feltétele,  az  alkalmas  kőzet-előfor- 
dulás. Az  üvegáru  kereskedelem  mintegy  200,000  métermázsa 
hozatallal  dolgozik,  melynek  fele  helyi  fogyasztás,  fele  a  vidékre 
kerül.  Agyagáruban  ellenben  maga  Budapest  igazi  nagytermelés 
színhelye,  természetesen  a  fogyasztásnak  is  legnagyobb  piaca  az 
országban,  A  finomabb  agyagárukat  (porcellán)  is  beleértve  min- 
azonáltal  8  millió  métermázsa  felhozatallal  szemben  alig  2  millió 
az  elszállítás.  A  felhozatalban  a  Duna  jóval  nagyobb  mennyiség- 
gel szerepel,  mint  6  millió  métermázsa,  a  fennmaradó  számban 
nagy  résszel  szerepel  a  tulaj  donképen  Budapesthez  tartozó  extra- 
villan téglatermelésé. 

Budapest  áruforgalmában  a  legnagyobb  számmal  szerepel- 
nek a  tüzelőanyagok.  A  hatalmas  gyáripar  rengeteg  tüzelőanyagot 
emészt  fel,  s  éppen  a  tüzelőanyagok  beszerzésében  függ  a  város 

kedvező  földrajzi  befolyásoktól,  A  környékbeli  széntelepek  tá- 
volról sem  elégségesek  a  városi  kulturtermeléshez  szükséges  tü- 
zelőanyag csekély  töredékének  fedezésére,  de  a  salgótarjáni  szén- 
medence, továbbá  az  esztergomvidéki  és  tatai  szénbányák,  ame- 
lyek a  városi  tüzelőanyag-fogyasztás  legközelebbi  termelőhelyei, 
nem  esnek  túlságos  mesze  piacuktól.  A  Nagyalföld  egyetlen  vá- 
rosa sincs  hasonló  kedvező  helyzetben,  kivéve  az  északi  pere- 
mén épülteket.  A  folyton  emelkedő  szükséglet  a  fogyasztás  meny- 
nyiségét  évről  évre  növeli,  1909-ben  a  kőszén  behozatal  több  mint 
21  millió  mm-t  tesz  ki.  Ebből  a  Dunán  érkezett  közel  fél  millió 
métermázsa. 

Budapest  földrajzi  fekvésének  mindig  nagy  előnye  volt, 
hogy  a  Duna  segítségével  elláthatta  magát  épület-  és  tüzelőfával. 
A  Vág  és  Garamon  már  ősi  időktől  kezdve  tutaj  ózták  az  épület- 
fát Budapestre,  s  e  rendkívül  olcsó  szállítás  tette  lehetővé,  hogy 
már  a  török  hódoltság  előtti  időben  kizárólag  fából  épült  házak 
is  voltak  Pesten,  Az  épületanyag  kezdetleges  szállítási  eszközök 
mellett  óriási  szerepet  játszik  a  városok  fejlődésében,  s  az  épülctfa 
könnyű  beszerzése  mindig  meglátszott  Budapest  városias  házain, 
melyekkel  az  alföldi  városok  kunyhói  sohasem  vetekedhettek. 
Tüzelőfát  a  Budai  hegység  mindig  bőven  szolgáltatott,  a  budai 
erdők  csak  akkor  változtak  át  véderdőkké,  mikor  árnyas  lomb- 
ágaikra szüksége  lett  a  nagyvárosi  embertömegnek.  A  városnak 
évenkint  mintegy  2^U  millió  mm,  tüzelőfára  és  1'/^  millió  mm,  épü- 
letfára van  szüksége.  Utóbbi  természetesen  nagyon  ingadozik  az 
építkezés  fellendülései  szerint.  (1909:1,290,000,  1908:1,261,000 
mm,)  Igen  élénk  a  budapesti  épületfa-kereskedelem  is,  mintegy 
Vz  millió  mm.  az  1^/4  millió  mm,  behozatalból  ismét  vidékre  kerül. 

Nevezetes  továbbá  a  székesfőváros  ásványvíz-termelése,  A 
budai  keserűvíz  általánosan  ismert  világcikk,  de  nem  jelentékte- 
len a  hévforrások  vízének  felhasználása  sem,  utóbbi  szénsavval 
lellítve  mint  üdítőital  kerül  forgalomba,  Mig  az  ásványvíz  beho- 
zatala alig  hatvan  ezer  mm,-t  tesz  ki,  a  város  hatalmas  saját  fo- 
gyasztása melett  is  évenkint  legalább  negyed  millió  mm.  kerül 
elszállításra. 

A  szabad,  helyhez  nem  kötött  iparágak  közül  a  gépgyártás 
virágzása  tűnik  ki,  melynek  esetében  az  ásványvíz  analógiája  nyi- 
latkozik meg.  Maga  a  város  rengeteg  gépszükséglete  mellett  a  fél 
millió  mm.  behozatalt  150 — 200,000  mm. -vei  múlja  felül  az  elszál- 
lítás, a  mi  a  helybeli  gépgyártás  eredménye  (1909:  137,000,  1908: 

314,000  mm.)  A  rövid-  és  díszáruk  gyártásában  is  túltermelés 
mutatkozik,  az  elszállítás  (80,000  mm.)  25 — 30  ezerrel  múlja  fe- 
lül a  behozatalt.  A  papírgyártás  ellenben  megfordított  képet  mu- 
tat, a  város  óriási  fogyasztása  mellett  a  termelés  elnyészö  cse- 
kély, s  a  fél  millió  mm.-ra  rugó  behozatalai  szemben  mutatkozó 
120,000  mm,  elszállítás  is  nem  a  gyáripar,  hanem  a  kereskedelem 
számlájára  Írandó.  A  fonal,  fonott-  és  szövöttáruk  600,000  mm, 
behozatalával  mintegy  300,000  mm.  elszállítás  áll  szemben, 

A  forgalom  áramlásának  irányait  az  egyes  pályaudvarok 
statisztikai  kimutatásaiból  ítélhetjük  meg.  A  józsefvárosi  teher- 
pályaudvar behozatal  forgalma  (1909:  8.300,000  mm.)  a  legna- 
gyobb, az  elszállítás  ellenben  a  behozatalnak  alig  hatodrésze.  A 
nyugati  és  dunaparti  pályaudvarokon  a  behozatal  az  elszállítás- 
sal úgy  áll  arányban,  mint  2:1,  a  lipótvárosin  pedig,  mint  4:3.  Vá- 
rosrészeink gazdasági  jellemére  vet  ez  világot.  A  kultúrtermeié 
városrészek  közeli  pályaudvarain  az  elszállítás  nagy  mértékű, 
megközelíti  a  behozatali  nyersterményeket.  A  nyugati  pályaud- 
var behozatali  száma  túlnyomó  részt  a  kőszénre  esik.  A  kultur- 
termelésben  elmaradott  keleti  városrész  főleg  behozatalt  igényel 
(nagyobb  elszállításra  termelés  nélkül).  A  déli  városoldal  az 
élelmi  cikkek  beözönlésének  oldala  a  dunai  átrakó  forgalommal, 
itt  tehát  a  behozatal  túlsúlya  a  helyi  fogyasztás  rovására  esik.  A 
Dunán  történő  szállítás  aránya  4:1,  tehát  középhelyre  esik  a  Jó- 
zsefvárosi és  nyugati  pályaudvarok  közé. 

11.  A  város  alaprajza. 

A  városok  alaprajzában  visszatükröződik  a  város  egész  fej- 
lődése. Az  utolsó  század  nagyvárosi  szülötteit,  melyek  az  inten- 
sivus  gazdasági  élet  hatásából  jöttek  létre,  a  középkori  városok 
magvából  sok  évszázad  alatt  fejlődött  nagyvárost  alaprajzukra 
vetett  egyszeri  pillantásra  megtudjuk  egymástól  külömböztetni. 
Az  előbbi  fejezetben  láttuk,  hogy  a  topográfiai  helyzet  előírja  a 
város  regionális  növekedését,  A  domborzat  részleteiben  is  hat  az 
utcahálózat  konfigurációjára. 

Budapest  utcahálózatának  fejlődése  három  középpontból  in- 
dult ki,  Pest,  Buda  és  Óbuda  három  külön  város  volt  az  egyesülés 
előtt.  Pest  első  alaprajzát  kétségkívül  a  pesti  révhely  és  az  onnair 
Vácz,  Hatvan,  Üllő,  Soroksár  felé  szerteágazó  országutak  adták 
meg.  A  rév  közelében  volt  a  piac,  melyet  később  Főtér-nek,  (még 
később  Városház-térnek)  neveztek.  Innen  észak  felé  a  vácí-út  ve- 
zetett, kelet  felé  Hatvanon  keresztül  a  nagy  kassai  országút.  Dél- 
kelet felé  az  Üllői-üt,  dél  felé  pedig  a  harmadik  nagy  országút, 
mely  a  Duna-Tisza  közötti  hátságon  az  alföldre  vezetett.  Az 
üllői-út  alárendelt  jelentőségű  volt,  a  fő  országutak  a  váci,  a  hat- 
vani és  soroksári.  A  váci  Felső-Magyarországra,  a  hatvani  Észak- 
keletre, a  soroksári  az  Alföldre  Erdélybe  és  a  Balkánra  vezetett. 
Ebből  könnyen  megérthetjük  Pest  első  alaprajzát,  mely  még  ma 
is  viszatükröződik-  A  régi  Pest  öt  tömbből  állott  1.  Főtér  és  előtte 
a  dunai  rész.  2.  Váci-út  és  a  Duna  közötti  négyszög.  3.  Soroksári- 
út  és  a  Duna  közötti  négyszög.  4.  Váci-  és  Hatvani-utak  közötti 
háromszög.  5.  Soroksári-  és  Hatvani-utak  közötti  háromszög.  Az 
első  Pestnek  Jankovich  szerint  magának  is  szabálytalan  négy- 
szögű alaprajza  volt.  Az  első  Várfalak  a  Duna — Régiposta-utca — 
Koronaherceg-utca  és  Irányi-utca  mentén  voltak.  Ezek  a  régi 
várfalak  még  a  török  hódoltság  idejében  részben  fennállottak*) 

*)  Evlia  Cselebi  török  világutazó  magyarországi  utazásai  1660 — 1664, 
Fordította  és  jegyzetekkel  kísérte  dr.  Karácson  Imre.  Budapest,   1904. 


Evlia  idejében  is  a  szárazföld  felé  a  városnak  három  kapuja 
volt,  a  mi  a  földrajzi  helyzetnek  teljesen  megfelel.  A  déli  kaput 
azomban  Evlia  délkeletre  teszi  és  szolnoki  vagy  kecskeméti  kapu- 
nak nevezi.  Rómer  Flóris  1758-ban  is  a  kecskeméti-kaput  említi, 
mint  dél  felé  egyedüli  kaput,  a  soroksári  (Lipót-utca)  út  végén  a 
,, Belgrádi  kapu"-t  azomban  csak  kérdőjellel  közli.  A  földrajzi 
fekvés  ennek  ellent  mond.  A  déli  főkapunak  a  soroksári-út  vé- 
génél kellett  lennie.  Budapest  egyik  1832-iki  térképén')  az  üUői- 
utat  sok  ágra  szakadozó  dülő-útnak  látjuk  ábrázolva,  míg  a  sorok- 
sári országút  már  épített  főút.  A  soroksári  országút  azomban 
1832-ben  már  a  Kálvária-térből  (Heumarkt)  indult  ki,  a  hol  a 
Szolnoki-kapu  volt  annak  előtte. 

A  régi  Pest  alföldi  kapujának  a  mai  tiszti  kaszinó  épülete 
előtt  kellett  lennie,  1758-ban  a  „Belgrádi  kapu"  a  mai  Vámház- 
téren mindenesetre  még  megvolt,  hogy  Evlia  nem  említi,  az  csak 
a  megfigyelés  fogyatékosságára  vezethető  vissza.  Mikor  helye- 
ződött át  a  soroksári-út  a  szolnoki  kapuhoz,  azt  nem  tudjuk.  Nyil- 
ván akkor,  mikor  a  nemrég  még  Soroksári-utnak  nevezett  mai 
Ráday-utcát  megépítették.  Lehet,  hogy  ez  a  kapuk  számának 
csökkentésére  törekvésre  vezethető  vissza.  A  szolnoki  kapura 
a  városnak  szüksége  volt,  mert  azon  át  vezetett  a  legrövidebb  út 
a  kőbányai  dombokhoz,   (szőllők,  borpincék,  kőfejtők). 

Evlia  idejében  a  mai  egész  Belváros  fallal  volt  körülvéve. 
Ez  a  fal  már  ötször  akkora  területet  ölelt  fel,  mint  az  első,  A  vár- 
falon négy  egész  torony  volt.  Három  helyét  tudjuk,  a  váczi,  hat- 
vani és  szolnoki  kapukat  őrizték  azok,  A  negyedik  nem  a  , .Bel- 
grádi kapu"-nak  szólhatott?  A  város  alaprajza  a  szolnoki-kapu- 
hoz vezetett  út  következtében  ekkor  már  lényeges  változást  szen- 
vedett. Budát  Pesttel  hajóhid  kötötte  össze,  mely  a  Nagyhid- 
utca  (Deák  Ferenc-utca)  irányában  épült.  A  váczi-kapu  rondel- 
láját ekkor  már  egy  dunai  rondella  pótolja,  mely  a  pesti  hídfőnél 
épült,  a  várfalat  ide  kihelyezték.  A  váczi-kaput  budai-kapunak 
bécsi-kapunak  is  nevezik,  mert  a  bécsi  országút  többé  nem  a  bu- 
dai révtől,  hanem  a  hajóhidtól  indult  Óbuda  felé.  A  régi  keleti 
várfal  alatt  egyenes  út  keletkezett  a  szolnoki  kapuhoz,  ez  a  mai 
Koronaherczeg-utca.   De   kiépült   egyenes   vonalban   a   , .Belgrádi 


*)  Plán  der  königl.  ungarischen  freyen  Stádte  Ofen  und  Pesth  sammt 
derén  Umgebungen  mit  Beyhilfe  der  bestén  bereits  vorhandenen  Grundrisse 
gezeichnet  und  dem  löblichen  Magistrat  der  k.  Freystadt  Pesth  gewidmet 
von  Sámuel  Benjámin  Blaschnek.   1832.   (A  fővárosi  könyvtárban,]. 

kapuhoz"  a  mai  „meghosszabbított"  Váczi-utca  is,  tehát  akkor 
még  ez  az  útirány  is  használatos  volt  a  Szolnoki-kapu  mellett. 
Természetesen,  nem  Evlia  idejében  történt  mindez,  hanem  rész- 
ben sokkal  annak  előtte,  még  Mátyás  idejében,  E  jelenségek  idő- 
rendje nem  is  fontos,^) 

A  hajóhíd  Pest  utcahálózatában  azt  a  változást  teremtette, 
hogy  most  már  két  középpont  volt,  a  régi  Főtér  (Városház-tér) 
és  a  Váczi-kapu.  A  várfalak  kihelyezése  pedig  a  mellékutcákra 
volt  döntő  befolyással,  amennyiben  az  uj,  bástyák  alatti  terüle- 
ten a  bástyákkal  párhuzamos  utcák  keletkeztek. 

Pest  falait  1808-ban  bontották  le.  Ettől  az  időponttól  szá- 
míthatjuk a  mai  Pest  újkorát.  A  Mátyás  idejéből  származó  várfal 
a  mai  Deák  Ferenc-utca,  Károly-,  Múzeum-  és  Vámház-körűt, 
valamint  a  Fővámtér  belső  oldala  mögött  húzódott.  A  várfal  le- 
bontása előtt  már  azon  kivül  külvárosok  voltak  keletkezőben. 
1790  körül  épült  az  Újépület,  s  vele  kapcsolatosan  fejlődött  a  Li- 
pótváros, 1796-ban  építették  a  Rókuskórházat.  A  várfalon  kívül 
már  a  XVIIL  században  is  megvoltak  a  mai  Gizella-tér,  József- 
tér és  Dorottya-utcától  határolt  telektömbön  a  harmincadház, 
a  mai  Dorottya-  és  Mária-Valéria-utcák  között  a  sóraktár. 

Apesti  síkon  zavartalanul  fejlődhetett  az  utcahálózat.  A 
váci,  kerepesi  és  üllői  utak,  valamint  a  kőbányai-út  mai  napig 
megtartották  Árpád-kori  csapásukat,  a  soroksári-út  a  Duna- 
parttól előttem  ismeretlen  okból  a  mai  Ráday-utcába  került,  A 
török  hódoltság  után  a  váci-kapu  előtt,  egyúttal  a  pesti  hídfőnél 
vásári  élet  fejlődött  ki,  A  mai  Erzsébet-tér  helyén  a  Belvárosból 
kiszorult  s  ezért  ,,új"  vásártér  volt,  mellette  az  említett  só  és 
harmincadházon  kívül  bizonyára  szállások  vendéglők  is  épültek. 
A  mai  Gizella-,  József-  és  Erzsébet-tér  maradványai  a  régi  Új- 
vásártérnek,  a  mai  Deák  Ferenc-tér  annak  sarkában  az  úgyneve- 
zett Kispiac  vagy  zöldségpiac  volt.  Ez  a  terület  a  mai  Fürdő-utca 
vonalával  fejeződött  be, 

A  váci  országút  az  említett  vásártér  keleti  oldalára  torkol- 
lott. Sajátságosan  helyezkedik  el  az  országút.  Miért  nem  ment 


')  A  hajóhíd  helyének  pontos  ismerete  volna  szükséges,  hogy  Pest 
utcahálózatát  pontosabban  megmagyarázhassuk.  Rupp  szerint  a  török  idők 
hajóhidja  a  pesti  Főtér  előtt  volt  még,  Salamon  forrása  szerint  pedig  1687. 
januárjában  (mindenesetre  már  1686-ban)  a  hajóhid  már  a  bástyán  kivül  volt 
található. 


egyenesen  a  váci-kapuhoz?  Rupp')  szerint  a  váci-út  a  mai  Bál- 
vány-utca  irányában  egyenesen  a  váci-kapuhoz  vezetett  ugyan, 
de  ez  bizonyosan  tévedés.  A  XIX,  század  elejéről  való  térképeink 
az  ellenkezőt  bizonyítják.  Ha  a  Rupp-féle  út  létezett  volna,  az 
megmarad  a  XVIII.  század  végéig,  sőt,  minthogy  az  a  legrövidebb 
egyenes  útvonal,  eszük  ágában  sem  lett  volna  a  pestieknek  egy 
hosszabb  vonalra  helyezni.  Láttam  a  méd  fallal  körülvett  kelcti- 
turkesztáni  városokat,  ahol  a  kapukat  még  ma  is  napnyugtakor 
zárják  és  napkeltekor  nyitják.  Melyik  karaván  férne  be  az  ilyen 
városba,  ahol  megvámolják,  ahol  az  utcai  élet  zavarja  haladá- 
sában? Az  átmeneti  kereskedelem  nem  a  városokban,  hanem  a 
város  falain  kívül  a  karaván-szerá jókban  tartja  nyugvóját.  A  régi 
felsömagyarországi  út  az  Alföldre  bizonyára  mindenkor  Pest 
falait  csak  érintve  haladt  Soroksár  felé.  Ebből  elképzelhetjük  a 
soroksári  útnak  a  mai  Ráday-utcába  helyeződését  is,  A  pesti  vár- 
fal alatt  akkor  is  kellett  útnak  lennie,  mikor  csak  a  Koronaherceg- 
és  Irányi-utcáig  terjedt,  tehát  a  Pestről  Soroksárra  vezető,  és  a 
várfal  alatti  út  a  mai  Boráros-téren  egyesültek,  A  város  terjedésé- 
vel a  várfal-alatti  út  forgalma  mindig  jobban  növekedett,  ennél- 
fogva jobb  karban  volt,  s  így  a  versenyben  győztes  lehetett,  ha 
más  ok  nem  is  forgott  fenn,  A  Váci-országút  irányára  pedig  be- 
folyással lehetett  még  az  első  Pest  terjedelme  és  elhelyezkedése 
is,  Váci-út  egyenesen  ennek  keleti  falához  tarthatott.  Az  első 
Pest  alakjának  már  csak  azért  is  befolyással  kellett  lennie  a  Váci- 
útra,  mert  másként  nem  lehet  megérteni,  miért  nem  építettek 
kaput  a  tengelyében,  A  második  várfal  építésekor  nagy  terület 
üresen  maradt  a  falakon  belül,  a  Károly-kaszárnya  helyén  zöld- 
séges kertek  voltak.  A  kaput  ellenben  őrizni  kell,  ezt  meg- 
nehezítette volna  a  távolság,  így  megelégedtek  a  hídhoz  vezető 
kapuval. 

A  váci-útról  a  soroksári-útra,  a  pesti-hídtól  a  kerepesi-útra, 
a  soroksári-útra  és  az  üllői-útra  a  közlekedés  nem  történt  soha- 
sem a  belvároson  keresztül.  Ezért  az  ,, országút"  forgalma  nagy 
volt,  A  Dohány-utca  belső  része  a  Kerepesi-út  egyszerű  lerövidí- 
tése volt.  Az  országút  környéke  volt  a  XVIII.  századbeli  Pest 
„extra villan"- ja,  külvárosa.  Míg  a  Belvárosban  csak  itt-ott  volt 


^)   Rupp  Jakab,  Buda-Pest  és  környékének   helyrajzi  története.  Pesten, 
1868, 

egy  kis  kert  az  udvarban,  a  külvárosok  nagy  telektömbökön,  el- 
szórva, tágas  kertek  között  épültek, 

Blaschnek  1832.-iki  említett  térképén  látjuk  a  már  gyorsán 
fejlődő  város  alaprajzát.  A  régi  Nagyhíd-utca  (Deák  Ferenc- 
ütca)  folytatásában  épült  ki  a  Király-utca  egy  régi  dülő-út  men- 
tén, mely  a  mai  Rottenbiller-  és  Szív-utcák  és  a  Városliget  kö- 
zötti szőllőskertekhez  vezetett.  A  Váci  országút  és  a  Király-utca 
közötti  háromszögben  a  telektömbök  a  Király-utcához  igazodtak. 
A  város  növekedése  tehát  nem  a  Váci-országút,  hanem  a  Király- 
utca felöl  történt.  A  Lipótváros  egymást  derékszögben  szelő  sza- 
bályos utcahálózata,  mely  lényegesen  eltér  a  Belváros  zig-zug 
sikátoraitól,  a  szabályos  alaprajzú  Újépületnek  köszönheti  alak- 
ját. Innen  van  a  Lipót-  és  Teréz-városok  alaprajzának  rögtön 
szembetűnő  ellentéte.  A  külső  Terézváros  alaprajzán  is  észre  le- 
het venni  a  fejlődés  időrendjét.  A  régi  utak  a  Király-utcához  és 
a  Városerdő  határaihoz  igazodtak.  Az  újabbak,  amelyek  már  nem 
földhöz  kötött  települések,  gazdasági  kertek,  szőllők  stb.  szerint, 
főleg  a  birtokhatárok  mentén  keletkeztek,  hanem  a  gyári,  keres- 
kedelmi szükségleteknek  megfelelő  felosztás  nyomán,  azok  a  Váci- 
országútra  merőlegesek.  Az  elsők  még  a  Belváros  felé  törekedtek, 
az  újabbak  csak  a  Váci-országút  fő  forgalmi  eréhez  törekedtek 
a  legrövidebb  vonalon,  A  földhöz  kötöttség  és  kultur  település 
különbsége  rögtön  megnyilvánul  az  utcahálózat  arculatában. 

A  mai  Király-utca  őse  a  hajdani  ,,Király-út",  mely  a  Váci- 
kaputól  a  Városerdőbe  vezetett')  Matti  mérnökkari  kapitány 
1752,-i  térképe  szerint  a  Pest-külvárosi  majorok  akkor  már  a  Ki- 
rály-út  mindkét  oldalát  egészen  a  Nagyárokig  (Szív-utca)  elfog- 
lalták, sőt  a  Nagyárok  mentén  a  Váci-országútig  elhúzódtak,  míg 
ezen  országút  mentén  a  város  felé  még  nem  keletkezett  település,^) 

A  mai  Lehel-utca  a  régi  Városerdő,  és  szomszédos  szőllős- 
kertjeinek  északnyugati  határát  jelenti.  A  Váci-út  és  a  mai  Lehel- 
utca közén  volt  a  városi  temető,  s  ez  az  1832.-iki  város  kültelkei- 
nek is  a  végét  jelentette, 

A  Király-utcától  a  Soroksári-útig  az  utcahálózat  a  Belvá- 
ros körvonalaihoz  alkalmazkodik.  Az  akkori  Rombach-,  Schwarz- 
Adler  (Holló)-,  Pfeiffer  (Síp)-,  Fünflerchen  (Eszterházy)-,  kivü- 


1)    Rupp    Jakab    Budapest    és    környékének    helyrajz    története    térkép- 
mellékleten. ...„ 
*)  Romer  Floris.  A  régi  Pest,  p.  46. 

lebb  a  Kreuz  (Kazinczy)  és  Herbst  (Szentkirályi) -utcák  és  így 
tovább,  mint  a  fatörzs  évgyűrűi  nőttek  a  régi  városhoz. 

Az  Andrássy-út  és  a  Nagy-körút  a  modern  utcaszabályo- 
zásnak köszönik  létüket,  a  város  utcahálózatának  arculatában 
még  sem  okoztak  nagy  változást,  mert  a  régi  vonalrendszerhcz 
teljesen  alkalmazkodtak. 

Feltűnő  jelenség  Pest  fejlődésében  a  XIX.  század  első  fe- 
lében, hogy  a  város  nem  a  Duna  mentén  növekedett,  hanem  dél- 
keleti irányban  a  Ludoviceum  felé.  Ebben  nagy  szerepe  van  Pest 
földje  domborzatának  is,  A  pesti  síkságot  gyakran  sújtották  ár- 
vizek, s  így  a  lakosság  előszeretettel  kereste  a  Duna  szintje  fölött 
magasabban  fekvő  területeket.  A  tenger  színe  felett  110 — 120 
méter  magas  halmokon  település  keletkezett  már  jóval  a  XIX. 
század  előtt  is.  A  mai  Nagykörút  mentén  a  Ferdinánd-tér  felől 
húzódó  ,, Nagyárok"  mély,  s  amellett  vizenyős  völgye  sokáig  lakat- 
lan maradt.  A  Terézvárosban  is  előbb  épült  ki  a  mai  Rózsa-  és 
Felsőerdősor-utcák  köze,  mint  a  Rózsa-  és  Gyár-utcák  közötti 
terület.  A  Szövetség-utca  és  az  Alsóerdősor  vidékén  már  külvá- 
ros épült  akkor,  mikor  még  a  Kertész-  és  Aggteleki-utcák  közötti 
területen  zöldséges  kertek  terültek  el. 

A  Baross-tér  helyén  a  XIX.  század  első  felében  is  nagy 
forgalom  volt  már.  Itt  volt  a  hatvani-vám,  s  a  Kerepesi-út,  a  mai 
Népszinház-utca,  a  Köztemető-út  és  Aggteleki-utca  közén  a  nagy 
vásártér.  Itt  tartották  az  országos  vásárokat,  s  e  helyen  egyesül- 
tek Rákospalotától  Soroksárig  terjedő  sugarakkal  a  vidék  összes 
útjai.  A  nagy  országutakon  kívül  ugyanis  közönséges  kocsiútak 
keletkeztek,  melyek  a  nagy  vásártér  felé  tartottak  a  város  meg- 
kerülésével. A  Váci-útról  a  Városliget  mögött  kocsiút  vezetett 
a  palotai  útra,  mely  Rákospalotáról  egyenesen  a  hatvani  vámhoz 
tartott.  Rákoskeresztúrról  Kőbányán  keresztül,  Vecsésröl  Puszta- 
szentlőrincen  keresztül  vezetett  út  egyenesen  a  nagyvásártérre. 
Utóbbiak  a  mai  Teleki-tér  mellett  torkollottak  a  térre.  A  Teleki- 
tér akkor  a  lóvásár  hely  volt.  A  Csömöri  (Thököly)-  és  Közte- 
mető-útak,  a  Baross-tér  sugaras  útjai  a  hajdani  nagyvásártér  ha- 
tása alatt  keletkeztek. 

Látjuk  tehát,  hogy  a  Belváros  első  utcahálózata  a  régi 
karavánközlekedés  csapásain  keletkezett.  A  belváros  peremeire 
és  a  szomszédos  külvárosokra  a  második  várfal  gyakorolt  nagy 
hatást.  Az  első  városháztéri  központ  mellett  az  uj  hajóhid  egy 
másodikat  teremtett.  Északon  szabályos  új   város  keletkezik,  A 

domborzat  hatása  érvényesül  a  város  délkeletre  növekedésében. 
A  kőbányai,  üllői  és  soroksári-útak  találkozása  a  szolnoki  kapu- 
nál már  előbb  egy  harmadik  középpontot  hoznak  létre  (Kálvin- 
tér), amely  természetes  gyűjtőhelye  volt  az  alföldi  magos  termé- 
nyeknek. A  XIX.  század  első  felében  egy  negyedik  középpontot 
találunk  a  nagyvásártér  helyén.  A  modern  gazdasági  élet  kiala- 
kulásakor tehát  már  megtaláljuk  a  mai  nagyvárosi  utcahálózat 
vázát,  amelynek  létrehozásában  a  természetes  topográfiai  helyzet 
adta  hatások  érvényesülését  könnyű  felismernünk. 

Pest  újkora  a  gőzhajózás  és  a  vasúti  közlekedés  megterem- 
tésével veszi  kezdetét.  A  harmadik  Pest  körvonalait  a  XIX.  szá- 
zad első  felében  a  város  árka  szabta  meg,  A  város  árka  a  váci 
vámtól  (,,régi  vám")  a  mai  Felsöerdősor-,  Rottenbiller-,  Közte- 
mető-, Orczy-  és  GrófHaller-útak  mentén  a  városnak  szabálytalan 
téglaalakú  alaprajzot  adott,  s  e  körvonalaival  még  nagyon  ha- 
sonlított a  régi  belváros  alaprajzához.  Ezt  az  alakot  a  Duna- 
völgy emiitett  reliefje  irta  elő.  A  régi  város  árka  alkalmas  volt 
arra,  hogy  hosszú  ideig  mentes  lévén  a  beépítéstől,  később  egy 
nagy  körútnak  adjon  helyet.  Ez  minden  bizonnyal  be  is  követke- 
zik, ha  1841-ben  a  lövölde,  majd  az  osztrák  államvasút  pályaud- 
varának építésével  nem  szakítja  meg  túlkorán  a  város  árka  foly- 
tonosságát, A  vámvonal  kihelyezésével  az  árok  jelentőségét  is  el- 
vesztette, s  a  városnak  a  Városliget  felé  terjeszkedésével  az  árok 
folytonosságát  az  aréna,  polgári  lövölde  létesítésével  is  megszakí- 
tották, A  város  árka  még  sokáig  épségben  maradt  a  Damjanich- 
utcától  a  Gróf  Haller-utcáig,  helyén  csakugyan  boulevard  keletke- 
zett. A  régi  városhatár  idő  előtti  megszakítása  eredményezte  azon- 
ban a  mai  Budapest  utcahálózatának  egyik  szembeötlő  fogyaté- 
kosságát, a  Rottenbiller-utcának  a  Terézváros  szűk  sikátor-szerű 
utcái  előtt  hirtelen  megszűntét. 

A  gőzhajózás  és  gőzvasút  a  városnak  most  már  soha  sem 
sejtett  lendületet  adtak.  A  gyors  és  könnyű  közlekedéssel  Buda- 
pest magához  tudta  vonzani  Magyarország  egész  gazdasági  életét. 
Ezentúl  a  város  arculatában  a  legszembeötlőbb  változásokat  az 
ipari  és  kereskedelmi  élet  nyilvánulásai  okozták.  A  Dunavölgy 
keleti  peremein  is  tart  a  fejlődés,  amíg  a  síkság  húzódik,  de  az 
ipartelepek,  nagy  raktárak  legjobban  a  Dunához  közeli  lapos  vi- 
zenyőssége  és  árvízveszedelemnek  kitett  volta  miatt  eddig  elha- 
nyagolt területeket  keresik  fel.  Az  Újépületnél  60  évig  megakadt 
a  város  növekedése.  Az  államvasút  megnyitása  után  azonban  meg- 

élénkül  a  vidék.  A  Dunától  a  váci-útig  a  mai  Alkotmány-  és 
Kálmán-utcák  közén  nagy  fapiacot  létesítettek.  A  Dunán  ősidők- 
től kezdve  nagy  mennyiségű  fát  úsztattak  le,  s  az  e  cikkben  sze- 
gény Alföld  mindig  innen  szerezte  be  az  építőfáját.  Addig,  míg 
szekerekkel  fuvarozták  a  fát,  a  fapiac  a  város  alsó  végén,  a  mai 
Boráros-téren  volt,  az  államvasút  a  fakereskedclem  nagy  részét 
pályaudvarához  vonzotta  most.  Az  első  gyártelepek  a  Valero- 
selyemgyár,  a  hengermalom,  a  Tüköry-sörgyár  is  itt  épülnek,  a 
régi  gyár-utcai  cukorfinomító  is  ide  kerül,  1863-ban')  itt  vannak 
már  a  Clayton-Shuttleworth  gazdasági  gépgyár,  a  Haggenmacher- 
malom,  a  Pannonia-malom,  a  Neuschloss-gőzfürészek.  Nagy  me- 
zőn találjuk  a  ,,Ladenhándler"-felírást.  1867-ben')  már  vasöntöde 
is  van  itt,  s  a  pályaudvarról  iparvágány  a  gyártelepekhez.  A  kis- 
celli-agyagot  feltárják,  s  nagy  téglavetők  létesülnek,  A  budad 
oldalról  hozott  mészkőből  meszet  is  égetnek  itt.  Míg  tehát  az  Al- 
földnek szánt  anyagok  átrakodó  helye  azelőtt  az  alsó  volt, 
most  a  felső  Dunasor  lett.  Itt  tehát  gyorsan  új  városrész  keletke- 
zett. Az  új  városrész  utcahálózata  már  szabályozás  eredménye. 
Az  utcahálózat  kialakulásában  mindenesetre  része  van  régi  bir- 
toktagok alakjának  is,  hiszen  a  régi  dülőútak  azokhoz  igazodtak, 
A  belső  Terézvárosnak  a  Duna,  Váci-út  és  Kerepesi-út  csapásá- 
val ellenkező  délnyugat-északkeleti  és  északnyugat-délkeleti  ut- 
cáinak csapásával  a  régi  kertek  határai  is  megegyeznek.  A  Duna 
és  Váci-út  közén  a  mai  Lipót-körúttól  északra  fekvő  terület  telkei 
az  említett  terézvárosi  telkekkel  azonos  csapásúak.  Ha  tehát  a 
szabályozási  tervek  elmaradnak,  e  területen  is  a  Dunát  hegyes 
szögben  érintő  utcahálózat  alakulhatott  volna  ki,  ami  sokkal  ter- 
mészetesebb lett  volna.  Az  utcák  ebben  az  esetben  nem  ütköztek 
volna  egyenesen  a  pályaudvar  kerítésébe,  hanem  a  Váci-úton 
lefutnak  a  város  irányában, 

A  múlt  század  hatvanas  éveiben  a  város  keleti  részének 
fejlődésére  a  losonci  pályaudvar  volt  nagy  hatással.  A  nagy 
vásárteret  kihelyezték  az  Orczy-kert  mögé,  a  nagy  temetőt  pe- 
dig a  Váci-útról  a  Kerepesi-út  mellé.  A  losonci  pályaudvar  és  a 
temető,  melyhez  később  még  a  keleti  pályaudvar,  népliget  és  ló- 
versenytér is  járult,  hatalmas  telektömbjeikkel  megakadályozták 
az  utcahálózat  további  fejlődését.  E  területen  idővel  a  város  leg- 
sajátságosabb részeinek  egyike  keletkezett,  mely  nem  egyéb,  mint 

')   Emich  „Plán  von  Ofen  und  Pest"  című  térképén. 
*)  Fríwisz.  Plán  von  Pest  Ofen.   (G.  Heckenast.). 

az  ellentétek  halmazata.  Temető  pályaudvarokkal,  liget  óriási 
gyártelepkkel,  állatvásártér  családi  villatelepekkel  és  kálvária 
kaszárnyákkal  váltakozik  olyan  elrendezéssel,  melyet  valóban 
csak  megerőltetett  képzelötehetség  szülhet.  Az  ilyen  városfejlő- 
désnek természetes  okait  hiába  keressük,  mert  az  erőszakos  be- 
folyásoktól idegen,  magára  hagyott  városias  település  ilyen  lehe- 
tetlenségeket sohasem  hoz  létre.  A  pályaudvarok  rendes  kísérői 
a  gyártelepek  és  raktárak  már  a  losonci  pálya  megnyílta  után  meg- 
kezdték elhelyezkedésüket,  de  fejlődésüket  és  gyarapodásukat 
meggátolta  az  a  körülmény,  mely  minden  más  városban  a  leg- 
kedvezőbb hatású  lett  volna,  hogy  az  egész  terület  a  város  köz- 
vagyona volt.  A  városi  földosztogatás  eredménye  volt  e  telepü- 
lésföldrajzi szörnyűség. 

A  Terézváros  külső  részén  a  Felsőerdősor  és  a  Város- 
liget között  szép  villatelep  fejlődött,  melynek  utcahálózatában 
a  régi  Terézváros  és  Városliget  alakjának  hatása  érvényesült.  Fi- 
gyelemre méltó  jelenség,  hogy  a  gőzhajózás  és  gőzvasút  kezde- 
tétől a  város  déli  peremének  településföldrajzi  képe  változatlan 
maradt  úgyszólván  a  dunaparti  teherpályaudvar  megépítéséig, 
csak  a  60-as  évek  végén  a  Concordia-malom  jelzi  a  jövő  fejlődés 
arculatát, 

A  70-es  évektől  kezdve  a  város  fejlődése  az  előbbi  évtize- 
dekben kialakult  irány  szerint  haladt.  Az  utcahálózat  kialaku- 
lása ezután  már  mérnöki  munka,  a  természetes  földrajzi  fekvés 
hatásai  már  csak  az  új  városrészek  külső  fiziognomiájában  érvé- 
nyesülhetnek, az  alaprajz  elrendeződésében  nem. 

Északon  és  délen  gyári  külvárosok  keletkeznek.  A  nagy 
gőzmalmok  sorakoznak  egymás  mellé  (Árpád,  Unió,  Erzsébet, 
Viktória,  Budapesti),  továbbá  padolatgyár,  gépgyár,  gyapjúmosó, 
szeszgyárak,  hajógyár  stb.  A  gőzhajózás  és  az  alföldi  vasúti  há- 
lózat fejlődése  az  alföldi  nyerstermények  helyi  feldolgozását 
teszi  lehetővé,  s  ez  adja  meg  Budapest  hatalmas  gazdasági  jelen- 
tőségét, A  földrajzi  fekvés  előnyeinek  rendkívül  szerepét  ebben 
más  fejezetben  kíséreljük  megvilágítani. 

Amint  a  szekeres  fuvarozás  helyét  a  gőzvasút  vette  át,  a 
város  déli  részének  (Ferencváros)  arculata  is  megváltozik.  Itt 
az  északi  gyárvárosnak  mása  alakul  ki.  A  Duna  közlekedési 
uralma  megnő,  mert  a  város  gazdasági  vonzási  területe  meggya- 
rapodik. Míg  azelőtt  a  Duna  legfontosabb  szerepe  a  nyugattal 
yaló  könnyű  összeköttetésben  nyilvánult  meg,  s  a  Duna  környé- 

kének  hatása  érvényesült  meg  a  szárazföldi  átrakóforgalomban, 
addig  most  már  megélénkül  a  Duna  alsó  része  is.  Az  alföldi  nyers- 
termények  mindig  nagyobb  mennyiségben  özönlenek  Budapest 
malmaiba  és  gyáraiba.  A  város  fejlődésének  iránya  nem  a  keleti 
többé,  hanem  a  térszin  hátrányaival  folytatott  küzdelem  árán  is 
a  Duna  partján  az  északi  és  déli,  amit  már  előbb  a  földrajzi  fek- 
vés követelményének  mondottunk.  A  déli  gyárváros  első  gyárai 
és  malmai  az  alföldi  nyersterményeket  dolgozzák  fel  (Concor- 
dia,  molnárok  és  sütők  malmai,  gyapjufonó,  gyertya,  csontszén- 
gyárak). Fő  útvonal  a  régi  soroksári-út  s  az  annak  mentén  épí- 
tett zimonyi  nemzetközi  vasúti  vonal. 

A  70-es  években  megkezdett  nagy  utcaszabályozások  (And- 
rássy-út.  Nagykörút)  a  város  alaprajzában  lényeges  változásokat 
nem  okoztak,  mert  azok  alkalmazkodtak  a  régi  utcahálózathoz.*) 
A  legtöbb  változást  az  Erzsébethíd  építésével  kapcsolatos  utca- 
rendezés okozta  a  Belváros  képén,  mely  az  első  Pest  központjá- 
nak, az  ősi  Főtérnek  (Városház-tér)  adott  új  életet.  A  rév  meg- 
szűntével és  a  hajóhíd  elhelyezésével  e  központ  kikapcsolódott 
volt  a  forgalomból.  A  Lánchíd  építésével  a  második  központ  a 
Gizella-tér  környéke  is  elvesztette  jelentőségét,  mert  a  forgalom 
még  északabbra  terelődött,  A  Lánchíd  megsemmisítette  a  többit, 
de  újat  nem  teremtett,  mert  a  könnyű  átmeneti  forgalom  mellett 
nem  keletkezett  szükséges  nyugovó  pont.  A  régi  vásártér  sze- 
repét a  nagykereskedelem  és  gyáripar  külvárosi  telepei  vették  át, 
a  Lánchídon  csak  az  ezek  és  a  pályaudvarok  közötti  fuvarozás 
egy  része  bonyolódott  le.  A  Dunántúl  vasútjának,  a  déli  vasútnak 
pályaudvara  ugyanis  a  budai  oldalon  volt.  Az  összekötő  vasúti 
híd,  továbbá  a  Margit-híd  megépítésével  ez  a  forgalma  is  csök- 
kent. Az  utcahálózat  tehát  változatlan  maradt. 

Pest  alaprajzát  tehát  fejlődésében  vizsgálva,  megértjük  sa- 
játságos jellemét.  Az  utcahálózat  a  síksági  városok  rendes  tipu- 
sának  megfelel,  de  a  sugaras  avenue-k  és  boulevard-ok  nem 
egész,  hanem  csak  félkört  hálóznak  be.  A  Duna  és  a  régi  Pest 
méreteinek  aránya,  valamint  a  jobbpart  ellenkező  orografiai  jel- 


*)  Érdemes  megemlíteni,  hogy  a  XIX.  század  elején  működő  „szépítő 
bizottmány"  szabályozási  terve  a  természetes  fejlődéssel  mennyire  ellenke- 
zett. A  Váczi-ütat  a  mai  Sziget-  és  Pannonia-utcák  keresztezési  helyére 
akarták  vezetni,  a  hol  körönd  egyesítette  volna  a  Hold-  és  Nádor-utcák 
folytatásaivad  (Sit.  Plán  z.  Regül,  und  Verschön.  d.  k.  Freyst.  Pest  im  Hun- 
gam  ím  J.  1805.) 

lemé  okozta  ezt.  A  régi  váci  és  kerepesi  országutak  mint  nagy 
avenue-k  megtartották  jelentőségüket.  A  soroksári,  valamikor 
rangban  első  országút  háttérbe  szorult,  helyéért  három  kisebb 
utca  versenyez,  A  kőbányai  út  megtartotta  helyét.  Az  üllői  a 
XIX.  század  első  felében  a  város  délkeletre  törekvése  óta  első- 
rangú szerephez  Jutott.  Az  Andrássy-út  pedig  eredete  és  jelleme 
miatt  egészen  külön  lapra  tartozik, 

A  boulevard-ok  közül  a  belső,  a  második  várfalat  megkerülő 
országút  maradványa.  A  várfal  helyét  beépítették,  a  „szépítési 
egylet"  jó  törekvése  tehát  olyan  kárt  okozott,  amelyet  többé  pó- 
tolni alig  lehet,  A  nyugati  városok  régi  várfalainak  helyén  gyö- 
nyörű parkövek  alakultak  ki,  s  ha  a  szépítési  egylet  buzgólkodását 
másfelé  tereli,  a  mai  Budapestet  nem  fosztja  meg  egy  eléggé  meg 
nem  becsülhető  szépítéstől.  A  nagykörút  új  alkotás  ugyan,  de  a 
régi  csapások  mentén  van.  A  harmadik  körút  a  régi  városárka 
helyén  maradt  meg,  de  északi  részén  főleg  a  mai  nyugati  pálya- 
udvar elhelyezése  miatt  kialakulását  meggátolták.  A  negyedik, 
a  Hungária-körút  még  a  jövő  mesterséges  alkotása.  Pest  város 
magja  az  ősi  közlekedési  csapásokon  helyezkedett  el,  A  második 
és  harmadik  Pest  az  új  várfalakhoz  idomult  utcahálózatával,  A 
modern  Pest  alaprajzának  részleteiben  eleinte  természetes  (dom- 
borzati és  hidrográfiai)  hatások  régi  dűlő  utak  és  a  régi  birtok- 
határok gyakoroltak  befolyást,  későbbi  fejlődés  pedig  szabályo- 
zási tervek  szerint  történik,  melynek  a  topográfiai  helyzet  nem 
szab  határokat  a  síkságon, 

A  XIX,  század  második  felében  Budapest  nagyvárossá  lesz. 
Ezzel  kapcsolatosan  a  székesfővárosi  közigazgatási  határ  mentén 
külvárosok  keletkeznek,  melyek  viszonya  az  anyavároshoz  sok  te- 
kintetben emlékeztet  arra  a  régi  állapotra,  mikor  Pest  a  mai 
Belváros  volt,  s  a  várfalakon  kívül  földhöz  kötött  települések, 
majorok  jöttek  létre.  Ugyanabban  az  időben,  mikor  a  székesfő- 
város területén  a  természetes  követelésnek  nem  mindenben  meg- 
felelő szabályozási  tervek  szerint  fejlődik  az  utcahálózat,  a  kül- 
városok utcahálózata  szabadon  alakul  ki  természetes  befolyások 
alatt.  Újpest  volt  a  határon  kívüli  települések  között  az  első,  A 
váci  országút  a  városi  határt  a  Duna  közelében  lépte  keresztül, 
itt  egy  városi  vendégfogadót  építettek,  éppen  úgy,  mint  a  sorok- 
sári-úti határon.  E  vendégfogadó  közelében  torkollott  a  váci- 
országútba  a  palotai  kocsiút.  Palota  népes  falu  volt,  s  lakói  sű- 
rűn jártak  Pestre.  De  erre  jártak  Fóth,  Csomád,  Mogyoród,  Ve- 

resegyháza  lakói  is.  Nem  messze  Dunakeszi  felé  pedig  a  megyeri 
út  csatlakozott  az  országúihoz.')  Palota  falu,  a  mai  Rákospalota 
magva  a  mai  Kossuth  Ljos-,  Rákóczi-  és  Fóti-útak  és  a  Szé- 
chenyi-tér közötti  területen  épült  úgynevezett  halmaz  település 
(Haufendorf)  volt,  négyszögű  alaprajzzal  és  ahhoz  alkalmazkodó 
szabálytalan  utcahálózattal.  A  négyszög  egyik  oldalát  a  fóti 
kocsiút,  másikat  a  pesti  alkotta,  utóbbi  mindenkor  a  falu  fő- 
utcája volt. 

1854-ben  a  pesti  határon  Újpestnek  két  utcája  kezdett  ki- 
épülni, a  Váci-út  és  a  Palotai-út,  az  előbbi  egészen  a  megyeri- 
útig.  A  pesti  határ  tehát  ugyanolyan  szerepet  játszott,  mint  egy 
városkapu,  például  a  kecskeméti-kapu,  hová  a  kőbányai,  üllői  és 
soroksári-útak  futottak  össze,  A  marcheggi  vasúti  vonal  kiépí- 
tése után  úgy  Újpestről,  mint  Palotáról  egy-egy  ,,vasúti-út"  ke- 
letkezett. Ez  volt  a  pesti  északi  külvárosok  váza.  A  további  fej- 
lődésben szabályozás  is  nagy  szerepet  játszik  ugyan,  de  a  régi 
váz  ma  is  szembetűnő.  Újpest  utcái  a  pesti  határ  váci-országúti 
pontjától  legyezőszerűen  ágaznak  szét,  ugyanezen  hatást  érzi  Rá- 
kospalota új  városrésze  is  a  vasút  és  a  régi  Palota  között,  vala- 
mint Palota-Újfalu  és  Kovácsi-telep.  Pestújhely  utcái  a  pesti 
határhoz  igazodnak. 

A  déli  külváros-csoport  Erzsébetfalva,  Kossuthfalva,  Kis- 
pest és  Pestszentlőrínc  alaprajza  szintén  a  pesti  határokhoz  ido- 
mul, némi  nyomaival  a  Pest  felé  vezető  országutak  és  a  pesti 
határ  kereszteződés!  pontjából  kiágazó  legyezőszerü  elágazásnak, 

A  budai  oldal  legrégibb  ismert  települése  Aquincum  volt- 
A  magyarok  a  honfoglalás  idején  már  valószínűleg  szláv  telepet 
találtak  itt.E  város  fejlődésének  alapja  a  Duna-jobbparti  nagy 
közlekedési  útvonal  és  a  Duna  közlekedést  megakasztó  hatása  volt 
igen  fontos  topográfiai  előnyeitől  eltekintve.  Pest  keletkezését 
és  fejlődését  előmozdító  körülmények  ellenben  hátrányosak  vol- 
tak Aquincum  utódjára.  A  pesti,  jenéi  és  megyeri  révek  már  sok- 
kal a  települések  létrejötte  előtt  élénk  közlekedés  színtere  vol- 
tak. A  Kárpátok  befogta  teknő  arculata  a  magyarság  egyeduralma 
alatt  azonban  Óbudánk  kevésbbé  kedvezett,  mint  Pestnek.  A 
dunántúli  utak  az  egy  győri  kivételével  a  pesti  rév  felé  töreked- 
tek. Óbuda  hálózatában,  mint  minden  régi  városban,  már  kezdet- 
től fogva  uralkodtak  az  ősi  csapások. 

1)   Plán  von  Pesth-Ofen  und  Umgebung    (1854)   a  Feldmanns  Wegweiser 
durch  Pest  und  Ofen  und  derén  Umgebungen  Pest  1859,  c.  műben. 

Óbudáról  még  azt  sem  tudjuk  bizonyosan,  hogy  várfalakkal 
volt-e  körülvéve.  Jelentékeny  védelmi  hely  sohasem  volt,  de 
azért  lehetett  palánkkal  és  határárokkal  körülvéve.  Rupp^J  leg- 
alább azt  állítja,  hogy  ,, falakkal  ékeskedett."  Egyéb  erődítések, 
kastélyok  kisebb  befolyással  lehettek  az  utcahálózatra,  azért  azok 
ismerete  földrajzi  nézőpontból  könnyen  nélkülözhető,  de  a  régi 
várfalak  helyét  lehető  pontosan  kellene  ismernünk.  A  Matti-féle 
1752.-iki  térképen  Óbuda  körvonalai  annyira  szabályosak,  hogy 
abból  egy  régi  várfal  vagy  városkerítés  hatását  lehet  elképzelni. 
Sajátságos  volna  ugyanis,  hogy  az  óbudai  síkon  ilyen  tömör  tele- 
pülés keletkezett,  vagy  évszázadokon  keresztül  megmaradt  volna. 
Matti  szerint  a  városnak  két  végén  kihegyesedő  tojásdad  alakja 
volt.  Északi  csücsán  a  szentendrei-út  torkollott  bele,  a  délin  pe- 
dig a  budai.  Keleten  a  Duna  kanyarulatához  igazodott,  nyugaton 
pedig  természetes  kiegészítésképpen  a  határ  egy  negyed  kört  írt 
le  a  két  végpont  között-  Matti  ábrázolása  igen  elfogadható.  Az 
északi  végpont  a  mai  Miklós-tér,  a  déli  a  Határ-utca  és  Lajos-utca 
keresztezésénél  lenne, 

Óbuda  régi  utcahálózata  teljesen  megfelelt  a  Matti-féle 
városi  határoknak,  A  Miklós-térről  1834-ben  a  Blaschnek-féle 
térkép  szerint  három  utca  ágazott  dél  felé,  a  Laktanya-,  Szent- 
endrei- és  Magyar  (ma  Miklós) -utca.  Az  első  kettő  a  Főtérre  ve- 
zetett, az  utolsó  pedig  a  Matti-féle  térképen  a  város  nyugati  hatá- 
rának megfelelően  Pacsirtamező-utca  néven  haladott  a  Határ- 
utcához, A  déli  végponttól  az  utcák  szintén  sugarasan  ágaztak  a 
város  felé,  úgymint  a  Kiscelli  (ma  Kiskorona)-  Iskola  (ma  Mókus) - 
és  a  Fő-utca  (ma  Lajos-utca).  Ez  az  úthálózat  nem  római  örökség, 
hanem  abból  a  korból  származik,  amikor  Óbuda  már  igen  szerény 
korlátok  közé  húzódott.  Az  utcák  két  felől  sugaras  elágazása 
arra  vall,  hogy  ott  a  város  kapui  voltak.  Várfalaknak  azért  nem 
kellett  okvetlenül  lenniök,  de  szoros  városhatárnak  igen,  az  utca- 
hálózat kialakulásában  földrajzi  értelemben  az  erős  korlát  a  fej-^ 
lődés  előtt  ugyanazon  szerepet  játsza, 

Óbuda  alaprajzában  feltűnő  jelenség  egy  majdnem  sza- 
bályos négyszög,  melyet  a  Dunapart,  a  Főtér  északi  oldala  és 
szomszédos  utcái,  a  Polgár-utca  és  tér,  valamint  a  Templom-utca 
alkotnak.  Kétségtelenül  e  négyszög  és  az  1752-iki  városhatár  egé- 
szen külömböző  eredetűek.  Általában  a  négyszöget  alkotó  utca- 
hálózat, vagy  olyan,  melyből  négyszög  alakot  világosan  ki  lehet 

1)  I.  m.  p,  3. 


olvasni  síkságon  sem  ma,  sem  a  középkorban  nem  keletkezett. 
Az  óbudai  négyszögön  belül  tipusos  halmaz-utcarendszert  talá- 
lunk, tehát  a  négyszög  alakját  nem  belülről  kifelé  haladó  termé- 
szetes fejlődésnek  köszönhette.  Hozájárul  még  az,  hogy  Óbuda 
főtere,  központja,  belvárosa  e  négyszögön  belül  van,  tehát  a  mai 
Óbudának  a  magva  e  négyszög.  Nem  lehetetlen,  hogy  az  itt  talált 
római  régiségek  és  az  utcanégyszög  alakja  között  van  valami  ösz- 
szefüggés,  természetesen  históriai  találgatásokba  mi  nem  bocsát- 
kozhatunk. 

A  Matti-féle  városhatár  semmi  esetre  sem  a  török  kiverése 
után  keletkezett,  még  kevésbbé  a  török  uralom  alatt.  Buda  virág- 
zása korában  az  Anjouk  és  Hunyadiak  idejében  Óbuda  szánal- 
mas kis  helység  volt,  inkább  falu,  mint  város,  a  királynék  kegye 
sem  tudott  nagyobb  lendületet  adni  fejlődésének,  e  határokon 
túl  maga  a  város  akkor  sem  léphetett.  Legfeljebb  kastélyok  vagy 
kolostorok  épülhettek  a  városon  kívül.  Valószínű,  hogy  a  város 
1752-iki  alaprajza  a  honfoglalás  és  tatárjárás  ideje  között  ala- 
kult ki,  ha  nem  már  a  honfoglalás  előtt. 

1752-ben  tehát  Óbuda  egy  négyszögű  belvárosból,  s  a  négy- 
szöghöz északon  és  délen  illeszkedő  háromszögalaku  külvárosok- 
ból állott,  a  háromszögek  csúcsain  pedig  a  város  két  főkapuja 
volt.  Óbudától  nyugatra  haladott  az  ősrégi  Győr — Pcst-i  országút. 
Ebből  a  fő  közlekedési  útvonalból  ágazott  ki  egy  út,  mely  egyene- 
sen az  óbudai  belváros  közepének  ment  neki.  Ha  tényleg  az  óbu- 
dai belváros  helyén  volt  egy  római  castrum,  ez  az  útkiágazás  is 
római  eredetű.  Mindenesetre  Óbuda  elhelyezkedése  a  nagy  or- 
szágúthoz ara  vall,  hogy  keletkezése  nincs  összefüggésben  a  pesti 
révvel,  s  az  oda  vezető  közlekedési  fővonallal.  Pest  és  Buda  váro- 
sokkal egy  időben,  a  XVIII.  század  második  felében  Óbuda  is 
gyarapodásnak  indult.  1834-ig  a  mai  Vörösvári-úti  külváros  már 
meglehetősen  kiépült.  A  Blaschnek-féle  térképen  a  Vörösvári-út 
(Haller-Gasse)  továbbá  a  legközelebbi  téglagyárhoz  vezető  mai 
Föld-utca  és  a  Kisczelli-klastromhoz  veztő  mai  Kisczelli-utca 
mentén  már  meglehetősen  kiépült,  s  a  Vörösvári-útból  kiágazólag 
a  Pacsirtamező-utcába,  tehát  a  Határ-utcai  kapu  irányában  egy 
uj  utca,  a  Szőllőkert-utca  keletkezett. 

A  XIX.  század  második  felében  a  pesti  külvárosokhoz  ha- 
sonlóan Óbuda  környéke  is  benépesedett  egyes  telepekkel.  Az 
óbudai  síkság  alkalmas  nagyvárosi  gyárkülváros  kialakulására. 
Az  utcahálózat  maga  azonban  kevés  átalakuláson  ment  keresztül. 

Óbudától  délre  a  Budai-hegység  egészen  közel  jut  a  Duná- 
hoz, s  egy  keskeny  partszegélyt  hagy  csak  közbül,  mely  telepü- 
lésre alkalmas.  A  nagy  országút  itt  a  hegyek  és  a  Duna  közé  szo- 
rul. A  szoroson  alul  innét  kiszélesedik  a  jobbparti  síkság,  s  közre 
fogja  a  budai  Várhegyet.  Innen  természetes  útvonalak  nyílnak 
az  Ördögárok  völgyén  a  Gellérthegy  és  Sashegy  közötti  átjáróhoz 
a  Magyar  középhegység  déli  oldalára  a  délnyugati  nemzetközi 
útvonalhoz,  valamint  a  Duna  partján  a  pesti  révhez.  Északnyugat 
felől  ide  tarkoUik  néhány  falu  útja  is  a  Pasarét  felől,  A  szorosban 
a  hévvizek  felső  csoportja  tör  elő,  A  Margitsziget  alsó  végével 
pedig  az  Apácza- (Jenéi)  rév  teremt  összeköttetést  a  balparttal. 
Hozzájárul  még  e  hely  emeléséhez  az,  hogy  jégzajlás  esetén  az 
Apácza-rév  járható,  míg  a  pesti  nem.  Innen  van,  hogy  a  hévfor- 
rások mellett  már  ősi  időben  település  keletkezett,  Felhévviz, 
mely  a  hely  szűkéhez  mérten  jelentőségét  mindig  meg  tudta  tar- 
tani. 

A  szépvölgyi  árok  törmelékkúpján  már  az  Árpádok  idejé- 
ben Szent  jakabfalva,  a  mai  Újlak  megvolt.  Szent  jakabfalva  és 
Óbuda  határa  Rupp  szerint  a  mai  Kolossy-tér  helyén  volt,  a  török 
kiverése  után  azomban  a  régi  Óbuda  déli  kapujáig,  a  mai  Határ- 
utcához tolódott,  A  Kolossy-tér  és  Határ-utca  köze  csak  a  XVIII. 
század  második  felében  épült  be,  még  pedig  úgy,  hogy  a  Határ- 
utca óbudai  fele  beépítetlen  maradt.  Újlak  utcahálózata  teljesen 
a  domborzat  hatása  alatt  keletkezett.  A  hol  a  partszegély  kes- 
keny, egyetlen  utcából  áll,  s  a  mint  a  domborzat  megengedi,  rög- 
tön ketté  válik,  a  Szépvölgy  nyilasába  is  benyomul,  Óbuda  és 
Buda  felé  pedig  sugarasan  széjjelágazik.  Az  utcahálózat  a  XIX. 
század  első  fele  óta  nem  változott, 

A  mint  a  térszin  emelkedése  olyan  gyors,  hogy  azt  a  gya- 
logjáró megérzi,  a  domborzat  hatása  az  utcahálózat  kialakulá- 
sára felülmúl  minden  más  befolyást,  Buda  településföldrajzában 
kétségtelen  a  domborzat  óriási  szerepe.  Ha  az  utcahálózatot  tel- 
jesen egyedül  nézzük  is,  Buda  reliefjét  abból  rögtön  magunk  előtt 
látjuk. 

Egyedül  álló  dombon  a  település  a  lej  tökhöz  igazodik.  Az 
utcahálózat  a  dombtetőre  vezető  radiális  és  a  dombot  körülfutó 
horizontális  utcákból  alakul  ki.A  horizontális  utcák  híven  visz- 
szatükrözik  a  domb  alakját,  sőt  némileg  a  lejtés  fokát  is,  mert  me- 
redek domboldalon  sűrűbben  helyezkednek  egymás  mellé.  A  mig 
a  telkek  értéke  kisebb  volt,  az  egészen  meredek,  gyalog  egyenes 

vonalban  járhatatlan  hegyoldalak  nem  épültek  be,  csak  a  XIX. 
század  második  felében  keletkező  bérházrendszer  tette  lehetővé 
az  ilyen  költséges  építkezéseket. 

Felhévvízen  alul  Budán  a  tatárjárás  előtt  teljesen  földhöz 
kötött  apró  földműves  települések  voltak,  mint  Tótfalu  és  Logoth 
a  mai  Retek-utca  környékén,  Sassad  a  Sashegy  alatt.  A  pesti  rév 
budai  oldalán  a  mai  Ráczváros  helyén  is  lehetett  néhány  ház,  fő- 
képpen vendégfogadó  az  átkelésre  várakozó  utasok  számára. 

A  budai  vár  utcahálózata  a  plateau  peremeihez  igazodik. 
A  plateau  a  Dísztér  előtt  alig  száz  méter  széles.  E  keskeny  nyak 
természetszerűleg  két  részre  osztja  a  Várt.  A  déli,  kisebbik  részt 
választották  a  királyi  udvar  számára,  de  annak  is  csak  a  déli  felét 
foglalták  le  e  célra.  Északnyugat  felé  a  folyton  szélesedő  pla- 
teaura  kétfelé  ágazott  az  út,  a  Mátyástemplomnál,  a  hol  a  plateau 
már  300  méter  széles,  háromfelé.  A  Verbőczy-utca  közepénél 
már  több  mint  400  méter  széles  a  Vár,  s  itt  négy  utcát  is  találunk 
egymás  mellett.  A  plateau  északi  végénél  a  befejezést  egy  ke- 
reszt-utca adja,  mely  mind  a  négy  utcát  összeköti.  A  Dísztérről 
a  másik  irányban,  minthogy  ott  a  plateau  170  méter  széles,  szin- 
tén két  utca  indul  a  Szentgyörgy-térre,  a  plateau  keskenyedésc 
miatt  azután  már  ismét  csak  egy.  A  felső,  terjedelmesebb  város- 
rész közepe  táján  építették  a  főtemplomot,  s  előtte  hagytak  helyet 
a  piacnak. 

A  vár  tervezői  és  építői  ismeretlen  nemzetiségűek.  Első  la- 
kói közül  legtöbben  németek  voltak,  de  sok  magyar  és  kevesebb 
olasz  is  volt  közöttük.  A  ma  Uri-utcát  sokáig  Olasz-utcának  ne- 
vezték. A  betelepítés  egyszerre  történt,  s  így  az  utcahálózat,  a 
házsorok  elhelyezése  egységes  terv  szerint  történhetett  volna, 
hiszen  egy  embernek,  a  királynak  kezében  volt  a  telepítés  veze- 
tése. A  Vár  utcahálózatában  azomban  nem  találjuk  nyomait  az 
akkori  német  gyarmatosok  sakktáblás  várostervének,  melyet  a 
köralaku  várfalak  belsejében  is  megtartottak  (Krakovie,  Breslau, 
Posen,  Königsberg,  Danzig  stb.).  De  hiányzik  a  flamand,  burgundi 
városok  szabálytalan  kuszasága  is,  a  felső  tágasabb  városrész 
utcái  meglehetősen  szabályosak  voltak  és  derékszögben  metszet- 
ték egymást.  Hiányzik  a  szászok  ringje,  az  olyan  piac,  melynek 
közepét  foglalja  el  a  szabadon  álló  városháza.  A  település  alak- 
jéban  semmi,  valamely  népre  jellemző  vonást  nem  találunk.  A 
keskeny  plateau  külömben  is  erős  korlátokat  szabott  az  utcahá- 
lózat önkényes  fejlesztésének. 

Az  Anjouk  és  Hunyadiak  idejében  Buda  virágzásnak  in- 
dult, s  váraljai  városrész  is  keletkezett.  Természetes  volt,  hogy 
először  a  Vár  és  a  Duna  közét  töltötte  ki  a  település.  A  Vízivárost 
egyik  oldalról  a  Vár,  a  másik  oldalról  a  Duna  védte,  délen  pedig 
a  Várnak  Dunára  ereszkedő  bástyái  határolták.  Csupán  északon 
állott  nyitva.  Északon  tehát  a  Víziváros  külön  várfalat  kapott,  A 
mai  Nándor-kaszárnya  előtti  sarok-rondellából  a  Vérmezö-út  és 
Logody-utcák  sarkáig  ereszkedett  egy  bástya,  mely  várfalakkal 
folytatódott  a  Vérmező-út,  Margit-körút  és  Király-hegy-utcák 
mentén  a  mai  Pálffy-térig.  Ez  a  várfal  az  Országút  környékének 
utcahálózatára  volt  elsőrangú  befolyásai,  de  meg  kell  jegyez- 
nünk, hogy  maga  a  várfal  a  Vár  és  Rózsadomb  közötti  völgy  kö- 
zépvonalában haladt.  Az  északi  várfalnak  három  kapuja  volt, 
az  Uj-kapu,  melyet  logothi  vagy  tótfalusi  kapunak  is  neveztek. 
Innen  vezetett  a  mai  Ostrom-út  egyenesen  a  Szombati  vagy  Bé- 
csi-kapuhoz. Már  régebben  az  volt  a  legforgalmasabb  Várba  ve- 
zető út.  Az  Uj-kapu  előtt  keletkezett  a  Széna-tér,  a  nyerstermé- 
nyek egy  kisebb  piaca,  mely  kiegészítője  volt  a  várbeli  szombati 
vásárnak.  Ide  vezetett  a  tatai  országút,  a  Szt.  Lázár-út  a  Pasa- 
rét felől,  s  a  mai  Lövőház-utca  az  északi  szőUőhegy ékből.  A  ne- 
gyedik út  a  bécsi  országúttal  kapcsolta  ősze  a  Várat,  ez  a  mai 
Margit-körút.  A  bécsi  országút  már  jóval  a  várfal  előtt  a  mai 
Margithid  tájékán  kétfelé  vált,  az  egyik  az  Uj -kapuhoz,  másik 
(a  mai  Zsigmond-utca),  melyet  Fö-útnak  neveztek,  a  Vizi-kapu- 
hoz  a  Pálffy-térre.  Az  Uj-  és  a  Vizi-kapu  között  volt  a  Vörös- 
torony-kapu, ennek  azomban  nem  volt  befolyása  az  utcahálózatra, 
tehát  aligha  volt  nagyon  forgalmas. 

A  várfalon  belül  az  utcahálózat  kialakulására  a  Vár  lejtője 
volt  a  legnagyobb  hatással.  Közvetlenül  a  bástya  alatt  köröskö- 
rül egy  területszalagnak  üresen  kellett  maradnia.  Azután  az  első 
házsorok  sűrűbben  helyezkedtek  sorba  a  várfallal  párhuzamosan. 
A  hogy  a  lejtő  meredékesebbé  vált,  az  utcák  is  tágasabban  he- 
lyezkedtek el,  A  Várhegy  alakja  a  mai  Iskola-utcáig  és  Csalo- 
gány-utcáig volt  hatással,  A  Fő-utca  már  a  Dunához  igazodik, 
a  Csalogány-utcától  északra  fekvő  városrész  utcái  pedig  a  külső 
várfalhoz  alkalmazkodnak. 

Kétségtelen,  hogy  az  átmeneti  forgalom  a  Vizi-kapun  és 
Fő-utcán  át  bonyolódott  le,  A  budai  lakosság  azomban  legtöbbet 
járt  az  Uj-kapu  felé,  mire  bizonyíték  az  utcahálózat  is.  Az  Uj- 
kapu  valóságos  forgalmi  gócpontot  sejtet,  mert  nemcsak  a  vár- 

falon  kivül  ágaznak  sugarasan  szerteszét  az  utcák,  hanem  befelé 
is.  A  mai  Ostrom,  Hattyú  és  Szegényház-utcák  alakjukat  az  Új- 
kapunak köszönhetik.  A  Vizivárosból  az  Uj-kapu  mindenünnen 
jól  megközelíthető  volt. 

Mint  minden  várfallal  körülvett  várost,  ugy  a  budai  Várat 
is  körülvette  egy  út.  Még  inkább  szükséges  volt  ez  az  út  akkor, 
mikor  a  Vizivárost  is  fallal  kerítették  be.  Már  említettem,  hogy  a 
nagy  karavánutak  nem  haladnak  soha  várakon  keresztül,  ha  csak 
lehet.  Bizonyos,  hogy  a  kereskedő  karavánok  nem  kéredzkedtek 
keresztül  a  Víziváros,  és  a  Várnak  Dunáig  levezető  bástyáin.  A 
pesti  révhez  inkább  a  várfalakon  kívül,  a  mai  Attila-utcán  át 
kerültek.  Innen  van,  hogy  az  Ördögárok  völgye  már  korán  bené- 
pesedett még  pedig  szabad  foglalkozású  iparos  és  kereskedő, 
vendéglős  stb.  lakossággal.  Ez  volt  a  ,, Hátsó  külváros". 

Az  a  köz,  melyet  a  bástyák  alatt  a  meredek  hegyoldal  lá- 
báig üresen  hagytak,  csak  a  legújabb  időben  kezdett  beépülni, 
a  várjelleg  megszűnte  után, 

A  Gellérthegy  és  Naphegy  közötti  fülkeszerü  kis  völgy  a 
pesti  révvel  szemben  feküdt,  ennek  következtében  már  igen  régen 
állandó  település  színhelyének  kellett  lennie.  A  dunai  részen  a 
Gellérthegy  alatti  fehérvári,  a  tatai-út,  mely  a  Saashegy  tövéhez 
vezetett,  továbbá  a  Hátsó-külvároson  vezető  utak  még  csak  kény- 
szeritettek némi  szabályosságot  az  utcahálózatra,  de  ezen  utak 
közén  valóságos  halmazfalu  keletkezett.  A  Ráczváros  régi  utca- 
hálózata az  egymásba  vesző  kusza  sikátorok  tömkelege. 

A  mai  Krisztinaváros  utcahálózatában  háromféle  elemet 
tudunk  megkülönböztetni.  Az  első  a  tatai  (győri)  út  szétágazó 
karjaiból  áll.  A  tatai  út  a  Németvölgyben  háromfelé  oszlott,  az 
első  a  mai  Hadnagy-utcán  sietett  a  pesti  révhez,  a  második  a  mai 
Alkotás-utcán  haladott  a  budai  Uj -kapuhoz  (Széna-tér),  a  har- 
madik pedig  a  mai  Krisztina-téren  át  ment  a  Fehérvári-kapuhoz, 
A  második  elem  a  régi  dülő-utak,  melyek  a  budaiak  szőUőhegyébe 
vezettek,  s  később  utcákká  alakultak  át.  Ilyen  a  Városmajor-utca 
Kékgolyó-utca  s  a  ma  gyorsan  fejlődő  Németvölgy  utcáinak  ja- 
varésze. A  harmadik  elem  a  szabályozási  tervek  terméke. 

Érdekes  fejlődést  mutat  a  Fehérvári-út.  Tudjuk,  hogy  ez 
nemzetközi  fővonal  volt  már  a  kelták  idejében  is.  Aquincumból 
ez  az  út  közvetlenül  a  Duna  partján  vezetett  a  Gellérthegy  alá, 
mikor  pedig  a  pesti  rév  ragadta  magához  a  forgalmat,  ezt  a  vo- 
nalat változatlanul  megtarthatta.  A  Gellérthegy  lábánál  elkerülte 


J22   BKBBvaaaaaaBBaaBMBaaaBaBflflaaaBaaaBaaHaaaaiasa ■■■■■«■•■■■■•■ a laasep 

a  Duna  vizenyős  partjait,  azután  nyílegyenesen  Budafoknak  tar- 
tott. A  budai  vár  fellendülése  a  fehérvári-úton  nem  változtatott 
semmit.  A  ,,Fehérvái"-kaputól  természetes  útvonal  kínálkozott 
a  Sashegy  és  Gellérthegy  között  Kelenföldre,  ezt  azonban  soha- 
sem használták  ki.  Bizonyára  nemcsak  a  régi  fehérvári  ország- 
út hagyománya  játszott  ebben  közre,  hanem  olyan  ok  is,  melyet 
földrajzi  tanulmányok  alapján  nem  lehet  megtalálni.  A  Gellért- 
hegy alatt  már  a  XVIII.  században  a  síkság  terjedésével  karöltve 
sugarasan  szétágazó  utakat  találunk.  A  fehérvári-uton  kívül  a 
Gellérthegy  déli  lába  alatt  egy  út  a  Németvölgybe  (a  mai  Vil- 
lányi-út),  egy  másik  Budaörs  felé  (a  mai  Átlós-út),  egy  pedig 
közvetlenül  a  Duna  partján  vezetett   (a  mai  Budafoki-út), 

A  fehérvári  országút  mentén  uti  falvak  keletkeztek.  Ilye- 
nek az  1819-ben  telepítés  útján  keletkezett  Albertfalva  és  Buda- 
fok is.  Az  országút  hatását  a  településre  kitűnően  lehet  látni  a 
Gellérthegy  tetejéről.  Az  országút  mentén  sűrűen  sorakoznak 
egymás  mellé  a  házak,  és  fokozatosan  ritkulnak  jobbra  és  balra. 
Ugy  tűnik  fel  a  távolból  az  országút,  mint  egy  vasporba  mártott 
mágneses  rúd, 

Salamon  Ferenc,  a  magyar  történeti  földrajznak  ma  még 
utol  nem  ért  mestere  a  tatárjárás  utáni  Budapestet  a  , .harmadik 
város"-nak  nevezte.  Ma  már  a  negyedik  várost  látjuk  szemeink 
előtt,  amely  a  török  hódoltság  megszűntével  kezdett,  poraiból 
támadva  újra  éledni.  De  ma  az  akkori  szerény  kezdettől  annyira 
eltérő  városi  áramlatot  látunk,  hogy  nyugodtan  ötödik  városról 
is  beszélhetnénk,  bár  a  negyedikkel  ez  utolsó  teljesen  öszeforrott 
történetében, 

A  térképen  olyan  ridegnek  tetsző  kusza  utcahálózat  a  város 
egész  történetét  elénk  tárja.  Az  utolsó  évtizedek  cifra  bérpalotái 
között  alig  tudjuk  elképzelni  a  csendes  karavánútak  csapásait, 
melyeknek  a  sugárutak  létüket  köszönhetik.  Különböző  időkben 
készült  hiteles  térképeket  időrendi  sorban  vizsgálva  az  utcaháló- 
zat kifejlődését  és  mai  áramlatát  elfogadható  módon  tudjuk  meg- 
magyarázni. Az  itt  megtelepedett  lakosságot  a  készen  talált  lakó- 
helyével kapcsolatban  vizsgálva,  könnyű  felismernünk  a  föld  be- 
folyását a  településre,  A  föld  nemcsak  közvetlenül  hat  az  utca- 
hálózat alakjára,  hanem  előírja  a  lakosság  életének  sok  regionális 
nyilvánulását,  melyek  csak  létrejöttük  után  kezdenek  hatni  az 
utcahálózatra.  Az  első  város,  Aquincum,  kevés  nyomot  hagyott 
az  utcahálózatban,  de  nélküle  ma  Óbuda  a  hegy  lábához  húzódó 

falucska  volna,  mint  Békésmegyer,  Budakaláz  vagy  Pomáz.  A 
második  város  idején  kialakult  úthálózatban  kétségtelenül  már 
a  mai  nagy  sugárutak  csapásai  találhatók  fel,  A  harmadik  város 
a  budai  utcahálózatot  egészében  megalkotta,  az  akkori  városon 
kívül  szétsugárzó  utak  elhelyezkedésében  már  teljesen  felismer- 
jük a  mai  Pest  utcahálózatát  is.  Ha  a  történeti  földrajz  embere 
kutatólag  tanulmányozza  Budapest  mai  utcahálózatát,  mindenütt 
láthatja  a  természetes  fejlődés  eredményét.  A  talaj  szerkezete 
fajtája,  a  felszin  domborzata,  a  tágabb  értelemben  vett  földrajzi 
helyzet  és  az  egyes  részek  helyrajzi  előnye  vagy  hátránya  sze- 
rint fejlődik  az  utcák  hatalmas  pókhálója.  Valóban  természeti  mű 
ez  a  város,  csakúgy,  mint  a  hangyadomb  vagy  darázsfészek.  Az 
ötödik  város,  a  szabadságharc  után  keletkezett,  volt  az  első,  me- 
lyet már  nem  a  természetes  befolyás  vezetett  utcahálózatának 
fejlesztésében.  Addig  nem  volt  semmi,  a  mi  disszonáns  lett  volna. 
Ma  már  egyes  olyan  alkotások  jelennek  meg  a  térképen,  amely 
kirívó  erőszakos  hamis  vonalként  tűnik  fe  az  összhangzatos  há- 
lózatban. Ilyen  az  Andrássy-út,  melynek  eleje  és  vége  van.  Út, 
mely  sehová  sem  vezet.  A  közlekedésföldrajz  nem  tudja,  hogy  hová 
tegye.  A  nagy  útvonalak  a  szélrózsa  majdnem  minden  irányá- 
ból a  mesze  végtelenből  fútnak  fehér  csíkjaikkal  a  nagy  város  felé 
de  annak  tömkelegében  nem  vesznek  el,  hanem  simulékonyan  fo- 
nódnak össze,  s  azután  ismét  könnyedén  szétválnak.  Az  An- 
drássy-üt  rideg  kemény  vonala  azt  az  éles  ellentétet  mutatja,  a 
mi  az  emberi  tervezett  műalkotás  és  a  bár  szintén  emberi  mű,  de 
a  természetes  fejlődés  következményeként  létrejött  között  min- 
dig feltűnik. 

A  városi   terület   beépítésének   fejlődéstörténeti   térképe. 
(Mérték  kb.   1  :  130000.) 

A  használható  közetek  és  termelési  területeik  térképe. 
(Mérték   kb.   1  :  130000.) 

A  nagy  vasúti   vonalak   és  pályaudvari   területek   térképe. 
(Merték  kb.   1  :  122000.) 

III,  TÉRKÉP. 


A   székesfővárosi   közúti   közlekedés    15   perces   izochronjai    Károly-köriít 

középpontból,  és  a  2  +  2  km.  sugarú  körök. 

(Mérték  kb.   1  :  122000.) 


IV.  TÉRKÉP. 


JjAsza 


A  székesfőváros  környékének  gyorsforgalmi  15  perces  izochronjai  a  második 

órában  Károly-körút  középpontból  és  a   10  +  10  km.   sugarú  körök. 

(Mértek  kb.   1  :  130000.) 

